file_name
stringlengths 13
17
| summary
stringlengths 1
1.09k
| full_article
stringlengths 5
22k
|
|---|---|---|
article_8802.txt
|
ខ្សែប្រយុទ្ធ Robert Lewandowski របស់ក្លិប Bayern Munich ថ្ងៃទី៧ ខែមិថុនា និយាយថា ក្លិបយក្សប្រចាំអាល្លឺម៉ង់គួរតែលក់រូបគេពេលនេះដើម្បីទទួលបានប្រាក់ចំណូលខ្លះ ជាជាងទុករូបគេរហូតដល់ផុតកិច្ចសន្យា។ ទោះជាយ៉ាងណា ខ្សែប្រយុទ្ធសញ្ជាតិប៉ូឡូញក៏បានអះអាថា មិនបានបង្ខំក្លិបឱ្យសម្រេចពីអនាគតគេឡើយ។
|
ជាមួយដំណឹង Barcelona ចាប់អារម្មណ៍នាំយកទៅចូលរួមរដូវកាលក្រោយនាទឹកដីអេស្ប៉ាញ ខ្សែប្រយុទ្ធវ័យ៣៣ឆ្នាំ Lewandowski ក៏បានប្រកាសចង់ចាកចេញពីក្លិប ជាជាងបន្តកិច្ចសន្យាលើកិច្ចសន្យាចាស់ដែលនៅសល់មួយឆ្នាំដើម្បីទទួលបានបទពិសោធថ្មីក្រៅពីអាល្លឺម៉ង់។ និយាយប្រាប់ទៅកាន់កាសែត Bild កីឡាករវ័យ៣៣ឆ្នាំ បានផ្តាំទៅកាន់ក្លិបយក្សប្រចាំអាល្លឺម៉ង់ថា ក្លិបគួរអនុញ្ញាតឱ្យគេចាកចេញ ចៀសវាងឱ្យចាកចេញដោយគ្មានតម្លៃខ្លួន។ «ខ្ញុំគិតថាវានឹងជារឿងល្អសម្រាប់ Bayern ក្នុងការទទួលបានប្រាក់ចំណូលខ្លះពីការលក់រូបខ្ញុំជាងការទុកខ្ញុំរហូតទាល់ចប់រដូវកាល។ ខ្ញុំមិនបានបង្ខំក្លិបឡើយ។ វាមិនមែនជាបញ្ហានោះទេ ហើយក៏នឹងមានដំណោះស្រាយដ៏ល្អសម្រាប់រឿងនេះ ទោះបីខ្ញុំចង់ចាកចេញពីក្លិបក្តី។ ប៉ុន្តែរយៈពេល៨ឆ្នាំជាមួយក្លិបពិតជាវេលាល្អបំផុត ខ្ញុំនិងក្លិបគ្មានភាពជាសត្រូវនឹងគ្នាឡើយ។» Lewandowski និយាយបែបនេះ។ ក្នុងរដូវកាល ២០២១-២២ Lewandowski បានរកគ្រាប់បាល់បានចំនួន៣៥គ្រាប់សម្រាប់ Bayern Munich នៅក្របខណ្ឌ Bundesliga ហើយរូបគេក៏ឈ្នះពានរង្វាន់ស្បែកជើងមាសប្រចាំតំបន់អឺរ៉ុប ពីរឆ្នាំជាប់គ្នា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8803.txt
|
ស្ថាប័នគ្រប់គ្រងលីគកីឡាបាល់ទាត់បារាំង (LFP) នៅថ្ងៃទី១៤ ខែមិថុនា បានសម្រេចកាត់ក្រុម Girondins de Bordeaux ទៅក្របខណ្ឌលំដាប់ទី៣ (Championnat de France National) ដោយសារក្លិបជួបបញ្ហាហិរញ្ញវត្ថុ។ ម្ចាស់ក្លិប Bordeaux លោក Gerard Lopez នឹងប្តឹងចំពោះការសម្រេចរបស់ LFP។
|
Bordeaux ម្ចាស់ជើងឯកលីគកំពូលបារាំង ៦ សម័យកាល បានធ្លាក់ទៅលីគទីពីរ (Ligue 2) ក្រោយបញ្ចប់នៅបាតតារាង Ligue 1 រដូវកាលមុន។ ដោយសារក្លិបជាប់បំណុល ៤១,៦៦ លានដុល្លារ ទើបតម្រូវឱ្យ Bordeaux ត្រូវកាត់ទៅលេងលីគទី៣នៅរដូវកាលក្រោយ។ នេះបើយោងតាមការចុះផ្សាយរបស់កាសែត RMC Sport ។ អ្នកឃ្លាំមើលហិរញ្ញវត្ថុរបស់លីគបាល់ទាត់បារាំង DNCG មើលឃើញថា Bordeaux មិនអាចបំពេញកាតព្វកិច្ចហិរញ្ញវិត្ថុក្នុងការដោះស្រាយបំណុលរបស់របស់ពួកគេបានទេ នៅរដូវកាលថ្មីខាងមុខ។ ដោយសារមូលហេតុនេះ DNCG និង LFP សម្រេចគ្នាកាត់ Bordeaux ទៅលីគទី៣តែម្តង។ ក្លិប Bordeaux ដែលគ្រប់គ្រងដោយអ្នកជំនួញ Gerard Lopez ចាប់តាំងពីឆ្នាំមុន នឹងប្តឹងឧទ្ធរណ៍ចំពោះសេចក្តីសម្រេចរបស់ DNCG និង LFP។ ក្នុងសេចក្តីប្រកាសមួយរបស់ក្លិប Bordeaux សរសេរថា៖ «Girondins de Bordeaux នឹងប្តឹងឧទ្ធរណ៍ចំពោះការសម្រេចរបស់ DNCG ដែលទម្លាក់ពួកគេទៅ Championnat de France National»។ Bordeaux បន្ថែមថា ក្លិបនៅតែមានទំនុកចិត្តលើសមត្ថភាពរបស់ខ្លួនក្នុងការបង្ហាញពីគម្រោងហិរញ្ញវត្ថុដ៏រឹងមាំនៅក្របខណ្ឌ Ligue 2 របស់បារាំងសម្រាប់ដូវកាល ២០២២-២៣៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8804.txt
|
Rafael Nadal ក្រសោបយកជើងឯក French Open ជាលើកទី១៤ជាកំណត់ត្រា បើទោះជាមានរបួសជើងឆ្វេងរ៉ាំរ៉ៃ តាមរយៈការយកឈ្នះកីឡាករ Casper Ruud នៅវគ្គផ្តាច់ព្រ័ត្រ នាថ្ងៃទី៥ ខែមិថុនា។
|
Nadal ដែលត្រូវបានគេប្រសិទ្ធនាមថាជាស្តេចកីឡាវាយកូនបាល់ប្រចាំតារាងដីក្រហម បានយកឈ្នះ Ruud ទាំង៣សិតជាប់គ្នាក្នុងលទ្ធផល ៦-៣, ៦-៣, ៦-០ នាជំនួបផ្តាច់ព្រ័ត្រនៅនៅប៉ារីស។ នេះជាកំណត់ត្រាឈ្នះពាន Roland Garros លើកទី១៤របស់កីឡាករអេស្ប៉ាញវ័យ៣៦ឆ្នាំ និងជា Grand Slam ទី២២ច្រើនជាងគេលើលោកផងដែរ។ Roger Federer និងអ្នកវាយកូនបាល់លេខ១ពិភពលោក Novak Djokovic គ្រងជើងឯក Grand Slam ២០សម័យដូចគ្នា។ ក្រោយឈ្នះការប្រកួត Nadal ដែលមានរបួសជើងឆ្វេងរ៉ាំរ៉ៃប្រាប់អ្នកយកព័ត៌មានថាខ្លួនមិននឹកស្មានថាអាចដណ្តើមបានពាន French Open ម្តងទៀតនៅឆ្នាំ២០២២នេះឡើយ។ «ខ្ញុំមិនដែលជឿថាខ្ញុំនឹងអាចឈរនៅទីនេះក្នុងអាយុ៣៦ឆ្នាំ ទាំងមានរបួសជាប់ខ្លួនផងនោះទេ។ នេះជាជំនួបផ្តាច់ព្រ័ត្រក្នុងទីលានដ៏សំខាន់បំផុតក្នុងអាជីពរបស់ខ្ញុំជាលើកទី១៤»។ នេះជាការអះអាងរបស់ Nadal មុនបន្ថែមថាអានាគតរបស់គេមិនមានភាពច្បាស់លាស់ទេ តែនឹងប្រឹងតស៊ូនឹងបញ្ហារបួស។ បញ្ហាជើងឆ្វេងបានធ្វើឱ្យ Nadal ខកខានការប្រកួត Wimbledon, US Open និងអូឡាំពិកកាលពីឆ្នាំមុននៅទីក្រុងតូក្យូ។ ចូលកាន់ទីលានវិញ Nadal ឈ្នះជើងឯក Australian Open ឆ្នាំ ២០២២ និង French Open នេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8805.txt
|
ការប្រកួតក្របខណ្ឌ Premier league ចាប់ពីរដូវកាល ២០២២-២៣ ទៅនឹងអាចស្នើសុំផ្អាកការប្រកួតបណ្តោះអាសន្ន ហើយសុំរៀបចំប្រកួតឡើងវិញ ប្រសិនបើមានបញ្ហាខ្វះខាតកីឡាករក្លិបនីមួយៗ បានកើតឡើង។ នេះបើតាម Premier League ថ្ងៃទី១៥ ខែមិថុនា។
|
Premier League រដូវកាល ២០២១-២២ ដែលបានរងគ្រោះដោយសារបញ្ហាឆ្លងជំងឺកូវីដ-១៩ លើកីឡាករ បានធ្វើឱ្យការប្រកួតចំនួន២២ ត្រូវបានផ្អាក ក៏ព្រោះហេតុផលខ្វះខាតកីឡាករសម្រាប់ប្រកួត។ ពេលនោះលីគកំពូលអង់គ្លេសមួយនេះ ក៏រងការរិះគន់ពីសំណាក់ក្លិបទាំងអស់ ចំពោះការរៀបចំប្រកួតឡើងវិញ ដោយមិនសមស្របទៅនឹងវិបត្តិរបស់ពួកគេ។ សម្រាប់កំណែងទម្រង់ថ្មីនៃការស្នើសុំផ្អាកការប្រកួតនេះ នឹងត្រូវបានត្រួតពិនិត្យពីបញ្ហាតាមដំណាក់កាល ហើយក្លិបទាំងនោះអាចទទួលការអនុញ្ញាត បើសិនគណកម្មាធិការលីគ មានបញ្ហាពិតប្រាកដមែន។ «ច្បាប់ថ្មីនឹងមកជំនួសច្បាប់នៃការផ្អាកការប្រកួតដោយសារកូវីដ-១៩ ចាស់ ក្នុងនោះក៏រួមបញ្ចូលការត្រួតពិនិត្យបែបស្តង់ដារផងដែរ។ ច្បាប់ថ្មីអាចអនុញ្ញាតដល់ក្លិបដែលមានបញ្ហាមិនមានកីឡាករគ្រប់គ្រាន់ ហើយមានហេតុផលសមស្រប និងក្លិបដែលកំពុងមានបញ្ហា ព្យាយាមស្វែករកដំណោះស្រាយដើម្បីជៀសវាងការផ្អាកប្រកួត។»។ នេះបើតាមសេចក្តីថ្លែងការណ៍ Premier League។ សូមជម្រាបដែរថា ច្បាប់ថ្មីនេះទៀតសោត ក្រុមនីមួយៗអាចដាក់សំណើរសុំផ្អាកប្រកួតបាន ទាល់តែក្រុមរបស់ពួកគេ មានកីឡាករដែលឆ្លងកូវីដ-១៩ ចំនួន៤នាក់នៅក្នុងក្រុមទាំងមូល។ ការប្រកួតរដូវកាលថ្មីនៃក្របខណ្ឌ Premier League នឹងត្រូវចាប់ផ្តើមនៅថ្ងៃទី៦ ខែសីហា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8806.txt
|
លោក Gareth Southgate គ្រូជម្រើសជាតិអង់គ្លេសថ្ងៃទី៣ មិថុនា បាននិយាយថា ជំនួបប៉ះហុងគ្រីនាជំនួប UEFA Nations League ក្នុងកីឡដ្ឋានដោយគ្មានអ្នកទស្សនា នឹងក្លាយជាការអប់រំមួយដល់ល្អទៅកាន់អ្នកគាំទ្រ ដែលតែងរើសអើងជាតិសាសន៍ ជាពិសេសអ្នកគាំទ្រវ័យក្មេង។
|
សហព័ន្ធបាល់ទាត់ហុងគ្រីបានរងការពិន័យពីសំណាក់ FIFA និង UEFA ឱ្យប្រកួតក្នុងកីឡដ្ឋានដែលបិទជិតចំនួន៥ប្រកួត ព្រោះតែភាពរញ៉េរញ៉ៃរបស់អ្នកគាំទ្រ និងអាកប្បកិរិយារើសអើង។ តែសហព័ន្ធបាល់ទាត់ហុងគ្រីកាលពីខែឧសភា ប្រកាសថា អ្នកគាំទ្រជាកុមារនិងអាចចូលទស្សនាការប្រកួតនាកីឡដ្ឋាន Puskas Arena បាន។ កុមារអាយុត្រឹម១៤ឆ្នាំ ដែលមកពីសាលារៀន ឬក៏មកពីសាលាបាល់ទាត់អាច ទទួលបានការអញ្ជើញឱ្យចូលទស្សនាការប្រកួតដោយសេរី ហើយក្នុងចំណោមក្រុមកុមារ១០នាក់ ត្រូវមានអមដោយមនុស្សធំម្នាក់ក្នុងនោះ។ និយាយក្នុងសន្និសីទកាសែតមុនការប្រកួតលោក Southgate គ្រូបង្វឹកជម្រើសជាតិអង់គ្លេស បាននិយាយថា លោកសង្ឃឹមការអនុញ្ញាតឱ្យកុមារមកមើលការប្រកួត និងអាចជួយអប់រំដល់ពួកគេសម្រាប់ការទស្សនាបាល់ទាត់ពេលអនាគត ដោយគ្មានការរើសអើង។ «ខ្ញុំសម្លឹងឃើញថាហុងគ្រីនឹងទទួលបានអារម្មណ៍ដូចគ្នាអំពីការប្រកួតក្នុងទឹកដីគ្មានអ្នកទស្សនាដូចយើង ពួកគេនឹងមិនចង់បានរឿងនេះកើតឡើងម្តងទៀតឡើយ ហើយគ្រប់គ្នានិងរៀនអំពីបទពិសោជន៍នេះ។ […] ខ្ញុំសង្ឃឹមថាមនុស្សក្មេងៗក្នុងកីឡដ្ឋាន និងបង្រៀនពួកគេអំពីអ្វីដែលធ្លាប់បានកើតឡើង ហើយអប់រំគេទៅពេលអនាគតបានល្អ។»។ លោក Southgate និយាយបែបនេះ។ អង់គ្លេសប៉ះហុងគ្រីនៃជំនួប Nations league បើកឆាកលីគ A ។ ពូលទី៣ នេះគឺជាជំនួបជាថ្មីម្តងទៀតរវាងក្រុមទាំងពីរ ដោយកាលពីខែតុលាឆ្នាំ ២០២១ កន្លងទៅ ក្រុមទាំងពីរប្រកួតតទល់គ្នាក្នុងជំនួបជម្រុះ World Cup។ គួរបញ្ជាក់ថា ក្រោយប្រកួតទល់ហុងគ្រីរួច អង់គ្លេសត្រូវប៉ះអាល្លឺម៉ង់ ថ្ងៃទី៨ ខែមិថុនា មុនទទួលអ៊ីតាលីនៅ ថ្ងៃទី១២ មិថុនា បន្ទាប់វិលទទួលហុងគ្រីម្តងទៀតនៅ៣ ថ្ងៃបន្ទាប់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8807.txt
|
អូស្តា្រលី ឈ្នះកៅអីទៅកាន់ World Cup 2022 នៅប្រទេសកាតា ថ្ងៃទី១៤ ខែមិថុនា ក្រោយបំបាក់ក្រុមប៉េរូមកទៅទ្វីបអាម៉េរិកខាងត្បូងដោយបាល់កាត់សេចក្តី១១ម៉ែត្រក្នុងលទ្ធផល៥-៤ នាជំនួបជម្រុះអន្តរទ្វីប។ នេះជាលើកទី៥ ជាប់គ្នាដែលអូស្ត្រាលីឡើងទៅជុំចុងក្រោយ World Cup ចាប់តាំងឆ្នាំ២០០៦។
|
មុនឈានដល់ការស៊ុតបាល់កាត់សេចក្តីរវាងក្រុមទាំងពីរ គ្រូបង្វឹកអូស្ត្រាលីលោក Graham Arnold សម្រេចចិត្តប្តូរអ្នកចាំទី Andrew Redmayne ជំនួសអ្នកចាំទី Mattew Ryan ហើយរូបគេក៏បានជួយសង្រ្គោះបាល់មួយគ្រាប់ចុងក្រោយជួយអូស្ត្រាលីឈ្នះលើបេរ៉ូ លទ្ធផល ៥-៤។ មុនពេលឡើងមកជួបប៉េរូ អូស្ត្រាលីបានយកឈ្នះលើក្រុមអេមីរ៉ាត់អារ៉ាប់រួមដោយលទ្ធផល ២-១ ហើយដណ្តើមបានកន្លះកៅអីទ្វីបអាស៊ីកាលពីថ្ងៃទី៧ ខែមិថុនា។ នេះជាលើកទី៦ ដែលអូស្ត្រាលីបានឡើងទៅជុំផ្តាច់ព្រ័ត្រ World Cup ចាប់តាំងឆ្នាំ ១៩៧៤ មក។ ឈានចូល World Cup លើកទីពីរក្នុងឆ្នាំ ២០០៦ អូស្ត្រាលីបានបន្តឈ្នះកៅអី World Cup ក្នុងឆ្នាំ ២០១០ នៅអាហ្វ្រិកខាងត្បូង, ២០១៤ នៅប្រទេសប្រេស៊ីល, ២០១៨ ប្រទេសរុស្ស៊ី និង ២០២២ នេះ នៅប្រទេសកាតា។ អូស្ត្រាលីក្លាយជាក្រុមទី៣១ ដែលទទួលបានកៅអីទៅកាន់ព្រឹត្តិការណ៍ World Cup 2022 ប្រទេសកាតាក្នុងឆ្នាំ ២០២២នេះ។ អូស្ត្រាលីនឹងត្រូវស្ថិតក្នុងពូល D ជាមួយក្រុមការពារតំណែងជើងឯក បារាំង, ដាណឺម៉ាក, និងទុយនីស៊ី ក្នុងព្រឹត្តិការណ៍ដែលប្រកួតចាប់ពីថ្ងៃទី២១ វិច្ឆិកា ដល់ថ្ងៃទី១៨ ធ្នូ ឆ្នាំ២០២២។ ការប្រកួតដណ្តើមកៅអី World Cup មួយគូទៀតរវាង កូស្តារីកា ទល់ នូវែលសេឡង់ នាជំនួប Play-off អន្តរទ្វីប ធ្វើឡើងនាថ្ងៃទី១៤ ឈានចូលទី១៥ ខែមិថុនា វេលាម៉ោង ១ យប់ (ម៉ោងនៅកម្ពុជា)។ ជំនួបក្រុមទាំងពីរក៏ធ្វើឡើងនៅកីឡដ្ឋាន Ahmad bin Ali ដូចការប្រកួតរបស់អូស្ត្រាលីនិងប៉េរូអ៊ីចឹងដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8808.txt
|
ក្របខណ្ឌ La Liga បានដាក់ពាក្យបណ្តឹងទៅកាន់សហព័ន្ធកីឡាបាល់ទាត់អឹរ៉ុប (UEFA) ប្រឆាំងក្លិប Paris Saint Germain និង Manchester City ជុំវិញរឿងបំពានច្បាប់ហិរញ្ញវត្ថុ។ នេះបើតាមការប្រកាសរបស់ La Liga នៅថ្ងៃទី១៥ ខែមិថុនា។
|
រឿងរ៉ាវនៃការប្តឹងប្តល់នេះ កើតឡើងក្រោយពេលក្លិប PSG បានបន្តកិច្ចសន្យាជាមួយខ្សែប្រយុទ្ធ វ័យ២៤ឆ្នាំ Kylian Mbappe រហូតដល់ឆ្នាំ ២០២៥ ហើយធ្វើឱ្យគេជាកីឡាករមានតម្លៃថ្លៃជាងគេក្នុងពិភពលោក ខណៈ Man City ចុះកិច្ចសន្យាជាមួយ Errling Haaland ក្នុងតម្លៃជាង៥៣លានដុល្លារ ពី Borussia Dortmund។ ទទួលបានកិច្ចសន្យា៥ឆ្នាំជាមួយ Man City កីឡាករន័វែសរូបនេះជា ក្លាយកីឡាករទីពីរលើពិភពលោកដែលមានតម្លៃផ្តាច់កុងត្រាថ្លៃជាងគេ។ ខ្សែប្រយុទ្ធទាំងពីរក៏ត្រូវបានកាសែតជាច្រើនរាយការណ៍ថាជាគោលដៅរបស់ក្លិប Real Madrid របស់អេស្ប៉ាញយកទៅចូលរួមនារដូវកាលនេះ។ ក្តីរំពឹងរបស់ Real ប្រែរសាត់ឆ្ងាយទៅវិញ ជាហេតុធ្វើឱ្យប្រធាន La Liga ភ្ញាក់ផ្អើល និងបានស្នើ UEFA ឱ្យស៊ើបអង្កេតលើហិរញ្ញវត្ថុរបស់ក្លិបទាំងពីរនេះ ខណៈក្លិបទាំងពីរ នារដូវកាល ២០២០-២១ ប្រកាសថាខាតប្រាក់រៀងៗខ្លួន។ បើតាមសេចក្តីប្រកាស La Liga ពាក្យបណ្តឹងប្រឆាំងក្រុមមេឃខៀវ Man City បានដាក់ស្នើទៅ UEFA កាលពីខែមេសាកន្លងទៅ ឯពាក្យបណ្តឹងប្រឆាំងក្រុម PSG ធ្វើកាលពីសប្តាហ៍មុន។ លីគកំពូលអេស្ប៉ាញមួយនេះ ក៏បានអះអាងបន្ថែមថា នឹងចាត់វិធានការប្តឹងបន្ថែមទៀត ទៅកាន់ប្រព័ន្ធយុត្តិធម៌សហភាពអឺរ៉ុប បារាំង និងស្វីសដែរ។ លីគកំពូលអេស្ប៉ាញមួយនេះ ជឿជាក់ថា ក្លិប Man City និង PSG មានម្ចាស់ជាមហាសេដ្ឋីប្រចាំកាតារៀង រំលោភបំពានបទប្បញ្ញាតិ្តហិរញ្ញវត្ថុ (Financial Fair Play) ដោយប្រើប្រាស់លុយផ្ទាល់ខ្លួន មិនមែនជាលុយចំណូលក្លិបឡើយ។ «La Liga យល់ថាការផ្តល់ហិរញ្ញវត្ថុដល់ក្លិបទាំងពីរនេះគឺជាការបញ្ចូលដោយផ្ទាល់ ឬតាមរយៈការឧបត្ថម្ភដោយផ្ទាល់ពីម្ចាស់ក្លិបតែម្តង ហើយរាល់កិច្ចសន្យានានា គឺមិនសមស្របទៅតាមលក្ខខណ្ឌទីផ្សារនោះឡើយ។ ពួកគេបានបង្កើនតម្លៃទីផ្សារសប្បនិមិត្ត ជាមួយការបញ្ចូលលុយផ្ទាល់ខ្លួន ដែលមិនមែនជាចំណូលពីបាល់ទាត់។»។ នេះបើតាមសេចក្តីថ្លែងការណ៍របស់ La Liga។ ក្លិប Man City និង PSG កាលឆ្នាំ ២០១៩ ក៏ធ្លាប់ត្រូវបានសហព័ន្ធបាល់ទាត់ UEFA បានបើកការស៊ើបអង្កេត លើរឿងបំពានច្បាប់ហិរញ្ញវត្ថុនេះម្តងរួចមកហើយ។ ដោយកាលនោះតុលាការបានដាក់បម្រាមលើក្លិប Man City មិនឱ្យប្រកួត Champions League ២ឆ្នាំដោយសារតែរកឃើញបំពានច្បាប់ហិរញ្ញ Financial Fair Play នេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8809.txt
|
ក្លិប SL Benfica បានយល់ព្រមសំណើរលក់ខ្សែប្រយុទ្ធ Darwin Nunez វ័យ២២ឆ្នាំ ទៅឱ្យក្លិប Liverpool ក្នុងតម្លៃជាង ១០០លានអឹរ៉ូ(១០៥លានដុល្លារ)។ នេះបើតាមគេហទំព័រផ្លូវការក្លិប SL Benfica។
|
Liverpool នឹងត្រូវចំណាយប្រាក់ប្រមាណ ៨០លានអឹរ៉ូ (៨៤លានដុល្លារ) សម្រាប់តម្លៃខ្លួនខ្សែប្រយុទ្ធសញ្ជាតិអ៊ុយរូហ្គាយវ័យ២២ឆ្នាំតែម្តង រួមទាំងប្រាក់បូកបន្ថែម (Add-On) ជាង ២០លានអឺរូ (២១លានដុល្លារ) ។ Nunez នឹងធ្វើដំណើរទៅកាន់កីឡដ្ឋាន Anfield ឆាប់ៗខាងមុខនេះ ដើម្បីធ្វើតេស្តសុខភាពមុនចូលរួមហ្វឹកហាត់ជាមួយក្រុម។ កីឡាករវ័យ២២ឆ្នាំ បានក្លាយជាកីឡាករមានតម្លៃខ្លួនថ្លៃជាងគេប្រចាំក្លិប Liverpool ក្រោយយល់ព្រមកិច្ចសន្យារយៈពេល ៦ឆ្នាំ។ Nunez មានតម្លៃខ្លួនថ្លៃ ១០៥លានដុល្លារជាតម្លៃឯកត្តកម្មរបស់ Liverpool ថ្លៃជាងខ្សែការពារ Virgil van Dijk តម្លៃ៧៩លានដុល្លារ ដែលផ្ទេរពី Southampton កាលឆ្នាំ ២០១៨។ រដូវកាល ២០២១-២២ Nunez គឺជាកីឡាកររកគ្រាប់បាល់ច្រើនជាងគេប្រចាំក្របខណ្ឌកំពូលព័រទុយហ្គាល់ ដោយរកបាន ២៦គ្រាប់ ក្នុងចំណោម ៣៤គ្រាប់រាល់គ្រប់ការប្រកួតរបស់ SL Benfica។ កាលពីខែមេសាកន្លងទៅ ក្នុងជំនួប Champions League រវាង SL Benfica តទល់ Liverpool ខ្សែប្រយុទ្ធវ័យ ២២ឆ្នាំរូបនេះក៏បានស៊ុតបំប៉ោងសំណាញ់ទីលើហង្សក្រហមទាំងពីរជើង។ «យើងនឹងជូនដំណឹងបន្ថែមទៀតអំពីកិច្ចសន្យានេះ ហើយរឿងបន្ទាប់គឺស្ថិតលើការចុះកិច្ចសន្យាជាមួយកីឡាករនិងក្លិប Liverpool។»។ នេះបើតាមសេចក្តីថ្លែងការណ៍របស់ក្លិប Benfica។ យ៉ាងណាមិញសម្រាប់លោក Jurgen Klopp បាននិយាយថា ខ្សែប្រយុទ្ធវ័យ២២ឆ្នាំគឺជាកីឡាករ ដែលអាចលេងបានគ្រប់កាលៈទេសៈ ហើយបើគេបន្តរក្សាទម្រង់បែបនេះ អនាគតគេនឹងកាន់តែល្អខ្លាំងឡើង។ «រាងកាយរឹងមាំ រហ័យរហួន បូករួមទាំងចិត្តធ្ងន់ក្នុងការបញ្ចប់សំណាញ់ទី ក្រោយពេលស៊ុតបាល់បញ្ជូលទីគេងាចរក្សាចិត្តរបស់គេធ្ងន់បានល្អ ពិតជាល្អខ្លាំង។ យើងមិនដឹងថានិយាយថាបែបណាសម្រាប់រូបគេក្នុងកាលៈទេសៈនេះឡើយ ប្រសិនបើរូបគេស្ថិតនៅបែបនេះដោយសុខភាពល្អ នោះអនាគតអាជីពដ៏ធំនឹងមករករូបគេ។»។ Klopp និយាយបែបនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_881.txt
|
ក្នុងសប្តាហ៍ថ្មីនេះ កោះតៃវ៉ាន់ និងចិន នៅតែជាប្រធានបទដ៏ក្តៅដដែល ដោយប្រធានាធិបតីអាម៉េរិក លោក ចូ បៃឌិន បានប្រកាសការពារដែនកោះមួយនេះ ក្នុងករណីមានការវាយប្រហារពីចិន។ យ៉ាងណាមិញ អ្នកនាំពាក្យសេតវិមានអាម៉េរិក បានអះអាងថា គ្មានការផ្លាស់ប្តូរគោលនយោបាយការបរទេសអាម៉េរិកណាមួយឡើយនៅចំពោះមុខតៃវ៉ាន់។ ទន្ទឹមនេះ កូរ៉េខាងជើង បានសាកល្បងមីស៊ីលបាលីស្ទិកបាញ់ចេញពីនាវាមុជទឹកជាថ្មី។ បន្ទាប់ពីការបាញ់សាកល្បងនោះ ក្រុមប្រឹក្សាសន្តិសុខអង្គការសហប្រជាជាតិ ក៏បានបើកកិច្ចប្រជុំផងដែរ។
|
ថ្ងៃទី១៨ ខែតុលា មុនថ្ងៃបោះឆ្នោតជ្រើសរើសសភាជាន់ទាប ប្រធានគណបក្សធំៗនៅជប៉ុនបើកការប្រកួតតស៊ូ មតិជាសាធារណៈ ដើម្បីជជែកដេញដោលពីវិធានការឆ្លើយតបទៅ នឹងជំងឺកូវីដ-១៩ និងវិធានការស្ដារសេដ្ឋកិច្ចឡើងវិញ ក្រោយរងផលប៉ះពាល់ពីជំងឺឆ្លងសកល។ ក្រៅពីនេះ ជំហរនៃផែនការការពារប្រទេសក៏ជាប្រធានបទមួយក្នុងការជជែក ដេញដោលនេះដែរ។ មេដឹកនាំរបបយោធាមីយ៉ាន់ម៉ា លោក មីន អ៊ុងឡាំង បានបញ្ជាក់ថា មីយ៉ាន់ម៉ានឹងដោះលែងអ្នកជាប់ឃុំឃាំងក្នុងពន្ធនាគារប្រមាណ ៥ ពាន់នាក់ ដែលត្រូវបានចាប់ខ្លួន ក្នុងអំឡុងពេលផ្ទុះការតវ៉ាប្រឆាំងនឹងរដ្ឋប្រហារកាលពីខែកុម្ភៈ។ ថ្ងៃទី១៩ ខែតុលា យោធាកូរ៉េខាងត្បូងបាននិយាយថា កូរ៉េខាងជើងបានបាញ់មីស៊ីលបាលីស្ទិកបាញ់ចេញពីនាវាមុជទឹកមួយគ្រាប់ចូលក្នុងសមុទ្រខាងកើត ខណៈទីក្រុងសេអ៊ូល វ៉ាស៊ីនតោន និងតូក្យូព្យាយាមបង្កើនទំនាក់ទំនងការទូតដើម្បីបន្តការសន្ទនាជាមួយទីក្រុងព្យុងយ៉ាងឡើងវិញ។ រដ្ឋាភិបាលតាលីបង់ បានអះអាងពីការមើលឃើញដំណើរការទៅមុខអំឡុងកិច្ច ចរចាជាមួយប្រេសិតពិសេសអាម៉េរិក Zalmay Khalilzad ដែលចុះចេញពីតំណែង។ ក្រុមតាលីបង់ ក៏រំពឹងពីរឿងវិជ្ជមានក្នុងចរចាបែបនេះជាមួយប្រេសិតអាម៉េរិកថ្មីផងដែរ។ ថ្ងៃទី២០ ខែតុលា រុស្ស៊ី បានអំពាវនាវឱ្យក្រុមតាលីបង់ បង្កើតរដ្ឋាភិបាលមួយ ដោយមានការចូលរួមពីសមាជិកក្រុមជនជាតិភាគតិច ក៏ដូចជាកម្លាំងនយោបាយទាំងអស់នៅអាហ្វហ្កានីស្ថាន។ ទន្ទឹមនោះ រុស្ស៊ី ក៏បានទទួលស្គាល់ពីការខិតខំរបស់ក្រុមតាលីបង់ ក្នុងការរក្សាស្ថិរភាពនៅអាហ្វហ្កានីស្ថានផងដែរ បន្ទាប់ពីឡើងកាន់តំណែង។ ចក្រភពអង់គ្លេស និងនូវែលសេឡង់ បានព្រមព្រៀងគ្នាជាគោលការណ៍លើកិច្ចព្រមព្រៀងពាណិជ្ជកម្មសេរីទ្វេភាគីមួយ ដែលនឹងកាត់បន្ថយពន្ធនាំចូល និងពង្រឹងសេវាកម្ម ព្រមទាំងពាណិជ្ជកម្មរវាងប្រទេសទាំងពីរ។ កិច្ចព្រមព្រៀងពាណិជ្ជកម្មខាងលើក៏ប្រហែលជួយបើកផ្លូវឱ្យទីក្រុងឡុងដ៍ក្លាយជាសមាជិកកិច្ចព្រមព្រៀងគ្រប់ជ្រុងជ្រោយនិងវឌ្ឍនភាពនៃភាពជាដៃគូអន្តរប៉ាស៊ីហ្វិក (CPTPP) ផងដែរ។ ថ្ងៃទី២១ ខែតុលា កូរ៉េខាងជើងបានចោទប្រកាន់អាម៉េរិកជាថ្មីម្តងទៀតបានថាប្រើប្រាស់ស្តង់ដារពីរជាន់និងមានប្រតិកម្មហួសហេតុទៅនឹងការបាញ់មីស៊ីលបាលីស្ទិកចេញពីនាវាមុជទឹករបស់ខ្លួននាពេលថ្មីៗនេះ។ ការបាញ់សាកល្បងនេះ ក៏នាំដល់ក្រុមប្រឹក្សាសន្តិសុខអង្គការសហប្រជាជាតិ (UN) បើកកិច្ចប្រជុំបន្ទាន់ទៀតផង។ ប្រធានាធិបតីអាម៉េរិក ចូ បៃដិន លើកឡើងថា អាម៉េរិកនឹងចេញមុខការពារកោះតៃវ៉ាន់ ហើយអាម៉េរិកមានការប្ដេជ្ញាដើម្បីការពារកោះនេះដែលចិនអះអាងថាជាទឹកដីរបស់ខ្លួន។ ថ្ងៃទី២២ ខែតុលា អ្នកនាំពាក្យក្រសួងការបរទេសចិន Wang Wenbin បានហៅទំនាក់ទំនងចិន និងរុស្ស៊ីមានលើសពីសម្ព័ន្ធមិត្ត។ បើតាមលោក Wang ចិន និងរុស្ស៊ី បានចាប់ដៃគ្នាជាច្រើនឆ្នាំក្នុងនាមជាអ្នកជិតខាងល្អ និងផ្ដល់ប្រយោជន៍ឱ្យគ្នាទៅវិញទៅមក ហើយភាពជាដៃគូរវាងមហាអំណាចទាំងពីរ ក៏មិនមែនដើម្បីប្រឆាំងប្រទេសទីបីដែរ។ ថ្ងៃទី២៣ ខែតុលា សភាចិន បានអនុម័តច្បាប់មួយដែលនឹងកាត់បន្ថយសម្ពាធកិច្ចការផ្ទះរបស់សិស្ស។ នេះជាវិធានការមួយទៀតរបស់ទីក្រុងប៉េកាំងក្នុងការគ្រប់គ្រងអាកប្បកិរិយា និងការជំរុញចិត្តសិស្សានុសិស្សចិន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8810.txt
|
ខ្សែប្រយុទ្ធ Mohamed Salah ថ្ងៃទី២ ខែមិថុនា បាននិយាយថារូ បគេអាចលះបង់ពានរង្វាន់ទាំងអស់ដែលបានឈ្នះក្នុងរដូវកាលនេះ ដើម្បីប្តូរការប្រកួតវគ្គផ្តាច់ព្រ័ត្រ Champions League ទល់ Real Madrid ឡើងវិញ។
|
ខ្សែប្រយុទ្ធវ័យក្មេង Vinicius Junior ជាអ្នកនាំ Real Madrid ឈ្នះ Liverpool នាវគ្គផ្ដាច់ព្រ័ត្រនៅទឹកដីបារាំង។ Liverpool ស៊ុតចំគោលដៅ៩ ជើងពីការស៊ុត២២លើក ប៉ុន្តែការស៊ុត៩លើកនោះត្រូវបានជួយសង្រ្គោះដោយ Thibaut Courtois អ្នកចាំទីរបស់ Real ទាំងអស់។ ក្រោយមិនអាចសងសឹងលើ Real Madrid ដែលធ្លាប់ឈ្នះវគ្គផ្តាច់ព្រ័ត្រដូចគ្នានេះកាលពីឆ្នាំ ២០១៩ និងរដូវកាលនេះម្តងទៀត Salah បង្ហាញបានបង្ហាញអារម្មណ៍សោកស្តាយនិងទទូចចង់ឱ្យមានការប្រកួតឡើងវិញម្តងទៀត។ «ការទទួលស្គាល់របស់អ្នកគាំទ្ររួមទាំងអ្នកកាសែតកីឡាសម្រាប់រដូវកាលនេះគឺជារឿងដ៏ពិសេសដែលខ្ញុំមិនអាចបំភ្លេចបាន។ ទោះយ៉ាងណាខ្ញុំអាចផ្តល់ឱ្យបានទាំងអស់នូវពានរង្វាន់របស់ខ្ញុំដែលបានឈ្នះ ដើម្បីទទួលបានឱកាសប្រកួតផ្តាច់ព្រ័ត្រនោះសារជាថ្មីម្តងទៀត ប៉ុន្តែរឿងនេះជាការងាររបស់បាល់ទាត់។»។ Salah បង្ហោះលើគេហទំព័រ
|
article_8811.txt
|
ច្បាប់ហិរញ្ញវត្ថុ UEFA Financial Fair Play របស់សហព័ន្ធបាល់ទាត់អឺរ៉ុប (UEFA) កំពុងតែចាប់ផ្តើមបញ្ចេញឥទ្ធិពលរបស់ខ្លួន និងគំរាមកំហែងក្លិបនានា មិនអាចចុះកិច្ចសន្យាលើកីឡាករតម្លៃថ្លៃណាមួយទៀតឡើយ ព្រោះភ័យខ្លាចហានិភ័យនៃការដាក់ទណ្ឌកម្ម។ នេះបើតាមលោក Todd Boehley ថ្ងៃទី១៦ ខែមិថុនា។
|
ក្លិប Chelsea បានធ្លាក់ក្នុងដៃលោក Todd Boehly ជាមហាសេដ្ឋីអាម៉េរិក និងជាអ្នកដឹកនាំសម្ព័ន្ធភាព ក្រុមវិនិយោគ Clearlake Capital ជាមួយមហាសេដ្ឋីស្វីស និងមហាសេដ្ឋីអង់គ្លេសមួយរូបផ្សេងទៀត ក្នុងតម្លៃជាង ៥.៣ពាន់លានដុល្លារ។ កាលពីខែឧសភាម្ចាស់ក្លិបចាស់លោក Roman Abramovich បានប្រកាសលក់ក្លិប Chelsea ក្រោយពេលប្រទេសរុស្ស៊ី ដែលជាប្រទេសកំណើត បានវាយប្រហារលើប្រទេសអ៊ុយក្រែន។ ចាប់តាំងលោក Roman Abramovich ទិញក្លិបតោខៀវ ក្នុងឆ្នាំ ២០០៣ មក ក្លិបមួយនេះបានក្លាយជាក្រុម ដែលជោគជ័យខ្លាំងបំផុតមួយប្រចាំអង់គ្លេស និងក្នុងក្របខណ្ឌ Premier league។ ទោះយ៉ាងនេះក្តីប្រធានក្លិបថ្មីលោក Boehly បានបង្ហាញក្តីបារម្ភរបស់លោកដោយនិយាយថា បញ្ហាអាជីវកម្មក្នុងទីផ្សារដោះដូរ កំពុងតែរងផលប៉ះពាល់ពីសំណាក់ច្បាប់ហិរញ្ញវត្ថុរបស់សហព័ន្ធ UEFA។ «ច្បាប់ហិរញ្ញវត្ថុ Financial Fair Play កំពុងតែចាប់ផ្តើមបង្ហាញឥទ្ធិពលខ្លួនហើយពេលនេះ ច្បាប់នេះនិងកំណត់សមត្ថភាពក្លិបក្នុងការទិញកីឡាករ ដែលយើងចង់បានក្នុងតម្លៃណាមួយ។ UEFA ពិតជាយកចិត្តទុកដាក់លើរឿងនេះខ្លាំង ហើយរឿងនេះនឹងជាផលប៉ះពាល់ក្លិបយើងតែម្តង អ្វីដែលខ្ញុំចង់ពន្យល់នោះគឺ បើក្លិបរងការពិន័យពីរឿងនេះ ក្លិបអាចនឹងត្រូវគេដកចេញពីការប្រកួតប្រជែង។»។ លោក Boehly និយាយប្រាប់ក្នុងសន្និសីទ SuperReturn International បែបនេះ។ យ៉ាងណាមិញម្ចាស់ក្លិបបាល់បោះ Los Angeles Dodgers រូបនេះក៏បានអះអាងទៀតថា លោកសង្ឃឹមអាចប្រើគំរូរបស់អាម៉េរិក ដើម្បីអភិវឌ្ឍសក្តានុពលផ្នែកហិរញ្ញវត្ថុក្នុងបាល់ទាត់ និងជួយដល់កីឡាករ Chelsea បង្កើតកេរិ៍្តឈ្មោះ និងម៉ាកយីហោផ្ទាល់ខ្លួន ដូចកីឡាករបាល់បោះនៅអាមេរិកមួយចំនួន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8812.txt
|
ម្ចាស់ផ្ទះអ៊ូសបេគីស្ថាន ត្រូវទទួលក្រុមភ្ញៀវ អារ៉ាប៊ីសាអូឌីត ថ្ងៃទី១៩ ខែមិថុនា នាពហុកីឡដ្ឋាន Pakhtakor ដើម្បីប្រជែងដំណែងជើងឯកវគ្គផ្តាច់ព្រ័ត្រនៃពានរង្វាន់បាល់ទាត់ AFC Asian Cup U23 ។
|
អ៊ូសបេគីស្ថាន បានយកឈ្នះ ជប៉ុន ដោយលទ្ធផល ២-០ នៅវគ្គពាក់កណ្តាលផ្តាច់ព្រ័ត្រនៃពានរង្វាន់បាល់ទាត់ AFC Asian Cup 2022។ ក្រុមទាំងពីរគ្មានគ្រាប់បាល់បញ្ចូលទីឡើយក្នុងវគ្គទី១។ ឈានចូលដល់វគ្គទី២ នាទី ៦០ ប្រធានក្រុម អ៊ូសបេគីស្ថាន Jaloliddinov បានស៊ុតជើងឆ្វេងពីចម្ងាយកោងចូលទីបានសម្រេច ក្រោយបញ្ជូនបាល់ពីខ្សែប្រយុទ្ធស្លាបស្តាំ khoshimov និងគ្រាប់ទី២ ខ្សែប្រយុទ្ធ Norchayev បញ្ចប់គោលដៅបាន ១គ្រាប់ទៀត បន្ទាប់ពីការបញ្ជូនបាល់ពីខ្សែបម្រើ Kholmatov នៅនាទី ៨៩។ ដោយឡែកមួយគូទៀត ក្រុមអូស្ត្រាលី បានរងបរាជ័យក្រោមថ្វីជើង អារ៉ាប៊ីសាអូឌីត ក្នុងលទ្ធផល ២-០។ ក្នុងវគ្គទី១ អូស្ត្រាលី បើកការវាយសម្រុកទៅលើក្រុម អារ៉ាប៊ីសាអូឌីត ខ្លាំងដែរ ប៉ុន្តែមិនមានសំណាងក្នុងការរកគ្រាប់បាល់ឡើយ។ ផ្ទុយទៅវិញ អារ៉ាប៊ីសាអូឌីត វាយបកមកវិញ ដោយសម្រេចបាន ១គ្រាប់ នៅនាទី ២០ ដោយកីឡាករ Hussian Al-Issa ដែលទើបប្តូរជំនួស Asiri Haitham មានបញ្ហារបួសកជើងខាងស្តាំ នៅនាទី ៩ ។ បញ្ចប់វគ្គទី១ អារ៉ាប៊ីសាអូឌីត នាំមុខ អូស្ត្រាលី បណ្តោះអាសន្ន ១-០។ ការប្រកួតនៅវគ្គទី២ ក្រុមទាំងពីរបន្តសម្រុកគ្នាដដែល លុះដល់នាទី៧២ ខ្សែប្រយុទ្ធ Yahya ស៊ុតទម្លាយសំណាញ់ទីអូស្ត្រាលី បានសម្រេច១គ្រាប់ទៀត ក្រោយការបញ្ជូនបាល់ពីខ្សែបម្រើ Buraikan ។ ដោយសារក្រុមទាំងពីរ មានការប៉ះទង្គិចគ្នាច្រើននោះ អាជ្ញាកណ្ដាល ក៏សម្រេចថែមម៉ោងរហូតដល់១២នាទីសម្រាប់ការប្រកួតនេះ។ ឈានចូលម៉ោងបន្ថែមនាទី៩០+៦ ខ្សែប្រយុទ្ធអូស្រ្តាលី Ramy មានឱកាសរ៉ាប់រងទាត់បាល់ពិន័យ១១ ម៉ែត្រ ក្រោយខ្សែការពារអារ៉ាបីសាអូឌីត បង្កកំហុងក្នុងតំបន់គ្រោះថ្នាក់ដែរ ប៉ុន្តែមិនអាចសម្រេចទីបាន ដោយត្រូវបានអ្នកចាំទី Al- Aqidi ជួយសង្រ្គោះបាន។ ចំណែក អារ៉ាប៊ីសាអូឌីត នៅនាទី ៩០+១២ ខ្សែប្រយុទ្ធ Hadi Radif ប្តូរជំនួសកីឡាករ Buraikan នៅនាទី ៩០+២ ទទួលរ៉ាប់រងស៊ុតបាល់ ១១ម៉ែត្រ តែពុំអាចរកគ្រាប់បាល់ទី៣ បានឡើយដោយការសង្រ្គោះបានពីអ្នកចាំទី Gauci។ បញ្ចប់វគ្គទី២ អារ៉ាប៊ីសាអូឌីត ២-០ អូស្ត្រាលី។ ម្ចាស់ផ្ទះ អ៊ូសបេគីស្ថាន ជួបក្រុមភ្ញៀវ អារ៉ាប៊ីសាអូឌីត ម៉ោង៨៖០០ នាទីល្ងាចថ្ងៃទី១៩ ខែមិថុនា នាពហុកីឡដ្ឋាន Pakhtakor ដើម្បីប្រជែងដំណែងជើងឯកវគ្គផ្តាច់ព្រ័ត្រនៃពានរង្វាន់បាល់ទាត់ AFC Asian Cup 2022 Uzbekistan។ ក្រុមទាំងពីរធ្លាប់ជួបគ្នា ៤លើក អ៊ូសបេគីស្ថាន ពុំដែលស្គាល់ពាក្យឈ្នះឡើយ។ ក្នុងនោះ ២០១៤ អ៊ូសបេគីស្ថាន ចាញ់ ៣-២ ,២០២០ ចាញ់ ១-០, ២០២១ ស្មើ ២-២ និង ២០២២ ចាញ់ ២-០។ ដោយឡែកក្រុមបាល់ទាត់យុវជនអាយុក្រោម ២៣ឆ្នាំ អូស្ត្រាលី ប្រកួតជាមួយ ជប៉ុន ដើម្បីប្រជែងយកលេខ៣។ ការប្រកួតនឹងធ្វើឡើងនៅថ្ងៃទី ១៨ ខែមិថុនា នាពហុកីឡដ្ឋាន Milliy ក្រុងតាស្កិន ប្រទេសអ៊ូសបេគីស្ថាន៕ ដោយ៖ហៀក ឆក សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8813.txt
|
លោក Aliou Cisse គ្រូបង្វឹកសេណេហ្គាល់ ថ្ងៃទី១២ ខែមិថុនា និយាយថាលោកបានប្រាប់ខ្សែប្រយុទ្ធជួរមុខ កីឡាករ Sadio Mane ឱ្យចុះកិច្ចសន្យាជាមួយក្រុម Bayern Munich សម្រាប់រដូវកាលខាងមុខ។
|
Mane ក្នុងពេលថ្មីៗ ត្រូវបានកាសែតកីឡាជាច្រើនផ្សាយថា ក្លិប Bayern Munich ដែលជាម្ចាស់ពានរង្វាន់ Bundesliga រដូវកាល ២០២១-២២ ចាប់អារម្មណ៍លើរូបគេ។ ទោះយ៉ាងនេះ Liverpool ក៏ធ្លាប់បាននិយាយថាខ្លួនបានបដិសេធសំណើររបស់ក្លិប Bayern ពីរដងរួចហើយ។ ខ្សែប្រយុទ្ធ Sadio Mane នៅសល់កិច្ចសន្យាជាមួយក្រុមហង្សក្រហម Liverpool រយៈពេល ១២ខែ ខណៈមិនទាន់មានដំណឹងអំពីរឿងបន្តកិច្ចសន្យាថ្មីបន្ថែម។ កាលពីដើមខែមិថុនា ខ្សែប្រយុទ្ធវ័យ៣០ឆ្នាំ ក៏បានបង្ហើបពីបំណងចាកចេញពីក្រុមហង្សក្រហម ក្រោយរួមរស់រយៈពេល ៦ឆ្នាំដែរ។ ស្របពេលដែល Mane កំពុងបំពេញបេសកកម្មជាមួយក្រុមជម្រើសជាតិ សេណេហ្គាល់ គ្រូបង្វឹកលោក Cisse បាននិយាយក្នុងសន្និសីទកាសែតថា លោកជឿជាក់ក្លិប Bayern Munich និងផ្តល់អ្វីដ៏ពិសេសមួយដល់អាជីពរបស់ Mane ប្រសិនចង់ឱ្យគេចេញពី Liverpool។ «ខ្ញុំបានប្រាប់គេថាឱ្យព្យាយាមធ្វើការងារដោះស្រាយបញ្ហាលើរឿងកិច្ចសន្យាឱ្យបានល្អ ដើម្បីការផ្តោតអារម្មណ៍លើការប្រកួត Championships ដែលមកដល់។ ខ្ញុំក៏បានឭអំពីរឿង Mane និងក្លិប Bayern សម្រាប់ខ្ញុំ Bayern គឺជាក្លិបក៏ខ្លាំងពូកែមួយ ហើយក៏សាកសមសម្រាប់រូបគេចូលរួមបន្ទាប់ពី Liverpool។»។លោក Cisse និយាយបែបនេះ។ Mane ចូលរួមជាមួយ Liverpool ក្នុងឆ្នាំ ២០១៦ ក្រោយផ្ទេរពីក្លិប Southampton មករកបានគ្រាប់បាល់ចំនួន ៩០គ្រាប់ឱ្យ Liverpool ក្នុងការបង្ហាញខ្លួន ១៩៦ប្រកួត។ Mane ស្ថិតក្នុងចំណោមកីឡាករដែលរកគ្រាប់បាល់បានច្រើនចាប់តាំងពីឆ្នាំ ២០១៦ មក ដោយឈរពីក្រោយ កីឡាករ Jamie Vardy មាន១០៤គ្រាប់, Mohamed Salah មាន១១៨គ្រាប់ និង Harry Kane មាន ១៣៤គ្រាប់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8814.txt
|
Kylian Mbappe ខ្សែប្រយុទ្ធ Paris Saint-Germain ក្លាយជាកីឡាករបាល់ទាត់មានតម្លៃខ្លួនថ្លៃជាងគេលើលោក ២១៩លានដុល្លារអាម៉េរិក គិតត្រឹមឆ្នាំ២០២២នេះ។ Vinicius Junior ខ្សែបម្រើប្រយុទ្ធ Real Madrid និង Erling Haaland របស់ Borussia Dortmund ដែលត្រៀមចូលរួមជាមួយ Manchester City រដូវកាលថ្មីខាងមុខ ស្ថិតនៅចំណាត់ថ្នាក់ទី២ និងទី៣ ចំណោមកីឡាករថ្លៃជាងគេទាំង១០។
|
យោងតាមការវាយតម្លៃរបស់ក្រុមស្រាវជ្រាវ CIES Football Observatory កីឡាករបាល់ទាត់ចំនួន១០ដែលមានតម្លៃខ្លួនថ្លៃបំផុតក្នុងពិភពបាល់ទាត់លើលោក កីឡាករបារាំង Mbappe កីឡាករប្រេស៊ីល Vinicius Jr និង Haaland របស់ន័រវែសឈរលើគេក្នុងតារាង។ CIES វាយតម្លៃលើតម្លៃផ្ទេរកីឡាករតាមរយៈអាយុ ទម្រង់លេងលើទីលាន តម្លៃសេដ្ឋកិច្ចរបស់ក្លិបពួកគេប្រកបអាជីព និងភាពល្បីរបស់កីឡាករម្នាក់ៗ។ Mbappe វ័យ២៣ឆ្នាំ ដែលបានច្រានចោលការផ្លាស់ទៅ Real Madrid ដើម្បីបន្តនៅ Paris St-German ដោយទទួលបានថ្លៃពលកម្មច្រើនកប់ពពកជាង៨០ម៉ឺនដុល្លារក្នុងមួយសប្តាហ៍នោះ មានតម្លៃខ្លួនទិញផ្តាច់កិច្ចសន្យា (Buy Out Clause) ខ្ពស់ជាងគេចំនួន២១៩លានដុល្លារ។ Vinicius Jr ខ្សែបម្រើស្លាប វ័យ២១ឆ្នាំ ដែលស៊ុតបញ្ចូលទីជួយ Real Madrid ឈ្នះ Liverpool វគ្គផ្តាច់ព្រ័ត្រ Champions League ស្ថិតនៅលេខចំណាត់ថ្នាក់ទី២ មានតម្លៃផ្ទេរ ១៩៨លានដុល្លារ។ Haaland ខ្សែប្រយុទ្ធរបស់ក្រុម Man City វ័យ២១ឆ្នាំឈរលេខរៀងទី៣ជាមួយតម្លៃផ្ទេរ ១៦៣លានដុល្លារ ។ ខាងក្រោមនេះយើងនឹងបង្ហាញលោកអ្នកអំពីកីឡាករដែលមានតម្លៃខ្លួនថ្លៃជាងគេទាំង១០ សម្រាប់ឆ្នាំ២០២២៖ ១- Kylian Mbappe (Paris Saint-Germain) តម្លៃ ៣០៥ លានដុល្លារអាមេរិក ២. Vinicius Junior (Real Madrid) តម្លៃ ១៩៨លានដុល្លារ ៣. Erling Haaland (Manchester City) តម្លៃ១៦៣លានដុល្លារ ៤. Pedri (Barcelona) តម្លៃ១៦៣លានដុល្លារ ៥. Jude Bellingham (Borussia Dortmund) តម្លៃ១៤៣លានដុល្លារ ៦. Phil Foden (Manchester City) តម្លៃ ១៣២លានដុល្លារ ៧. Frenkie de Jong (Barcelona) តម្លៃ ១២០លានដុល្លារ ៨. Luis Diaz (Liverpool) តម្លៃ ១១៧លានដុល្លារ ៩. Ruben Dias (Manchester City) តម្លៃ ១១៧លានដុល្លារ ១០. Ferran Torres (Barcelona) តម្លៃ១១៦,៩៩លានដុល្លារ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8815.txt
|
ម្ចាស់ផ្ទះ អ៊ូសបេគីស្ថាន ត្រូវជួបក្រុមភ្ញៀវ សុំាម៉ូរ៉ៃ ជប៉ុន ខណៈ អូស្រ្តាលី ត្រូវប្រជែងគ្នាជាមួយ អារ៉ាប៊ីសាអូឌីត នៃពានរង្វាន់បាល់ទាត់ AFC U-23 ASIAN CUP Uzbekistan វគ្គពាក់កណ្តាលផ្តាច់ព្រ័ត្រ នាថ្ងៃទី ១៥ ខែមិថុនា ក្រុងតាស្កិន ប្រទេសអ៊ូសបេគីស្ថាន។
|
ក្រុមបាល់ទាត់យុវជនអាយុក្រោម ២៣ឆ្នាំ អូស្ត្រាលី ត្រូវជួប អារ៉ាប៊ីសាអូឌីត ម៉ោង ៦៖០០ នាទីនាពហុកីឡដ្ឋាន Pakhtakor ក្រុងតាស្កិន ប្រទេស អ៊ូសបេគីស្ថាន។ មុននឹងមកដល់វគ្គនេះ អូស្ត្រាលី យកឈ្នះ កូវ៉ែត ២-០, ឈ្នះ ហ៊្សកដានី ១-០, និងស្មើ អ៊ីរ៉ាក់ ១-១ មុននឹងឡើងមកវគ្គ៨ក្រុម យកឈ្នះ តួកមេនីស្ថាន ១-០។ ចំណែក អារ៉ាប៊ីសាអូឌីត ឈ្នះតាហ្ស៊ីគីស្ថាន ៥-០, ឈ្នះអេមីរ៉ាតអារ៉ាប់រួម ២-០, និងស្មើជប៉ុន ០-០។ ឈានដល់វគ្គ៨ក្រុម អារ៉ាប៊ីសាអូឌីត ឈ្នះវៀតណាម ២-០។ កន្លងមក អូស្ត្រាលី និងអារ៉ាប៊ីសាអូឌីត ធ្លាប់ជួបគ្នា២លើក កាលពីឆ្នាំ ២០០៧ នៃពានរង្វាន់បាល់ទាត់អូឡាំពិក(Olympic Games) វគ្គជម្រុះក្នុងពូល ដោយជើងទី១ អូស្ត្រាលី ឈ្នះ អារ៉ាប៊ីសាអូឌីត ២-០ និងជើងទី២ អូស្ត្រាលី ចាញ់ ២-១។ កីឡាករ ជប៉ុន Yuito Suzuki អបអរក្រោយស៊ុតបាល់ពិន័យចំងាយ ២១ ម៉ែត្រលើប្រអប់ទីកូរ៉េខាងត្បូង( free kick ) ប្រភព (AFC Asian Cup) ដោយឡែកក្រុមម្ចាស់ផ្ទះ អ៊ូសបេគីស្ថាន(Uzbekistan U-23) ក៏ត្រូវទទួលក្រុមភ្ញៀវសុាំម៉ូរ៉ៃ ជប៉ុន នាពហុកីឡដ្ឋានដដែល នាម៉ោង ១១៖០០ នាទីយប់។ អ៊ូសបេគីស្ថាន យកឈ្នះ តួកមីនីស្ថាន ១-០, ឈ្នះកាតា ៦-០, និងស្មើ អ៊ីរ៉ង់ ១-១ និងបន្តឈ្នះអ៊ីរ៉ាក់ ដោយបាល់កាត់សេចក្តី ១១ម៉ែត្រ (Penalty) ៣-២ នៅវគ្គ៨ក្រុមចុងក្រោយ។ ចំណែកក្រុមសុំាម៉ូរ៉ៃ ជប៉ុនឈ្នះ អេមីរ៉ាតអារ៉ាប់រួម ២-១, ស្មើ អារ៉ាប៊ីសាអូឌីត ០-០, និងឈ្នះតាហ្ស៊ីគីស្ថាន ៣-០ មុនឡើងមកវគ្គ៨ក្រុម ដោយយកឈ្នះកូរ៉េខាងត្បូង ៣-០។ អ៊ូសបេគីស្ថាន និង ជប៉ុន ធ្លាប់ជួបគ្នា២លើក ក្នុងការប្រកួតពានផ្សេងគ្នា។ កាលពីឆ្នាំ ២០១៨ វគ្គជម្រុះក្នុងពូលពាន U-23 ASIAN CUPនេះ អ៊ូសបេគីស្ថាន បានឈ្នះ ជប៉ុន ៤-០ នៅកីឡដ្ឋាន Jiangning ប្រទេសចិន។ ចំណែកការជួបគ្នានៅពាន M-150 Cup U23 អ៊ូសបេគីស្ថាន បានយកឈ្នះ ជប៉ុន ដោយបាល់កាត់សេចក្តី១១ម៉ែត្រ ដោយលទ្ធផល៤-៣ ក្រោយបញ្ចប់ការប្រកួត១២០នាទី ២-២ នៅកីឡដ្ឋាន Chang Arena ប្រទេសថៃ កាលពីឆ្នាំ២០១៧។ គួបញ្ជាក់ថា ក្រុមឈ្នះនឹងត្រូវប្រជែងគ្នានៅវគ្គផ្តាច់ព្រ័ត្រនៃពានរង្វាន់បាល់ទាត់ AFC U-23 ASIAN CUP Uzbekistan ដែលប្រព្រឹត្តទៅនាថ្ងៃទី១៩ មិថុនា នាពហុកីឡដ្ឋាន Milliy ។ ចំណែកក្រុមចាញ់វគ្គពាក់កណ្ដាលផ្ដាច់ព្រ័ត្រនេះ ត្រូវប្រជែងយកលេខ៣ នាថ្ងៃទី១៨ ខែមិថុនា នាពហុកីឡដ្ឋាន Pakhtakor ក្រុងតាស្កិន។ ពហុកីឡដ្ឋាន Milliy អាចផ្ទុកអ្នកទស្សនាបាន ៣៤០០០ តិចជាងពហុកីឡដ្ឋាន Pakhtakor ដែលអាចផ្ទុកអ្នកទស្សនាបាន ៣៥០០០នាក់៕ ដោយ៖ហៀក ឆក កីឡាករ ជប៉ុន Yuito Suzuki អបអរក្រោយស៊ុតបាល់ពិន័យចំងាយ ២១ ម៉ែត្រលើប្រអប់ទីកូរ៉េខាងត្បូង( free kick ) ប្រភព (AFC Asian Cup) អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8816.txt
|
ក្លិប Barcelona បានប្រកាសយល់ព្រមលក់ភាគហ៊ុនមួយចំណែក នៃសិទ្ធិអាជ្ញាប័ណ្ណទិញលក់ទំនិញរបស់ក្លិប ឬ Barcelona Licensing and Merchandising (BLM) និង ២៥ភាគរយ នៃការលក់សិទ្ធិទូរទស្សន៍ផ្សាយ La Liga TV កាលពីថ្ងៃទី១៦ ខែមិថុនា ។
|
ក្លិប Barcelona ផ្ទាល់ បានអះអាងថា ការលក់ភាគហ៊ុនទាំងនេះ ដើម្បីស្រោចស្រង់វិបត្តិហិរញ្ញវត្ថុក្លិបកំពុងជួបប្រទះ។ ក្រុមប្រឹក្សាភិបាលក្លិបរហ័សនាមអ្នកមានបុណ្យមួយនេះ បានបង្ហាញក្តីសង្ឃឹមថា ក្លិបពួកគេនឹងអាចបញ្ចប់វិបត្តិហិរញ្ញវត្ថុក្នុងឆ្នាំនេះតែម្តង ដោយមិនមានខាតប្រាក់បន្ថែម ឬក៏កើនឡើងការចំណាយលើសកម្រិតទៀតឡើយ។ បើតាមប្រធានក្លិបលោក Joan Laporta បាននិយាយថា ក្លិបរំពឹងការលក់ភាគហ៊ុននៃសិទ្ធិអាជ្ញាប័ណ្ណ (BLM) រហូតដល់ ៤៩.៩ភាគរយ ដែលមានតម្លៃប្រហែលពី ២០០លានអឺរ៉ូ ដល់៣០០លានអឺរ៉ូ (២១០លានដុល្លារ ទៅ៣១៥លានដុល្លារ) និងប្រាក់ចំណូលពីសិទ្ធិទូរទស្សន៍ La Liga TV ជាង ២៥ភាគរយ ដោយក្នុង១០ភាគរយមានទំហំទឹកប្រាក់ប្រមាណជាង ២០០លានអឺរ៉ូ (២១០លានដុល្លារ) សម្រាប់រយៈពេល២៥ឆ្នាំ។ គម្រោងនៃការលក់ភាគហ៊ុន (BLM) នេះ ទទួលបានការគាំទ្រជាង ៨៩.៣ភាគរយ ពីសំណាក់សមាជិកជាង ៦៣៦នាក់ ដែលបានចូលរួមក្នុងកម្មវិធីប្រកាសនេះ ។ ក្នុងនោះ ១៤.២ភាគរយនៃសមាជិកក្លិប បានមកពីគណៈប្រតិភូក្លិបតែម្តង។ ចំណែកការលក់សិទ្ធិទូរទស្សន៍ទទួលបានការគាំទ្រចំនួន ៨៦.៨ភាគរយ។ «នៅពេលយើងបានធ្វើដំណើរមកដល់កាលឆ្នាំមុន យើងបានឆ្លងកាត់បញ្ហាហិរញ្ញវត្ថុដ៏ស្មុគស្មាញ ដោយក្នុងខែឧសភា យើងមិនអាចបង់ប្រាក់ឈ្នួលដល់បុគ្គលិកយើងបាន។ ហើយអ្នកវិនិយោគក៏បានទាមទាប្រាក់ពីយើងជាង ២០០លានអឺរ៉ូ (២១០លានដុល្លារ) ដែលយើងមិនមានក្នុងពេលនោះ។»។ លោក Laporta បាននិយាយបែបនេះ។ ប្រធានក្លិប Barca រូបនេះ ក៏បានបង្ហាញអារម្មណ៍ររបស់លោកថា ការប្រើប្រាស់ទ្រព្យសម្បត្តិរបស់ក្លិប ដើម្បីបង្កើតកម្រិតហិរញ្ញវត្ថុក្លិប ជាផ្លូវមួយ ដែលល្អបំផុតសម្រាប់នាំក្លិប ទៅកាន់ការប្រកួតប្រជែងខ្លាំងឡើងវិញ។ កាលពីឆ្នាំ ២០២១ អំឡុងបញ្ហាជំងឺរាតត្បាតកូវីដ-១៩ បានក្លាយជាបញ្ហាក្លិប Barcelona ត្រូវបានក្របខណ្ឌ La Liga ប្តឹងអំពីបញ្ហារឿងបំពានច្បាប់ហិរញ្ញវត្ថុ Financial Fair Play ធ្វើឱ្យក្លិបយក្សមួយនេះ មិនអាចចុះកិច្ចសន្យាថ្មីបន្តជាមួយខ្សែប្រយុទ្ធ Lionel Messi ដែលបានផុតកុងត្រាជាមួយក្លិបពេលនោះ។ ក្នុងខែសីហា ឆ្នាំ២០២១ ដដែលនោះ លោក Laporta ក៏ធ្លាប់បានប្រកាសថា ក្លិប Barca បានជំពាក់បំណុលដល់ទៅជាង ១,៣៥ពាន់លានអឺរ៉ូ (១,៤២ពាន់លានដុល្លារ) ក្នុងនោះជាង ៧០៧លានដុល្លារជំពាក់ធនាគា។ ដោយឡែកកាលខែមីនាឆ្នាំ ២០២២ Barca បានចុះកិច្ចសន្យាជាមួយក្រុមហ៊ុន កម្មវិធីមាតិការតន្ត្រី Spotify តម្លៃជាង ៣០០លានដុល្លារ ដែលជាម្ចាស់ឧបត្ថម្ភថ្មីនៅលើអាវរបស់កីឡាករក្នុងក្រុម និងកិច្ចសន្យាប្តូរឈ្មោះកីឡដ្ឋានទៅជា Spotify Camp Nou៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8817.txt
|
ក្រោយរង់ចាំអស់រយៈពេល៦៤ឆ្នាំ ក្រុមកីឡាបាល់ទាត់ជម្រើសជាតិវែល៍អាចដណ្តើមបានកៅអីឡើងទៅលេង World Cup សារជាថ្មីដែលរៀបចំនៅប្រទេសកាតា ក្រោយឈ្នះអ៊ុយក្រែន ១-០ ក្នុងការប្រកួតផ្តាច់ព្រ័ត្រ play-off តំបន់អឺរ៉ុបនៅថ្ងៃទី៥ ខែមិថុនា។
|
គ្រាប់បាល់ជ័យជម្នះមួយគ្រាប់របស់វែល៍កើតឡើងដោយចូលទីខ្លួនឯង របស់កីឡាករអ៊ុយក្រែន Andriy Yarmolenko នៅនាទី៣២ បន្ទាប់ពីការស៊ុតពិន័យ Free-kick របស់ Gareth Bale។ មួយគ្រាប់នេះ បានសម្រេចបំណងប្រាថ្នារបស់វែល៍ទៅកាន់ការប្រកួតផ្តាច់ព្រ័ត្រ World Cup ឆ្នាំ២០២២ ជាលើកដំបូងប្រវត្តិសាស្ត្រ ក្រោយរង់ចាំ៦៤ឆ្នាំ។ វែល៍បង្ហាញខ្លួនលើកដំបូងបង្អស់ក្នុងការប្រកួតបាល់ទាត់ពិភពលោកនៅឆ្នាំ១៩៥៨ ដែលស៊ុយអែតធ្វើម្ចាស់ផ្ទះ។ កាលនោះ ក្រុមនៅអឺរ៉ុបមួយនេះឈានចូលដល់វគ្គ៨ក្រុមចុងក្រោយ ហើយចាញ់ប្រេស៊ីល ១-០។ វែល៍ដែលជាក្រុមទី៣០ ទទួលបានកៅអីទៅ World Cup 2022 នៅកាតា ស្ថិតនៅពូល B ជាមួយអង់គ្លេស អាម៉េរិក និងអ៊ីរ៉ង់ សម្រាប់ការប្រកួតវគ្គសន្សំពិន្ទុ។ ពីរក្រុមទៀតដែលត្រូវយកទៅបង្រ្គប់៣២ក្រុម និងត្រូវឆ្លងកាត់ប្រកួត play-off អន្តរទ្វីបរវាងនូវែលសេឡង់ និងកូស្តារីកា និងអូស្ត្រាលី ទល់ប៉រូ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8818.txt
|
សហព័ន្ធបាល់ទាត់ពិភពលោក (FIFA) នាថ្ងៃទី១៦ ខែមិថុនា បានប្រកាសថា កីឡដ្ឋានចំនួន១៦ ទូទាំងអាម៉េរិក ម៉ិកស៊ិក និងកាណាដា នឹងត្រូវត្រៀមរៀបចំសម្រាប់ទទួលព្រឹត្តិការណ៍ពានរង្វាន់បាល់ទាត់ពិភពលោក FIFA World Cup 2026។
|
ព្រឹត្តិការណ៍ World Cup 2026 នៅប្រទេសទាំងបីនាទ្វីបអាម៉េរិកខាងជើងនេះ នឹងក្លាយជាការប្រកួតលើកដំបូងក្នុងប្រវត្តិសាស្រ្តរបស់ FIFA ដែលមានការដំឡើងក្រុមប្រកួតរហូតដល់ ៤៨ក្រុម។ ប្រទេសអាម៉េរិក ម៉ិកស៊ិក និងកាណាដា ជាម្ចាស់ផ្ទះ ក៏ទទួលបានកៅអី World Cup 2026 ដោយស្វ័យប្រវត្តិ។ សម្រាប់អាម៉េរិកទីក្រុងចំនួន ១១ ត្រូវបានជ្រើសរើសសម្រាប់រៀបចំការប្រកួតក្នុងនោះរួមមានទីក្រុង Atlanta, Boston, Dallas, Houston, Kansas City, Los Angeles, Miami, New York/New Jersey (រួមគ្នាតែមួយ), Philadelphia, San Francisco និងទីក្រុង Seattle.។ ទីក្រុងចំនួន៦ រួមមាន Cincinnati, Denver, Nashville, Orlando, Washington DC/Baltimore and Edmonton របស់អាម៉េរិកមិនត្រូវបានជ្រើសរើសឡើយ។ ចំណែកទីក្រុង Guadalajara, Monterrey និង Mexico City គឹជាទីក្រុងដែលត្រូវបានជ្រើសរើសរបស់ម៉ិកស៊ិក ខណៈកាណាដាមានទីក្រុង២ ប៉ុណ្ណោះដែលជ្រើសរើសយកសម្រាប់ទទួលការប្រកួត World Cup 2026 គឺទីក្រុង Toronto និង Vancouver។ ម៉ិកស៊ិកធ្លាប់ធ្វើជាម្ចាស់ផ្ទះ World Cup ពីរលើករួចហើយដោយក្នុងឆ្នាំ ១៩៧០ និង ១៩៨៦។ និយាយនៅក្នុងសេចក្តីថ្លែងការណ៍ប្រធាន FIFA លោក Gianni Infantino បានអបអរសាទទៅកាន់ទីក្រុងទាំង១៦ ដែលនឹងត្រូវទទួលការប្រកួតសម្រាប់ព្រឹត្តិការណ៍ World Cup 2026។ «យើងចូលរួមអបអរសាទរដល់ទីក្រុងទាំង១៦ ដែលជាទីក្រុងត្រៀមរៀបចំទទួលការប្រកួត World Cup ជាមួយការតាំងចិត្តនិងការស្រលាញ់លើវិស័យបាល់ទាត់របស់ទីក្រុងទាំងអស់។ ថ្ងៃនេះជាប្រវត្តិសាស្រ្តដ៏អស្ចារ្យ សម្រាប់ទីក្រុងនិងរដ្ឋទាំង១៦ សម្រាប់ FIFA កាណាដា អាម៉េរិក និងម៉ិកស៊ិក ដែលជាប្រទេសត្រៀមរៀបចំព្រឹត្តិការណ៍បាល់ទាត់ដ៏អស្ចារ្យនៅលើពិភពលោក។»។ លោក Infantino និយាយបែបនេះ។ យ៉ាងណាមិញប្រធាន FIFA រូបនេះក៏បានអះអាងបន្ថែមថា សហព័ន្ធបាល់ទាត់ពិភពលោក មិនទាន់បានសម្រេចជ្រើសរើសទីក្រុង ដែលនឹងត្រូវទទួលការប្រកួតជំនួបវគ្គផ្តាច់ព្រ័ត្រឡើយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8819.txt
|
សហព័ន្ធកីឡាបាល់ទាត់អន្តរជាតិ (FIFA) នៅថ្ងៃទី១៣ ខែមិថុនា ពិន័យអ្នកចាំទីសញ្ជាតិកូដឌីវ័រ Sylvain Gbohouo មិនឱ្យពាក់ព័ន្ធកីឡាបាល់ទាត់រយៈពេល១៨ខែ ក្រោយរកឃើញប្រើប្រាស់សារធាតុហាមឃាត់កាលពីឆ្នាំមុន។
|
បើតាមការផ្សាយរបស់ទីភ្នាក់ងារព័ត៌មាន Reuters អ្នកចាំទីវ័យ៣៣ឆ្នាំរូបនេះ ទទួលការធ្វើតេស្តក្រោយការប្រកួតជម្រុះ World Cup នៅខែវិច្ឆិកាដោយបង្ហាញលទ្ធផលវិជ្ជមានសារធាតុហាមឃាត់ Trimetazidine។ Trimetazidine ជាថ្នាំបេះដូងដែលទីភ្នាក់ងារប្រឆាំងសារធាតុញៀនពិភពលោក (WADA) ចាត់ថ្នាក់ថាជាថ្នាំរំញោច និងត្រូវហាមឃាត់សម្រាប់កីឡាករអាជីព។ ការពិន័យរបស់ FIFA បានធ្វើឱ្យ Gbohouo ត្រូវខកខានការប្រកួតពានរង្វាន់អាហ្វ្រិក Africa Cup of Nations (AFCON) ឆ្នាំនេះ។ ដោយឡែកសម្រាប់ក្លិប Wolkite City នៅលីគកំពូលអេត្យូពីដែល Gbohouo កំពុងប្រកបអាជីព មិនទាន់ដឹងថា ត្រូវហាម ដូចក្រុមជម្រើសជាតិឬអត់នោះទេ។ សេចក្តីប្រកាសរបស់ FIFA សរសេរថា Gbohouo បានបំពានមាត្រា៦ នៃបទប្បញ្ញត្តិប្រឆាំងសារធាតុញៀនរបស់ FIFA និងមាត្រា ១៧ នៃក្រមវិន័យរបស់ FIFA។ ដូច្នេះស្ថាប័នគ្រប់គ្រងកីឡាបាល់ទាត់ពិភពលោកសម្រេចពិន័យអ្នកចាំទីរូបនេះ១៨ខែក្នុងការប្រកួតអន្តរជាតិ។ Gbohouo ដែលបង្ហាញខ្លួនឱ្យក្រុមជម្រើសជាតិកូដឌីវ័រ៦៥ប្រកួត រួមចំណែកជួយក្រុមរហស្សនាមដំរីឈ្នះពានរង្វាន់តំបន់អាហ្រិក AFCON ក្នុងឆ្នាំ ២០១៥៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_882.txt
|
ចិន កំពុងបញ្ចេញធ្យូងថ្មដែលនាំចូលអូស្រ្តាលីដែលបានហាមឃាត់ដើម្បីបំពេញតម្រូវការ ខណៈការផ្គត់ផ្គង់ថាមពលនៅក្នុងប្រទេសកំពុងខ្វះខាត។ ការផ្គត់ផ្គង់ថាមពលនៅចិនមានការខ្វះខាតយ៉ាងខ្លាំងនៅពេលថ្មីៗនេះដែលបណ្តាលមកពីកង្វះធ្យូងថ្មក្នុងប្រទេស។
|
ជាប្រទេសដែលប្រើប្រាស់ថាមពលធ្យូងថ្មច្រើនជាងមុខគេរបស់ពិភពលោក ចិនបច្ចុប្បន្ន កំពុងប្រឈមនឹងកង្វះខាតថាមពល ដ្បិតតម្រូវការថាមពលមានការកើនឡើងខ្លាំងពីសំណាក់រោងចក្រឧស្សាហកម្ម និងប្រជាជនក្នុងប្រទេស។ កង្វះខាតថាមពលនេះ បានជំរុញឱ្យតម្លៃថាមពលឡើងថ្លៃខ្លាំង និងមានការគ្រប់គ្រងការប្រើប្រាស់ថាមពលយ៉ាងតឹងរ៉ឹងក្នុងប្រទេស។ ដើម្បីដោះទាល់ អាជ្ញាធរចិន សម្រេចបញ្ចេញធ្យូងថ្មអូស្ត្រាលីប្រមាណមួយលានតោនដែលស្តុកនៅក្នុងឃ្លាំងតាមទីក្រុងកំពុងផែសមុទ្រអស់រយៈពេលជាច្រើនខែ។ ធ្យូងថ្មទាំងនោះ ត្រូវបានទីក្រុងប៉េកាំងឃាត់ទុក ដោយសារមិនគោរពតាមច្បាប់គយចិន ខណៈចិន និងអូស្ត្រាលីកំពុងមើលមុខគ្នាមិនចំ។ «ធ្យូងថ្មអូស្រ្តាលីមួយចំនួនដែលជាប់គាំងនៅកំពង់ផែចិន បានចាប់ផ្តើមបញ្ចេញនៅចុងខែមុននេះ ខណៈធ្យូងថ្មជាច្រើនបានបង្វែរទៅទីផ្សារឥណ្ឌាជាដើម»។ នេះបើតាមការផ្សាយរបស់ទីភ្នាក់ងារព័ត៌មាន Reuters ដែលស្រង់សម្ដីឈ្មួញធ្យូងថ្ម។ ខណៈជំរុញឱ្យមានការបង្កើនទិន្នផលធ្យូងថ្ម ដើម្បីកាត់បន្ថយការខ្វះខាតនៃការផ្គត់ផ្គង់ ចិនបានបដិសេធមិនបន្តការនាំចូលធ្យូងថ្មដោយផ្ទាល់ពីអូស្ត្រាលីដែលជាអតីតអ្នកផ្គត់ផ្គង់ធ្យូងថ្មទី ២ របស់ខ្លួនដដែ។ ការបញ្ចេញធ្យូងថ្មមួយលានតោនឬស្មើនឹងការស្មើនឹងការនាំចូលមួយថ្ងៃ ក៏នៅតែមិនអាចបំពេញតម្រូវការថាមពលរបស់ចិនឡើយ។ ពាណិជ្ជករនៅចិនមួយរូបទៀត ដែលមានមូលដ្ឋាននៅទីក្រុងប៉េកាំងបានអះអាងថា បើចិនមិនបន្តការនាំចូលធ្យូងថ្មអូស្ត្រាលីទេ កង្វះខាតនៃការផ្គត់ផ្គង់ថាមពលនឹងបន្តកើតមានមួយរយៈទៀត ព្រោះត្រូវជំរុញផលិតកម្មធ្យូងថ្មក្នុងស្រុកបន្ទាប់ពីហាមឃាត់ជិត៥ឆ្នាំកន្លងមក។ ការខ្វះខាតធ្យូថ្មនេះ នឹងមានយ៉ាងហោចណាស់រហូតដល់ត្រីមាសទីបួននៃឆ្នាំនេះ និងអាចរហូតដល់ខែកុម្ភៈ ឬខែមីនានៅពេលរដូវក្តៅបញ្ចប់ក៏ថាបាន។ ជាមួយគ្នានេះ ការនាំចូលធ្យូងថ្មពីប្រទេសផ្គត់ផ្គង់សំខាន់ៗផ្សេងទៀតដូចជា រុស្ស៊ី និងម៉ុងហ្គោលី ត្រូវបានកាត់បន្ថយដោយសារពិបាកក្នុងការដឹកជញ្ជូន ខណៈការនាំចូលពីឥណ្ឌូណេស៊ីក៏ត្រូវបានរំខានដោយសារភ្លៀងធ្លាក់។ គួរបញ្ជាក់ថា ចិនបាននាំចូលធ្យូងថ្មជាង ១៩៧,៦៩ លានតោនក្នុងរយៈពេល៨ខែដំបូងនៃឆ្នាំ ២០២១ ដែលមានការធ្លាក់ចុះ១០ភាគរយបើធៀបនឹងឆ្នាំមុន។ ប៉ុន្តែការនាំចូលធ្យូងថ្មនៅខែសីហាបានកើនឡើងជាងមួយភាគបីដោយសារការផ្គត់ផ្គង់ក្នុងស្រុកមានការខ្វះខាត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8820.txt
|
ក្រុមជម្រើសជាតិកូស្តារីកា ឈ្នះកៅអី World Cup 2022 ចុងក្រោយគេបង្អស់ ក្រោយបំបាក់ក្រុមនូវែលសេឡង់ លទ្ធផល ១-០ នៃជំនួបប្រកួតជម្រុះ Play-Off អន្តរទ្វីប នាកីឡដ្ឋាន Ahmad bin Ali ថ្ងៃទី១៥ ខែមិថុនា។
|
គ្រាប់បាល់ជ័យជម្នះរបស់កូស្តារីកាលើនូវែលសេឡង់ ធ្វើបានដោយកីឡាករ Joel Campbell នៅដើមវគ្គទីមួយ នាទី៣ ដែលជាអតីតខ្សែបម្រើធ្លាប់លេងនៅក្រុមកាំភ្លើងធំ Arsenal។ ដ្បិតនៅនាទី៦៧ នូវែលសេឡង់បានបាត់បង់កីឡាករមួយរូប ហើយកូស្តារីកាមិនអាចស្វែងរកគ្រាប់បានបន្ថែមលើ នូវែលសេឡង់ត្រឹមគ្នា១០នាក់ឡើយ។ មុនពេលឡើងមកជួបគ្នានៅជំនួប Play-Off អន្តរទ្វីបនេះ កូស្តារីកាជាក្រុមឈរលេខ៤ដែលទទួលបានកន្លះកៅអី ពីការប្រកួតសន្សំពិន្ទុក្នុងពូលទ្វីបអាម៉េរិកខាងជើង CONCACAF។ ចំណែកនូវែលសេឡង់ ជាក្រុមដែលឈ្នះកន្លះកៅអីពីការប្រកួតជម្រុះទ្វីបអូសេអានី ដោយយកឈ្នះលើជម្រើសជាតិកោះសូឡូមូន។ នេះជាលើកទី៦ ដែលកូស្តារីកាបានឡើងទៅ World Cup ដោយលើកដំបូងនៅឆ្នាំ ១៩៩០ ប្រទេសអ៊ីតាលី, ២០០២ ប្រទេសជប៉ុន និងកូរ៉េខាងត្បូង, ២០០៦ ប្រទេសអាល្លឹម៉ង់, ២០១៤ ប្រទេសប្រេស៊ីល, ២០១៨ ប្រទេសរុស្ស៊ី និងឆ្នាំ ២០២២ នេះ។ កូស្តារីកាជាក្រុមបង្រ្គប់ទី៣២ ចុងក្រោយគេ ដែលនឹងស្ថិតនៅក្នុងពូល E ជាមួយក្រុមខ្លាំងៗដូចជា អាល្លឺម៉ង់ ជប៉ុន និងអេស្ប៉ាញ ដែលព្រឹត្តិការណ៍ World Cup និងធ្វើឡើង ចាប់ពីថ្ងៃទី២១ ខែវិច្ឆិកា ដល់ថ្ងៃទី ១៨ ខែធ្នូ។ គួររំលឹកថា កាលពីថ្ងៃទី១៤ ខែមិថុនា ក្រុមអូស្ត្រាលីគឺជាក្រុមទី៣១ ដែលឈ្នះកៅអី World Cup ក្រោយទម្លាក់ក្រុមប៉េរូ មកពីទ្វីបអាម៉េរិកខាងត្បូង ដែលមានកន្លះកៅអី។ ខាងក្រោមនេះជាក្រុមដែលស្ថិតនៅក្នុងពូលនីមួយៗ សម្រាប់ការប្រកួតព្រឹត្តិការណ៍ World Cup 2022 ប្រទេសកាតាក្នុងពេលខាងមុខ។ ពូល A: កាតា, អេក្វាទ័រ, សេណេហ្គាល់, ហូឡង់ ពូល B: អង់គ្លេស, អ៊ីរ៉ង់, អាម៉េរិក, វែលិ៍ ពូល C: អាហ្សង់ទីន, អារ៉ាប៊ីសាអូឌីត, ម៉ិកស៊ិក, ប៉ូឡូញ ពូល D: បារាំង, អូស្ត្រាលី, ដាណឺម៉ាក, ទុយនេស៊ី ពូល E: អេស្ប៉ាញ, កូស្តារីកា, អាល្លឺម៉ង់, ជប៉ុន ពូល F: បែលហ្ស៊ិក, កាណាដា, ម៉ារ៉ុក, ក្រូអាស៊ី ពូល G: ប្រេស៊ីល, ស៊ែប៊ី, ស្វ៊ីស, កាម៉េរ៉ូន ពូល H: ព័រទុយហ្កាល់, ហ្គាណា, អ៊ុយរូហ្គាយ, កូរ៉េខាងត្បូង៕ ខាងក្រោមនេះជាក្រុមដែលស្ថិតនៅក្នុងពូលនីមួយៗ សម្រាប់ការប្រកួតព្រឹត្តិការណ៍ World Cup 2022 ប្រទេសកាតាក្នុងពេលខាងមុខ។ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8821.txt
|
លោក Cristian Karembeu ថ្ងៃទី១៥ ខែមិថុនា ជាបេសកជនរបស់សហព័ន្ធបាល់ទាត់ពិភពលោក (FIFA) ដែលដឹកនាំពានរង្វាន់ FIFA World Cup មកកម្ពុជា បាននិយាយថា លោករំពឹងក្រុមជម្រើសជាតិបារាំងអាចឈ្នះពានរង្វាន់បាល់ទាត់ពិភពលោកនេះជាថ្មីម្តងទៀតនៅកាតា។
|
Christian Karembeu ជាអតីតកីឡាករជម្រើសជាតិបារាំងដែលធ្លាប់បានជួយបារាំងឈ្នះ World Cup ឆ្នាំ ១៩៩៨ ហើយក៏ជាការឈ្នះពានលើកដំបូងក្នុងប្រវត្តិសាស្ត្ររបស់មាន់គកបារាំង។ អតីតកីឡាករជម្រើសជាតិបារាំងរូបនេះ ធ្លាប់លេងឱ្យក្លិបធំៗប្រចាំអឹរ៉ុបដូចជា Real Madrid របស់អេស្ប៉ាញ, Nantes បារាំង, Sampdoria អ៊ីតាលី, Middlebrough FC អង់គ្លេស, Olympiacos របស់ក្រិក, Servette ស្វីស និងក្លិប Bastia លីគទីពីរបារាំង។ កាលពីឆ្នាំ ២០១៨ បារាំងដែលដឹកនាំដោយលោក Didier Deschamps ក្លាយជាក្រុមជើងឯក World Cup ក្រោយឈ្នះក្រូអាស៊ីលទ្ធផល ៤-២ នៅប្រទេសរុស្ស៊ី និងជាលើកទី២ប្រចាំប្រវត្តិសាស្រ្ត។ សម្រាប់ព្រឹត្តិការណ៍ World Cup 2022 នៅកាតា បារាំងនឹងត្រូវប្រកួតក្នុងនាមជាក្រុមការពារតំណែងជើងឯក World Cup ឆ្នាំ ២០១៨។ និយាយនៅក្នុងព្រឹត្តិការណ៍ទេសចរណ៍ ពានរង្វាន់បាល់ទាត់ពិភពលោក FIFA World Cup នៅក្នុងវិមានសន្តិភាពប្រទេសកម្ពុជា និងចំពោះមុខសម្តេចនាយករដ្ឋមន្ត្រី ហ៊ុន សែន អតីតខ្សែបម្រើវ័យ ៥១ឆ្នាំរូបនេះ និយាយថាលោករំពឹង ក្រុមជម្រើសជាតិបារាំងនឹងឈ្នះ World Cup លើកទីបីក្នុងឆ្នាំនេះនៅកាតា។ «ខ្ញុំពិតជាសប្បាយរីករាយយ៉ាងខ្លាំងដែលបានដឹកនាំពានរង្វាន់លំដាប់ពិភពលោកមួយនេះមកកាន់កម្ពុជា ។ ពេលខ្ញុំឃើញពានរង្វាន់មួយនេះ វាពិតជាពិសេសសម្រាប់ខ្ញុំនឹកដល់ឆ្នាំ ១៩៩៨ ពេលខ្ញុំជាកីឡាករម្នាក់ដែលបានជួយបារាំងឈ្នះ World Cup លើកដំបូងក្រោយបំបាក់ក្រុមប្រេស៊ីលជាមួយមិត្តរួមក្រុមផ្សេងទៀត។ យើងបានអបអរការឈ្នះនេះជាមួយប្រជាជនបារាំងទូទាំងប្រទេស ហើយកាលឆ្នាំ ២០១៨ បារាំងក៏បានឈ្នះវាម្តងទៀត ក្នុងឆ្នាំនេះផងដែរខ្ញុំរំពឹងថា បារាំងនិងអាចឈ្នះពាននេះម្តងទៀត។»។ នេះបើតាមសម្តីលោក Christian Karembeu។ លើសពីនេះ សម្តេច ហ៊ុន សែន ក៏បានមានប្រសាសន៍ជូនពរដល់ក្រុមជម្រើសជាតិបារាំងក្នុងការឈ្នះពានរង្វាន់ World Cup នេះម្តងទៀត។ «ខ្ញុំក៏សូមជូនពរដល់ក្រុមបាល់ទាត់បារាំងបានឈ្នះសារជាថ្មីម្តងទៀត។ ប៉ុន្តែបាល់គឺវាមូល យើងថាបារាំងអាចឈ្នះក៏ប៉ុន្តែបាល់វាមូល ជួនកាលទាត់មិនចូលអាចធ្លាក់ត្រឹមវគ្គជម្រុះក៏ថាបាន។»។ សម្តេច ហ៊ុន សែន បានមានប្រសាសន៍បែបនេះ។ យ៉ាងណាមិញ សម្តេច ហ៊ុន សែន ទទួលដំណើរគោចរពានរង្វាន់ FIFA World Cup នេះស្របពេលដែលព្រឹត្តិការណ៍បាល់ទាត់ពិភពលោកនេះនៅប្រទេសកាតា បានរកឃើញក្រុមទាំង ៣២ ក្រោយពេលកូស្តារីកា ឈ្នះក្រុមនូវែលសេឡង់ លទ្ធផល ១-០។ កម្ពុជាជាប្រទេសទី២១ ហើយដែលកម្មវិធីដំណើរជុំវិញពិភពលោកនៃពានរង្វាន់ FIFA World Cup ឬ FIFA World Cup Trophy Tour បានឆ្លងកាត់មកដល់ ដើម្បីតាំងបង្ហាញ ពីចំណោម ៥០ប្រទេសផ្សេងទៀត ដែលបានឆ្លងកាត់រួច និងមិនទាន់ទៅដល់។ បើតាមសហព័ន្ធ FIFA ពាន World Cup នេះ នឹងត្រូវដាក់តាំងនៅកម្មវិធី Coca-Cola Arena ក្នុងទីក្រុងឌូបៃនាដំណើរចុងក្រោយគេបង្អស់ ដែលមានអតីតវីរបុសក្លិប Real Madrid ពីររូបរួមមាន Iker Casillas និង Kaka រង់ចាំទទួល។ គួររំលឹកថាព្រឹត្តិការណ៍ World Cup ប្រទេសកាតានឹងធ្វើឡើងចាប់ពីថ្ងៃទី២១ ខែវិច្ឆិកា រហូតដល់ថ្ងៃទី១៨ ខែធ្នូ នាចុងឆ្នាំ ២០២២៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8822.txt
|
អូស្ត្រាលី ត្រូវប្រយុទ្ធដើម្បីក្តីសុបិនទៅព្រឹត្តិការណ៍បាល់ទាត់ពិភពលោក World Cup លើកទី៥របស់ខ្លួន ដោយតទល់ជាមួយអេមីរ៉ាត់អារ៉ាប់រួម ក្នុងជំនួបដណ្តើមកន្លះកៅអីតំណាងអាស៊ីនាកីឡដ្ឋាន Al Rayyan ថ្ងៃទី៨ ខែមិថុនា វេលាម៉ោង១យប់រំលងអាធ្រាត្រ (ម៉ោងនៅកម្ពុជា)។
|
ចាប់តាំងឆ្នាំ ២០០៦ ដល់ឆ្នាំ ២០១៨ ស្ត្រាលី បានបង្ហាញខ្លួនក្នុងព្រឹត្តិការណ៍ World Cup នេះជាប់ៗគ្នា៤លើក។ ឆ្នាំ ២០១៨ អូស្តា្រលីជាក្រុមដែលឆ្លងផុតវគ្គជម្រុះ Play-Off អន្តរទ្វីប ដោយពេលនោះពួកគេបានទម្លាក់ក្រុមស៊ីរី មុនពេលទម្លាក់ហុងឌូរ៉ាសក្នុងវគ្គជម្រុះអន្តរទ្វីប។ នារាត្រីថ្ងៃទី៧ ឆ្លងចូលទី៨ អូស្ត្រាលី នឹងត្រូវតទល់ក្រុមអេមីរ៉ាតអារ៉ាប់រួមដើម្បីប្រជែងយកកៅអីទៅវគ្គជម្រុះអន្តរទ្វីប។ ក្រុមទាំងពីរ ទទួលចំណាត់ថ្នាក់ទី៣ ដូចគ្នាវគ្គជម្រុះក្នុងតំបន់អាស៊ី។ «នេះជាការប្រកួតដ៏ធំសម្រាប់យើងក្នុងនាមជាប្រទេសមួយ យើងបានត្រៀមខ្លួនរួចរាល់សម្រាប់វា។ យើងនឹងប្រយុទ្ធក្នុងការប្រកួតនេះទៅតាមអ្វីដែលយើងបានត្រៀមទុក ហើយត្រូវតែឈ្នះដាច់ខាត។» នេះបើតាមខ្សែការពារអូស្តា្រលី Riley McGree បាននិយាយថ្ងៃទី៦ ខែមិថុនា។ ជំនួបចុងក្រោយរវាងក្រុមទាំងពីរ គឺក្នុងឆ្នាំ ២០១៩ ដោយពេលនោះជាការប្រកួតវគ្គ ១៦ក្រុមចុងក្រោយនៃពានរង្វាន់ Asian Cup ដែលធ្វើឡើងនៅអេមីរ៉ាត់អារ៉ាប់រួម។ អេមីរ៉ាត់អារ៉ាប់រួមវិញ ធ្លាប់ឈានជើងចូលប្រកួត World Cup ជុំផ្តាច់ព្រ័ត្រម្តងកាលពីឆ្នាំ ១៩៩០ នៅប្រទេសអ៊ីតាលី។ អេមីរ៉ាត់អារ៉ាប់រួមក៏រំពឹងក្តីស្រមៃទៅកាន់ World Cup ជាលើកទីពីរក្នុងរយៈពេល ៣២ឆ្នាំរបស់ខ្លួនផងដែរ។ កីឡាករខ្សែបម្រើក្រុមអេមីរ៉ាត់អារ៉ាប់រួម Abdullah Ramadan បាននិយាយថ្ងៃទី៦ ខែមិថុនាថា ប៉ះអូស្ត្រាលីជារឿងមិនងាយស្រួល ប៉ុន្តែក្រុមទាំងមូលកំពុងត្រូវការកម្លាំងចិត្តពីអ្នកគាំទ្រ។ រុមដែលឈ្នះការប្រកួតដណ្តើមកន្លះកៅអីទ្វីបអាស៊ី ត្រូវបន្តការប្រកួតជម្រុះ Play-Off ម្តងទៀតដោយប៉ះក្រុមប៉េរូ នៅថ្ងៃទី១៤ ខែមិថុនា នាកីឡដ្ឋាន Ahmad Bin Ali ។ ប៉េរូជាក្រុមទទួលបានកន្លះកៅអី ពីប្រកួតជម្រុះទ្វីបអាម៉េរិកខាងត្បូងក្រោយបញ្ចប់ចំណាត់ថ្នាក់លេខ៥ ក្នុងពូល៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8823.txt
|
កីឡាករខ្សែការពារស្លាប Dani Alves ថ្ងៃទី១៥ ខែមិថុនា បានប្រកាសចាកចេញពីក្លិបអ្នកមានបុណ្យ Barcelona លើកទីពីរក្នុងអាជីពរបស់ខ្លួន។
|
កាលពីឆ្នាំ ២០១៦ ខ្សែការពារសញ្ជាតិប្រេស៊ីលរូបនេះក៏ធ្លាប់បានប្រកាសចាកចេញពីក្លិប Barcelona ម្តងរួចមកហើយក្រោយរួមរស់រយៈពេល ៨ឆ្នាំ នឹងបានឈ្នះពានជាច្រើនជាមួយក្លិប។ បន្ទាប់ពីចាកចេញពីក្រុមអ្នកមានបុណ្យ Alves បានចូលរួមជាមួយក្រុម Juventus ក្នុងកិច្ចសន្យា១រដូវកាលកាលឆ្នាំ ២០១៦ ចូលរួមជាមួយក្រុម Paris Saint Germain ពីររដូវកាលឆ្នាំ ២០១៧ និង ២០១៨ ហើយឆ្នាំ ២០១៩ ចូលរួមជាមួយក្លិបប្រេស៊ីល Sao Paulo។ ឆ្នាំ ២០២១ ខ្សែការពារស្លាបរូបវ័យ ៣៩ឆ្នាំរូបនេះ បានវិលត្រលប់មកក្រុមយក្សរបស់អេស្ប៉ាញនេះវិញ ពេលក្រុម Barcelona ស្ថិតក្រោមការកាន់កាប់ពីសំណាក់អតីតមិត្តរួមក្រុម និងជាគ្រូបង្វឹកក្រុមដល់បច្ចុប្បន្ន។ វិលមកក្លិបចាស់ Alves រកបានគ្រាប់បាល់១គ្រាប់ បញ្ជូនបាល់ឱ្យមិត្តរួមក្រុម ៤លើក នៅក្នុងចំណោមការបង្ហាញខ្លួន ១៧ប្រកួតគ្រប់កម្មវិធីប្រកួតរបស់ក្រុម ហើយរូបគេក៏ចូលរួមចំណែកជួយ Barca បញ្ចប់ចំណាត់ថ្នាក់លេខ២ នៅក្របខណ្ឌ La Liga។ ខ្សែការពាររូបនេះក៏ធ្លាប់បាននិយាយប្រាប់អ្នកកាសែតថារូបគេនឹងស្នាក់នៅជាមួយ Barca មួយរដូវកាលទៀតក្នុងការត្រៀមខ្លួនសម្រាប់ការប្រកួត World Cup នាចុងឆ្នាំ ២០២២។ តែថ្ងៃទី១៥ ខែមិថុនា Alves បដិសេធមិនបាននិយាយបែបនោះទៅអ្នកកាសែតឡើយ ព្រមទាំងប្រកាសចាកចេញពីក្លិប។ «ពេលនេះគឺជាពេលវេលាដ៏ល្អសម្រាប់ការនិយាយលាគ្នារបស់យើង។[…] ខ្ញុំក៏សង្ឃឹមចំពោះអ្នកដែលស្នាក់នៅក្លិបអាចនឹងបង្កើតប្រវត្តិសាស្ត្រថ្មីសម្រាប់ក្លិបដ៏ស្រស់ស្អាតមួយនេះ ខ្ញុំជូនពរចេញពីចិត្ត។ ការជ្រើសរើសចាកចេញនេះក៏ដើម្បីបានផ្តល់កន្លែងដែលទំនេរដល់កីឡាករដទៃទៀតឱ្យទទួលបានការប្រកួតប្រជែងដ៏អស្ចារ្យមួយនេះ។» Alves បានសរសេរលើ Instagram ផ្ទាល់ខ្លួនបែបនេះ។ ខ្សែការពារស្លាបវ័យ៣៩ឆ្នាំរូបនេះ ក៏បានផ្ញើសារអរគុណទៅដល់ក្រុមបុគ្គលិកក្លិបដែលបានផ្តល់ឱកាសដល់រូបគេបានវិលចូលរួមក្លិបជាថ្មីម្តងទៀតបែបនេះ។ Dani Alves ធ្លាប់បានឈ្នះពានរង្វាន់ជាមួយក្លិប Barcelona រហូតដល់ទៅ២៣លើក អំឡុងស្នាក់នៅរយៈពេល៨ឆ្នាំ តាំងពីឆ្នាំ ២០០៨ រហូតដល់ ២០១៦។ ពានរង្វាន់ Alves ឈ្នះជាមួយ Barcelona រួមមាន La Liga ៦លើក, Copa del Rey ៥លើក, Spain Super Cup ៤លើក, Champions League ៣លើក, UEFA Super Cup ៣លើក និង FIFA Club World Cup ៣លើក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8824.txt
|
UEFA ថ្ងៃទី២ ខែមិថុនា បានចេញសេចក្តីថ្លែងការណ៍សុំទោសអ្នកគាំទ្រ ចំពោះបញ្ហាក្នុងជំនួបផ្តាច់ព្រ័ត្រ Champions League នៅប្រទេសបារាំង កាលពីសប្តាហ៍មុន។
|
ការប្រកួតរវាង Real Madrid និង Liverpool វគ្គផ្តាច់ព្រ័ត្រ Champions League ក្នុងទីក្រុងប៉ារីស ត្រូវបានពន្យាពេលជាង១ម៉ោង ដោយសារតែបញ្ហាសុវត្ថិភាព និងកក់ស្ទះនៅក្រៅកីឡដ្ឋាន Stade de France។ អ្នកគាំទ្រ Liverpool រាប់ពាន់នាក់ នាំគ្នាសម្រុកចូលក្នុងទីលានប្រកួត ដោយអ្នកខ្លះគ្មានសំបុត្រ និងអ្នកគាំទ្រខ្លះ ក្លែងបន្លំសំបុត្រទស្សនា។ Real Madrid បានយកឈ្នះលើ Liverpool លទ្ធផល ១-០ ដោយកីឡាករខ្សែប្រយុទ្ធវ័យក្មេង Vinicius Junior ស៊ុតបំប៉ោងសំណាញ់ទីត្រឹម១គ្រាប់ ហើយក៏ជាការស៊ុតចំគោលដៅតែមួយលើករបស់អធិរាជស។ Real លើកពាន UEFA Champions league លើកទី១៤ ក្នុងប្រវត្តិសាស្រ្តក្លិបនិង UEFA ហើយការស៊ុតរបស់ Liverpool ២២ជើង ចំគោលដៅ ៩ជើង ត្រូវបានសង្គ្រោះដោយអ្នកចាំទី Thibaut Courtois ទាំងអស់។ យ៉ាងណាមិញបន្ទាប់ពីក្លិបយក្សអេស្ប៉ាញ បាននាំមុខហង្សក្រហម ត្រឹមតែប៉ុន្មាននាទីនោះ ស្រាប់តែមានបញ្ហានៅក្រៅកីឡដ្ឋាន Stade de France មានភាពចលាចលរហូតក្រុមមន្ត្រីប៉ូលីសបាញ់ឧស្ម័នបង្ហូរទឹកភ្នែក លើអ្នកគាំទ្រ Liverpool។ ទោះជាយ៉ាងនេះក៏ដោយ UEFA នាពេលថ្មីៗនេះក៏បានប្រកាសសុំទោសដល់អ្នកទស្សនាការប្រកួត ចំពោះបញ្ហានៅក្នុងព្រឹត្តិការណ៍ផ្តាច់ព្រ័ត្រនាប្រទេសបារាំង។ «UEFA សូមបង្ហាញការសុំទោសដោយស្មោះត្រង់ ចំពោះអ្នកដែលបានចូលរួមទស្សនាការប្រកួតដោយទទួលបាននៅបទពិសោធន៍ដ៏គួរឱ្យភ័យខ្លាចនិងរន្ធត់ ក្នុងព្រឹត្តិការណ៍ជំនួបផ្តាច់ព្រ័ត្រ Champions League។ អ្នកទស្សនាទាំងអស់ស័ក្តិសមទទួលបានការអបអរ នៃព្រឹត្តិការណ៍ដ៏ធំរបស់អឺរ៉ុបមួយ ជាងការភ័យខ្លាច ហើយរឿងទាំងនេះមិនគួរកើតមានម្តងទៀតឡើយ។»។ នេះបើតាមសេចក្តីថ្លែងការណ៍របស់ UEFA៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8825.txt
|
អូស្តា្រលីនឹងត្រូវទៅជួបប៉េរូនៅសប្តាហ៍ក្រោយដើម្បីដណ្តើមកៅអីទៅកាន់ជុំផ្តាច់ព្រ័ត្រ World Cup 2022 នៅប្រទេសកាតា ក្រោយពេលបំបាក់ក្រុមអេមីរ៉ាត់អារ៉ាប់រួមក្នុងលទ្ធផល ២-១ នាថ្ងៃទី៧ ខែមិថុនា នាជំនួបវគ្គជម្រុះតំបន់ទ្វីបអាស៊ី។
|
២គ្រាប់របស់អូស្ត្រាលី ធ្វើបានដោយកីឡាករ Jackson Irvine នៅនាទី៥៣ និង Ajdin Hrusatic នៅនាទី៨៤ ដែលជាគ្រាប់ដែលស៊ុតទៅប៉ះជើងកីឡាករខ្សែការពារ Ali Salmeen ភ្លាត់ចូលទី ហើយបន្តក្តីសង្ឃឹមប្រកួតជម្រុះ World Cup។ ចំណែក ១គ្រាប់របស់អេមីរ៉ាត់អារ៉ាប់រួមធ្វើបានដោយកីឡាករ Caio។ ក្រោយទទួលជ័យជម្នះបែបនេះ កីឡាករខ្សែប្រយុទ្ធ Martin Boyle របស់អូស្ត្រាលីបាននិយាយថា ក្រុមរបស់គេធ្វើការងារបានល្អ ហើយក្រុមនឹងបន្តរកឱកាសឈ្នះម្តងទៀតនៅប្រកួតបន្ទាប់។ «យើងបានបង្ហាញពីភាពល្អនៃក្រុមរបស់យើង។ ខ្ញុំគិតថាយើងនឹងអាចឈ្នះការប្រកួតបន្តទៀត ហើយយើងនឹងចាប់យកឱកាសទាំងអស់នៅពេលវេលាល្អមកដល់។ ពេលនេះយើងបញ្ចប់ការងារទើបតែបានពាក់កណ្តាលប៉ុណ្ណោះ។ យើងនឹងត្រៀមខ្លួនហើយប្រយុទ្ធម្តងទៀត។«។ កីឡាករ Martin Boyle របស់អូស្ត្រាលីនិយាយបែបនេះក្រោយចប់ការប្រកួត។ អូស្ត្រាលី ត្រូវជួបក្រុមប៉េរូ ដែលមានកន្លះកៅអីទ្វីបអាម៉េរិកខាងត្បូង នាកីឡដ្ឋាន Ahmad Bin Ali ក្នុងជំនួបជម្រុះអន្តរទ្វីបដណ្តើមកៅអីទៅ World Cup 2022 នៅប្រទេសកាតានា ខែវិច្ឆិកាខាងមុខ។ សម្រាប់ការប្រកួតជម្រុះ Play-Off អន្តរទ្វីបដណ្តើមកៅអី World Cup 2022 មួយគូទៀត កូស្តារីកានៃទ្វីបអាម៉េរិកខាងជើង ត្រូវតទល់ជាមួយនូវែលសេឡង់របស់ទ្វីបអូសេអានីនៅថ្ងៃទី១៥ ខែមិថុនា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8826.txt
|
ប្រធានាធិបតីកូរ៉េខាងត្បូងថ្មីលោក យូន សុកយ៉ល បានផ្តល់ការគាំទ្រពេញទំហឹងដើម្បីឱ្យកូរ៉េខាងត្បូងធ្វើម្ចាស់ផ្ទះ Asian Cup ឆ្នាំ ២០២៣ ជំនួសចិន ដែលបានបោះបង់សិទ្ធិរៀបចំព្រឹត្តិការណ៍នេះដោយសារជំងឺកូវីដ-១៩។ នេះបើតាមការប្រកាសរបស់ការិយាល័យប្រធានាធិបតីកូរ៉េខាងត្បូងនៅថ្ងៃទី៣ ខែមិថុនា។
|
ការប្រកាសគាំទ្ររបស់លោក Yoon Suk-yeol ធ្វើឡើងក្រោយកិច្ចប្រជុំជាមួយមន្ត្រី និងកីឡាករបាល់ទាត់កូរ៉េខាងត្បូង ពោលគឺនៅមុនពេលការប្រកួតមិត្តភាពរវាងជម្រើសជាតិកូរ៉េខាងត្បូង ជាមួយប្រេស៊ីលដែលក្រុមភ្ញៀវឈ្នះម្ចាស់ផ្ទះ ៥-១ នៅរាត្រីថ្ងៃទី២ ខែមិថុនា។ ដោយមានការស្នើពីលោក Chung Mong-gyu ប្រធានសហព័ន្ធកីឡាបាល់ទាត់កូរ៉េខាងត្បូង (KFA) និងលោក Lee Young-pyo អតីខ្សែការពារ Tottenham Hotspur ប្រធានាធិបតីកូរ៉េខាងត្បូងថ្មី បានបញ្ជាឱ្យរដ្ឋមន្ត្រីកីឡារបស់ខ្លួនព្យាយាមធ្វើការជុំវិញការដេញថ្លៃរៀបចំកីឡាតំបន់អាស៊ីនេះ ដោយធានាប្រព្រឹត្តទៅដោយរលូន។ នេះបើតាមការចុះផ្សាយរបស់ទីភ្នាក់ងារព័ត៌មាន Reuters។ ចិនកាលពីពាក់កណ្តាលខែឧសភា បានដកខ្លួនចេញពីការធ្វើម្ចាស់ផ្ទះការប្រកួត Asian Cup ឆ្នាំ ២០២៣ ដោយសារស្ថានភាពជំងឺកូវីដ-១៩ នៅក្នុងប្រទេសកើនឡើងវិញ។ កាលពីថ្ងៃទី៣១ ខែឧសភា សហព័ន្ធកីឡាបាល់ទាត់អាស៊ី (AFC) បានអញ្ជើញសមាជិកដើម្បីចូលរួមការដេញថ្លៃរៀបចំការប្រកួតកីឡាប្រចាំតំបន់អាស៊ីសារជាថ្មី។ កាលបរិច្ឆេទផុតកំណត់ការដាក់ស្នើដេញថ្លៃនឹងត្រូវត្រឹមថ្ងៃទី៣០ ខែមិថុនា។ យ៉ាងណាក៏ដោយ សហព័ន្ធកីឡាបាល់ទាត់ជប៉ុន (JFA) បាននិយាយកាលពីខែមុនថា ខ្លួនត្រូវបានទាក់ទងក្រៅផ្លូវការអំពីលទ្ធភាពនៃការជំនួសប្រទេសចិនដើម្បីធ្វើម្ចាស់ផ្ទះ Asian Cup ឆ្នាំក្រោយ។ សូមបញ្ជាក់ថា កូរ៉េខាងត្បូងខកខានធ្វើម្ចាស់ផ្ទះការប្រកួតវគ្គផ្តាច់ព្រ័ត្រ Asian Cup ចាប់តាំងពីប្រទេសនេះបានសិទ្ធិរៀបចំលើកដំបូងកាលពីឆ្នាំ ១៩៦០ ជាលើកដំបូង។ កូរ៉េខាងត្បូងឈ្នះជើងឯក Asian Cup ២លើកនៅឆ្នាំ ១៩៥៦ និង១៩៦០។ ជប៉ុនឈ្នះច្រើនជាងគេចំនួន៤លើក តាមពីក្រោយដោយអារ៉ាប៊ីសាអូឌីត និងអ៊ីរ៉ង់៣ដងដូចគ្នា។ ម្ចាស់ជើងឯកឆ្នាំ២០១៩ កាតាឈ្នះមួយលើក ដូចកូវែត អូស្ត្រាលី អ៊ីស្រាអែល និងអ៊ីរ៉ាក់ដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8827.txt
|
លោក Mauricio Pochettino នឹងចាកចេញពីតំណែងអ្នកចាត់ការទូទៅក្រុម Paris St-Germain បន្ទាប់ពីមានការពិភាក្សាជាមួយក្លិបយក្សបារាំងនេះរួចនៅសប្តាហ៍មុន។ Zinedine Zidane, Jose Mourinho និងលោក Christophe Galtier អ្នកចាត់ការ Nice ស្ថិតក្នុងបេក្ខភាព ជំនួស Pochettino។
|
បើទោះបីក្លិប PSG មិនទាន់ប្រកាសជាផ្លូវការ ប៉ុន្តែគេដឹងច្បាស់ថាលោក Pochettino នឹងត្រូវចាកចេញពី Le Parc des Princes ទាំងនៅសល់កិច្ចសន្យាមួយឆ្នាំទៀត ដោយជំនួសអ្នកថ្មីនៅរដូវកាលថ្មីខាងមុខ។ បើតាមការចុះផ្សាយរបស់កាសែត BBC លោក Zinedine Zidane ដែលកំពុងទំនេរពីការងារ រួមជាមួយលោក Jose Mourinho អ្នកចាត់ការ AS Roma និងគ្រូបង្វឹក Nice លោក Christophe Galtier ស្ថិតក្នុងចំណោមបេក្ខភាពនាំមុខគេ ដើម្បីជំនួសកៅអីរបស់អ្នកចាត់ការសញ្ជាតិអាហ្សង់ទីន ក្រោយកាន់តំណែងបានពីរដូវកាល។ ក្រោមការដឹកនាំរបស់អ្នកចាត់ការសញ្ជាតិអាហ្សង់ទីន វ័យ៥០ឆ្នាំ PSG បានលើកពានលីគកំពូលបារាំង Ligue1 រដូវមុន ប៉ុន្តែធ្លាក់ត្រឹមវគ្គ១៦ក្រុមចុងក្រោយការប្រកួត Champions League។ ឈ្នះពានក្នុងស្រុកច្រើនក្តី ប៉ុន្តែហាសេដ្ឋីកាតា លោក Nasser Al-Khelaifi ជាប្រធាន PSG មានមហិច្ចតាចង់ឈ្នះជើងឯកអឺរ៉ុបជាលើកដំបូងក្នុង ប្រវត្តិសាស្ត្រក្លិប ហើយនេះជាមូលហេតុដែលក្លិបបញ្ចប់លោក Pochettino អតីតអ្នកចាត់ការ Tottenham Hotspur ពីតំណែង។ PSG ធ្លាប់ឈានដល់វគ្គផ្តាច់ព្រ័ត្រក្របខណ្ឌអឺរ៉ុបមួយលើកប៉ុណ្ណោះ កាលស្ថិតក្រោមការដឹកនាំរបស់អ្នកចាត់ការ Thmas Tochel ហើយទទួលបានត្រឹមរងជើងឯកក្រោយចាញ់ Bayern Munich ១-០ នៅរដូវកាល ២០១៩-២៩៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8828.txt
|
ចៅក្រមសហព័ន្ធក្នុងទីក្រុងញូវយ៉ក ថ្ងៃទី៦ ខែមិថុនា បានចុះហត្ថលេខាតលើដីការអនុញ្ញា ឱ្យក្រសួងយុត្តិធម៌សហរដ្ឋអាម៉េរិក រឹបអូសយន្តហោះ២គ្រឿងដែលមានតម្លៃជាង ៤០០លានដុល្លារគ្រប់គ្រងដោយមហាសេដ្ឋីរុស្ស៊ីលោក Roman Abramovich។
|
បើតាមក្រសួងយុត្តិធម៌អាម៉េរិក យន្តហោះប្រភេទ Boeing 787 Dreamliner តម្លៃ ៣៥០លានដុល្លារ និងប្រភេទឯកជន Gulfstream G650ER តម្លៃ ៦០លានដុល្លារ មានឯកសារជាប់ពាក់ព័ន្ធនឹងមហាសេដ្ឋរុស្ស៊ី Abramovich ហើយពេលនេះមិនទាន់ស្ថិតនៅប្រទេសអាម៉េរិកឡើយ។ ហេតុផលនៃចេញដីកាការរឹបអូសយន្តហោះទាំងពីរ ក៏ព្រោះកាលពីខែមីនា យន្តហោះទាំងពីរបានលើ្មច្បាប់ដែលសហរដ្ឋអាម៉េរិកបានដាក់បម្រាម និងទណ្ឌកម្មការហោះហើរទៅកាន់ប្រទេសរុស្ស៊ីដោយមិនមានការអនុញ្ញាត។ នេះបើតាមការបញ្ជាក់ពីរដ្ឋអាជ្ញាទីក្រុងញូវយ៉ក។ «យើងទទួលបានការអនុញ្ញាតពីតុលាការក្នុងការរឹបអូស យន្តហោះ Boeing 787 Dreamliner និង Gulfstream បានធ្វើដំណើរទៅប្រទេសរុស្ស៊ី ដោយបានរំលោភបំពានលើបទបញ្ញាត្តិដែលអាម៉េរិកបានដាក់ទណ្ឌកម្មលើរុស្ស៊ី។ កាលពីថ្ងៃទី៤ ខែមីនា យន្តហោះ Boeing 787 Dreamliner ហោះហើរទៅរុស្ស៊ីដោយគ្មានលិខិតអនុញ្ញាត BIS Liciense ហើយពេលនេះនៅអេមីរ៉ាត់អារ៉ាប់រួម ហើយថ្ងៃទី ១២ និង ១៥ យន្តហោះ Gulfstream ហោះទៅរុស្ស៊ីហើយស្ថិតនៅក្នុងប្រទេសរុស្ស៊ីតែម្តង។»។ នេះបើតាមសេចក្តីថ្លែងការណ៍របស់ក្រសួងយុត្តិធម៌អាម៉េរិក។ មិនត្រឹមតែប៉ុណ្ណោះក្រសួងយុត្តិធម៌អាម៉េរិកក៏បានអះអាងទៀតថា នឹងពិន័យជាប្រាក់លើលោក Abramovich ក្នុងទំហំទឹកប្រាក់ជាង ១លានដុល្លារ ចំពោះការហោះហើរ យន្តហោះរបស់លោកដោយគ្មានលិខិតអនុញ្ញាត ទាំងបីដងទៅកាន់ប្រទេសរុស្ស៊ី។ លោក Roman Abramovich ជាមហាសេដ្ឋរុស្ស៊ីមួយរូបក្នុងចំណោមមហាសេដ្ឋី៧ រូបនៅអង់គ្លេសដែលរងទណ្ឌកម្ម ក្រោយពេលប្រទេសរុស្ស៊ីបើកការវាយលុកចូលអ៊ុយក្រែន។ លោក Abramovich ត្រូវបានបង្ខំចិត្តយល់ព្រមលក់ក្លិប Chelsea ទៅឱ្យម្ចាស់ថ្មីជាមហាសេដ្ឋីអាម៉េរិក Todd Boehly ស្របតាមទណ្ឌកម្មនិងដើម្បីឱ្យក្លិបបន្តភាពខ្លាំងរបស់ខ្លួននៅ Premier league៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8829.txt
|
ខ្សែប្រយុទ្ធ SadioMane ថ្ងៃទី៤ ខែមិថុនា និយាយថារូបគេនឹងធ្វើតាមបំណងរបស់ប្រជាពលរដ្ឋសេណេហ្គាល់ក្នុងការសម្រេចចិត្តលើអនាគតស្នាក់នៅLiverpool ឬក៏ចាកចេញ។
|
ខ្សែប្រយុទ្ធវ័យ៣០ឆ្នាំក្នុងពេលថ្មីៗនេះត្រូវបានគេរាយការណ៍ថាអាចផ្លាស់ទៅក្លិប Bayern Munich ក្រោយពេលហង្សក្រហមប្រកួតចាញ់Real Madrid នា Champions League ផ្តាច់ព្រ័ត្រកាលពីសប្តាហ៍មុន។ Mane នៅសល់កុងត្រារយៈពេល១ឆ្នាំជាមួយLiverpool ហើយកីឡាកររូបនេះក៏ធ្លាប់បាននិយាយថារូបគេនឹងនិយាយថារឿងអនាគតក្រោយការប្រកួតវគ្គផ្តាច់ព័្រត្រចប់។និយាយក្នុងសន្និសីទកាសែតនាថ្ងៃទី៣អំឡុងកតព្វកិច្ចជួយជម្រើសជាតិសេណេហ្គាល់ Mane បាននិយាយថាអនាគតគេអាចនិងឃ្លាតឆ្ងាយពីក្លិបនៅក្របខណ្ឌPremier League។ «ខ្ញុំបានមើលមតិនៅលើបណ្តាញសង្គមតើវាមិនមែន ៦០ ឬ៧០ភាគរយនៃប្រជាជនសេណេហ្គាល់ចង់ឱ្យខ្ញុំចាកចេញពី Liverpool ទេ? ខ្ញុំនឹងធ្វើអ្វីទៅតាមអ្វីដែលពួកគេចង់បានយើងនឹងឃើញក្នុងពេលឆាប់ៗ។ អនាគតវានឹងបកស្រាយប្រាប់យើងទាំងអស់។»។Mane បាននិយាយបែបនេះ។ រដូវកាល ២០២១-២២ នេះខ្សែប្រយុទ្ធសញ្ជាតិសេណេហ្គាល់រូបនេះបង្ហាញខ្លួនចំនួន ៥១ប្រកួតសម្រាប់ Liverpoolហើយរកបាន២៣គ្រាប់ និងបញ្ជូនបាល់២គ្រាប់ឱ្យមិត្តរួមក្រុម។ ចាប់តាំងចូលរួមជាមួយហង្សក្រហមឆ្នាំ ២០១៦ មក Mane រកគ្រាប់បាល់ ៩០គ្រាប់ហើយក៏បានជួយក្រុមស្ថិតនៅតំបន់ Merseyside មួយនេះឈ្នះពានPremier League, Champions League, FA Cup, EFL Cup, FIFA ClubWorld Cup និង UEFA Super Cup៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_883.txt
|
អាម៉េរិក នៅថ្ងៃទី២៧ ខែ វិច្ឆិកា បានសរសើរអាហ្រ្វិកខាងត្បូងចំពោះការរកឃើញវីរុសបង្កកូវីដ-១៩បំប្លែងថ្មីអូមីក្រុងបានយ៉ាងឆាប់រហ័ស និងចែករំលែកព័ត៌មាននេះជាមួយពិភពលោកដើម្បីចូលរួមទល់ស្កាត់។ អាម៉េរិក ហាក់ឌឺដងឱ្យចិនដែលរងការររិះគន់ថា លាក់បាំងការផ្ទុះឡើងជាលើកដំបូងនៃជំងឺកូវីដ-១៩ ។
|
បើតាមក្រសួងការបរទេសអាម៉េរិក រដ្ឋមន្រ្តីការបរទេសអាម៉េរិក អាន់តូនី ប្លីងខិន បានជួបជជែកជាមួយរដ្ឋមន្ត្រីបរទេសអាហ្វ្រិកខាងត្បូងលោកស្រី Naledi Pandor ពីកិច្ចសហប្រតិបត្តិការលើការចាក់វ៉ាក់សាំងជូនពលរដ្ឋនៅទ្វីបអាហ្រ្វិកឱ្យបានឆាប់រហ័សដើម្បីប្រឆាំងនឹងជំងឺកូវីដ-១៩។ ក្នុងកិច្ចជំនួបនេះដែរ លោក ប្លីងខិន បានសរសើរជាពិសេសដល់អ្នកវិទ្យាសាស្ត្រនៅអាហ្វ្រិកខាងត្បូង ដែលបានរកឃើញវីរុសកូវីដ-១៩បំប្លែងថ្មីបានយ៉ាងឆាប់រហ័ស។ លើសពីនេះទៀត រដ្ឋមន្រ្តីការបរទេសអាម៉េរិករូបនេះ ក៏បានសរសើរដល់ រដ្ឋាភិបាលអាហ្វ្រិកខាងត្បូងដែលមិនលាក់លៀម និងចែករំលែកព័ត៌មានពីវីរុសនេះ ដល់ពិភពលោក។ លោកក៏បានបន្តថា អាហ្វ្រិកខាងត្បូងគឺជាគំរូសម្រាប់ពិភពលោកក្នុងការចែករំលែកព័ត៌មាន។ ចាប់តាំងពីអាណិត្តអតីតប្រធាធិបតី ដូណាល់ ត្រាំ រហូតដល់បច្ចុប្បន្នក្រោយការដឹកនាំរបស់លោក ចូ បៃឌិន អាម៉េរិកតែងរិះគន់ចិនម្តងហើយម្តងទៀត ថាលាក់បាំងពីប្រភពនៃជំងឺកូវីដ-១៩ ដែលត្រូវបានរកឃើញដំបូងក្នុងខែធ្នូ ឆ្នាំ ២០១៩ នៅទីក្រុង អូហាន។ មកទល់ពេលនេះ ជំងឺកូវីដ-១៩ បានរីករាលដាលជុំវិញពិភពលោក និងបានសម្លាប់មនុស្សជាង ៥,២ លាននាក់។ ពាក់ព័ន្ធនឹងប្រភពនៃជំងឺកូវីដ-១៩ កាលពីខែសីហាកន្លងទៅ សហគមន៍ស៊ើបការណ៍សម្ងាត់របស់អាម៉េរិកបានចេញរបាយការណ៍មួយ ដែលលើកឡើងថា ខ្លួនមិនអាចកំណត់បានពីប្រភពដើមយ៉ាងជាក់លាក់នៃកូវីដ-១៩ឡើយ ព្រោះចិនមិនសហការនិងផ្តល់ព័ត៌មានឱ្យមានគ្រប់គ្រាន់ក្នុងការស៊ើបអង្កេតរបស់អាម៉េរិក។ លើសពីនេះដែរ អាម៉េរិកក៏បានស្តីបន្ទោសលើទីក្រុងប៉េកាំង ដែលបានលាក់បាំងផ្ទុះឡើងនៃជំងឺនៅទីក្រុងអូហាន និងមិនបានចែករំលែកព័ត៌មានសំខាន់នេះដល់ពិភពលោក ដែលឈានដល់ការរីករាលដាលជុំវិញពិភពលោក។ គួរបញ្ជាក់ថា ជំងឺកូវីដ-១៩ គឺជាកត្តាមួយក្នុងចំណោមរឿងជាច្រើនដែលបង្កភាពតានតឹងនៅក្នុងទំនាក់ទំនងរវាងអាម៉េរិកនិងចិន ខណៈដែលប្រទេសមហាអំណាចទាំងពីរបានប៉ះទង្គិចគ្នាលើបញ្ហាពាណិជ្ជកម្ម សិទ្ធិមនុស្ស និងបញ្ហានៅតៃវ៉ាន់ ជាដើម។ មកទល់ពេលនេះ ករណីឆ្លងសរុបនៃជំងឺកូវីដ-១៩ បានកើនដល់ជាង ២៦១ លានករណី និងបណ្តាលឱ្យមនុស្សជាង៥,២លាននាក់បាត់បង់ជីវិត។ វីរុសកូវីដ-១៩បំប្លែងថ្មី អូមីក្រុង ដែលរកឃើញដំបូងនៅទ្វីបអាហ្រ្វិក បច្ចុប្បន្នបានរាលដាលដល់ អង់គ្លេស បែលហ្សិក បុតស្វាណា អ៊ីស្រាអែល និងហុងកុង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8830.txt
|
Kylian Mbappe សារភាពថារូ បគេធ្លាប់ត្រូវបានលោក Jurgen Klopp ទាក់ទងដើម្បីទៅចូលរួមជាមួយ Liverpool ខណៈដែលខ្លួនកំពុងថ្លឹងថ្លែងជម្រើស មុនពេលសម្រេចចិត្តចុះកិច្ចសន្យាជាមួយ Paris Saint-Germain ជាថ្មីទៀត។
|
Mbappe ខ្សែប្រយុទ្ធសញ្ជាតិបារាំងត្រូវបានគេចាត់ទុកថាជាកីឡាករដ៏មានតម្លៃខ្ពស់មួយរូបក្នុងពិភពបាល់ទាត់នាពេលបច្ចុប្បន្ន។ កន្លងមក រូបគេមានទំនាក់ទំនងយ៉ាងខ្លាំងក្នុងការផ្លាស់ទៅចូលរួមជាមួយក្រុម Real Madrid ខណៈកិច្ចសន្យារបស់គេជាមួយ PSG ផុតកំណត់នៅចុងរដូវកាលនេះ។ បើទោះក្លិបយក្សអេស្ប៉ាញប្រឹងប្រែង ដោយបង្ហាញការចង់បាន Mbappe ទៅកាន់ទឹកដី Santiago Bernabéu យ៉ាងណាក្តី ប៉ុន្តែចុងក្រោយខ្សែប្រយុទ្ធវ័យ២៣ឆ្នាំនៅតែជ្រើសបន្តកិច្ចសន្យាថ្មីជាមួយ PSG រហូតដល់ឆ្នាំ ២០២៥។ ក្នុងបទសម្ភាសជាមួយកាសែត TeleFoot នៅថ្ងៃទី២៤ ខែឧសភា Mbappe បង្ហើបថាខ្លួនក៏ធ្លាប់មានគំនិតចង់ធ្វើដំណើរទៅកាន់កីឡដ្ឋាន Anfield ផងដែរ។ «មិនមែនត្រឹមតែ Real Madrid និង PSG ទេ ខ្ញុំបានពិភាក្សាជាមួយលោក Jurgen Klopp អំពីការចូលរួមជាមួយ Liverpool ទៀតផង»។ Mbappe សារភាពដូច្នេះ មុនបន្ថែមថារូបគេធ្លាប់បាននិយាយជាមួយអ្នកចាត់ការអាល្លឺម៉ង់ជុំវិញការផ្លាស់ទៅអង់គ្លេស ហើយអ្វីដែលពិសេសជាងនេះនោះ Liverpool ជាក្លិបសំណព្វរបស់ម្តាយខ្លួនផង។ អតីតសមាជិកក្រុម Manaco បន្តទៀតថា៖ «ពួកយើង [Mbappe និង Klopp] បាននិយាយគ្នាបន្តិច ប៉ុន្តែមិនច្រើនពេកទេ...។ គាត់ចង់ឱ្យខ្ញុំទៅ Liverpool តែពិតណាស់ អ្វីដែលសំខាន់បំផុតក្នុងអារម្មរណ៍ខ្ញុំពេលនោះគឺ Real Madrid និង Paris Saint-Germain ប៉ុណ្ណោះ ហើយនៅទីបញ្ចប់ខ្ញុំជ្រើសយកក្លិបក្នុងប្រទេសកំណើតខ្ញុំដដែល»។ Mbappe មកទល់ពេលនេះបង្ហាញខ្លួនឱ្យ PSG ១១៥ប្រកួត និងស៊ុតបញ្ចូលទីចំនួន១០៦គ្រាប់។ រូបនេះបានជួយក្រុមយក្សបារាំងឈ្នះជើងឯកលីគកំពូលបារាំង Ligue 1 នៅរដូវកាល ២០២១-២២ នេះ និងជាលើកទី១០ ក្នុងប្រវត្តិសាស្ត្ររបស់ក្លិបផងដែរ៕ Relate អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8831.txt
|
ខ្សែបម្រើ Kevin De Bruyne របស់ក្រុម Manchester City ថ្ងៃទី៣០ ខែឧសភា ស្ថិតក្នុងចំណោមកីឡាករប៊ែលហ្ស៊ិកបច្ចុប្បន្ន និងអតីតកីឡាករ ១៨នាក់ផ្សេងទៀត ទទួលបានអាជ្ញាប័ណ្ណគ្រូបង្វឹកកម្រិត A បន្តាប់ពីឆ្លងកាត់ការហ្វឹកហាត់រយៈពេល២ឆ្នាំជាមួយសហព័ន្ធបាល់ទាត់បែលហ្ស៊ិក (RBFA) និងពីសហព័ន្ធបាល់ទាត់អឺរ៉ុប (UEFA)។
|
កីឡាករខ្សែប្រយុទ្ធ Dries Mertens របស់ Napoli ខ្សែការពារ Jan Vertonghen របស់ Benfica, Axel Witsel របស់ Borussia Dortmund, Youri Tielemans និង Dennis Praet របស់ Leicester City ក៏ស្ថិតក្នុងចំណោមកីឡាករដែលទទួលបានអាជ្ញាប័ណ្ណពីសហព័ន្ធ RBFA។ ក្រោយទទួលបានអាជ្ញាប័ណ្ណគ្រូបង្វឹកបែបនេះ De Bruyne នឹងអាចធ្វើជាគ្រូបង្វឹកក្រុមយុវជន និង ក្រុមធំៗក្នុងតំបន់អឺរ៉ុបបាន។ RBFA បានចាត់ទុកថាជាការត្រួសត្រាយផ្លូវដល់អនាគតកីឡាករបន្ទាប់ពីបញ្ចប់អាជីពបាល់ទាត់របស់ពួកគេ។ «គំនិតនេះជាការអនុញ្ញាតឱ្យអ្នកដែលចូលរួមការសិក្សាមានការគិតអំពីអ្វីដែលពួកគេចង់ធ្វើបន្ទាប់ពីបញ្ចប់អាជីពរបស់ពួកគេ។ ក្រុមកីឡាករទាំងអស់បានចូលរួម ទទួលបានការរីកចម្រើនច្រើនណាស់ ហើយយើងក៏បានមើលឃើញពីលទ្ធផលរបស់ពួកគេ។»។ នេះបើតាមសេចក្តីថ្លែងការណ៍របស់លោក Kris Van Der ប្រធានគ្រូបង្វឹកផ្នែកអប់រំរបស់សហព័ន្ធបែលហ្ស៊ិក។ មិនត្រឹមតែប៉ុណ្ណោះលោក Kris Van Der ក៏បានអះអាងបន្ថែមថា កីឡាករទាំងអស់អាចចាប់ផ្តើមអាជីពជាគ្រូបង្វឹកនៅក្នុងប្រទេសបែលហ្ស៊ិកម្តង ដូច្នេះពួកគេមិនបាច់ចាប់ផ្តើមអាជីពនេះនៅប្រទេសផ្សេងឡើយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8832.txt
|
ខ្សែប្រយុទ្ធ Sadio Mane ថ្ងៃទី២៧ ខែឧសភា បាននិយាយថា ខ្លួននឹងបកស្រាយចម្លើយដ៏ល្អបំផុតមួយរឿងអនាគតបន្តស្នាក់នៅក្រុម Liverpool ក្រោយជំនួបផ្តាច់ព្រ័ត្រ Champions League ទល់ Real Madrid បញ្ចប់។
|
រដូវកាល ២០២១-២២ Premier league ខ្សែប្រយុទ្ធសញ្ជាតិសេណេហ្គាល់ បានក្លាយជាកីឡាករដ៏សំខាន់មួយរូប សម្រាប់តំបន់ប្រយុទ្ធរបស់ Liverpool។ Mane រកបានគ្រាប់បាល់ ២៣គ្រាប់ និងបញ្ជូនបាល់ឱ្យមិត្តរួមក្រុម២គ្រាប់ ក្នុងចំណោម ៥០ប្រកួតនៅគ្រប់កម្មវិធី។ ទោះជាយ៉ាងនេះក្តីខ្សែប្រយុទ្ធវ័យ៣០ឆ្នាំ ក៏បានបង្ហាញភាពមិនច្បាស់លាស់អំពីអនាគតនៅទឹកដី Anfield ខណៈកិច្ចសន្យាជាមួយក្លិបនៅអង់គ្លេសសល់តែរយពេល១រដូវកាលប៉ុណ្ណោះ។ មិត្តរួមក្រុម Roberto Firmino និង Mohamed Salah ក៏នៅសល់កិច្ចសន្យាត្រឹមរយៈពេល ១ឆ្នាំដូចគ្នា ប៉ុន្តែ Mane សន្យាថានឹងបកស្រាយរឿងអនាគត បន្ទាប់ពីជំនួបទល់ Real Madrid រួច។ «ខ្ញុំគិតថាចម្លើយដែលខ្ញុំអាចផ្តល់ឱ្យអ្នកទាំងអស់គ្នាពេលនេះគឺខ្ញុំកំពុងមានអារម្មណ៍ល្អ ខ្ញុំកំពុងផ្តោតអារម្មណ៍សម្រាប់ជំនួបផ្តាច់ព្រ័ត្រ។ ក្រោយប្រកួតចប់ ពេលនោះហើយខ្ញុំនឹងផ្តល់ចម្លើយមួយដ៏សមរម្យដែលអ្នកគ្រប់គ្នាចង់ឮ។»។Mane និយាយបែបនេះក្នុងសន្និសិទកាសែតមុនការប្រកួត។ ខ្សែប្រយុទ្ធដែលទើបជួយជម្រើសជាតិឈ្នះពាន Africa Cup of Nations ក៏ជាសមាជិកមួយរូបរបស់ Liverpool ដែលប្រកួតចាញ់ក្រោមថ្វីជើង Real Madrid នាវគ្គផ្តាច់ព្រ័ត្រ Champions league នេះដោយលទ្ធផល ៣-១ កាលឆ្នាំ ២០១៨។ សូមជម្រាមថា ក្រុមហង្សក្រហម Liverpool នឹងជួបតទល់ជាមួយក្រុមយក្សអេស្ប៉ាញ Real Madrid វគ្គផ្តាច់ព័្រត្រ Champions league សារជាថ្មីនៅទឹកដីបារាំងក្នុងពេលខាងមុខ ដែលជាជំនួបសងសឹកដ៏កក្រើក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8833.txt
|
ខ្សែប្រយុទ្ធ Gareth Bale បានចាកចេញពីក្លិប Real Madrid ក្រោយរួមរស់រយៈពេល៩ឆ្នាំ រួមគ្នានឹងខ្សែបម្រើ Isco ។ នៅអង់គ្លេសវិញ ចំណែកឯ Paul Pogba ក៏ដើរចេញពី Manchester United ជាថ្មីម្តងទៀតដោយគ្មានតម្លៃខ្លួន ខណៈ Juan Mata និង Jesse Lingard ក៏ចាកចេញ។
|
Bale ចូលរួមជាមួយក្លិបយក្សរបស់អេស្ប៉ាញក្នុងឆ្នាំ ២០១៣ doyផ្ទេរពីក្រុម Tottenham Hotspur ក្នុងតម្លៃ ១០៦លានដុល្លារ។ អតីតខ្សែប្រយុទ្ធ Spurs រូបនេះក៏បានផ្ញើសារអរគុណទៅកាន់ក្លិបក៏ដូចជាមិត្តរួមក្រុមនិងគ្រូបង្វឹក រូបគេផងដែរ។ «ខ្ញុំបានសរសេរសារដោយនិយាយអរគុណទៅកាន់មិត្តរួមក្រុមទាំងអស់ ទាំងពេលមុន និងបច្ចុប្បន្ន គ្រូបង្វឹក ក្រុមការងារទាំងអស់ ហើយជាពិសេសអ្នកគាំទ្រដែលបានគាំទ្ររួមខ្ញុំ។ លេងឱ្យ Real Madrid ជារឿងដែលមួយដែលសុបិនរបស់ខ្ញុំក្លាយជាការពិត។»។ នេះជាការលើកឡើងរបស់ Bale នៅលើបណ្តាញសង្គមរបស់ខ្លួន។ Bale នៅមិនទាន់រកក្លិបថ្មីបាននៅឡើយ ខណៈកំពុងចូលរួមជាមួយក្រុមជម្រើសជាតិវែលស៍ប្រកួតជម្រុះវគ្គផ្តាច់ព័្រត្រដណ្តើមកៅអី World Cup ទល់ក្រុមជម្រើសជាតិអ៊ុយក្រែននៅថ្ងៃទី៥ ខែមិថុនា។ វែលស៍ក៏ត្រូវបន្តការប្រកួត UEFA Nations League ទល់ហូឡង់ និងបែលហ្ស៊ិក។ ដោយឡែកខ្សែបម្រើសញ្ជាតិបារាំង Paul Pogba ចាកចេញពីក្លិបបិសាចក្រហម Manchester United ជាថ្មីម្តងទៀត ខណៈពេលខ្សែបម្រើ Jessie Lingard និង Juan Mata ចាកចេញដែរ។ ក្លិបបិសាចក្រហមបានបង្ហោះនៅលើគេហទំព័រផ្លូវការ ដោយបានប្រកាសថាកីឡាករទាំងពីររូបបានចាកចេញពីក្លិបដោយមិនមានការបន្តកិច្ចសន្យាថ្មីអ្វីទៀតឡើយនាថ្ងៃទី១ ខែមិថុនា។ Pogba និង Lingard ក៏បានសរសេរសារបង្ហោះនៅលើបណ្តាញសង្គមអរគុណដល់ក្លិប អ្នកគាំទ្រព្រមទាំងក្រុមគ្រូបង្វឹកទាំងអស់នៅ Old Trafford ផងដែរ។ កីឡាករខ្សែបម្រើទាំងពីរ នឹងចាកចេញពីបិសាចក្រហមក្នុងនាមជាកីឡាករគ្មានតម្លៃខ្លួន ហើយអាចចូលរួមក្លិបនានាក្នុងតំបន់អឺរ៉ុបដែលពួកគេចាប់អារម្មណ៍។ សម្រាប់ Lingard នេះជាការចែកផ្លូវគ្នាពីក្លិបដែលរូបគេបានរួមរស់អស់រយៈពេល២០ឆ្នាំ ចាប់តាំងពីឆ្នាំ ២០០១ ដែលគេចូលលេងក្នុងនាមជាកីឡាករក្រុមអាយុក្រោម៩ឆ្នាំ របស់ Man United រហូតចូលលេងក្រុមធំក្នុងឆ្នាំ ២០១៤។ Lingard អាចនឹងទៅចូលរួមជាមួយក្លិប West Ham United នៅរដូវកាលថ្មីខាងមុខ ខណៈ Pogba នៅមិនទាន់អាចរកក្លិបថ្មីនៅឡើយ។ ខ្សែបម្រើបារាំងរូបនេះត្រូវបានសារព័ត៌មានរាយការណ៍ថា អាចទៅចូលរួមជាមួយ Juventus សារជាថ្មីម្តងទៀត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8834.txt
|
ក្លិប Inter Milan កំពុងសម្លឹងមើលឱកាសនាំយកខ្សែប្រយុទ្ធ Romelu Lukaku ត្រលប់ទៅទឹកដីអ៊ីតាលីវិញក្នុងពេលខាងមុខ ប៉ុន្តែក្នុងនាមជាកីឡាករខ្ចីជើងពីក្លិប Chelsea ហើយក្លិបតោខៀវនៅតែផ្តល់តម្លៃពលកម្មធម្មតាដល់រូបគេ។ នេះបើតាមការផ្សាយរបស់កាសែត The Guardian ថ្ងៃទី៣០ ខែឧសភា។
|
ចាប់តាំងពីផ្ទេរពី Inter Milan ក្នុងតម្លៃ ១២៣លានដុល្លារ ខ្សែប្រយុទ្ធសញ្ជាតិប៊ែលហ្ស៊ិកបានព្យាយាមសម្របខ្លួនជាមួយទម្រង់លេងរបស់លោក Thomas Tuchel ទោះរូបគេហាក់មិនសូវបង្ហាញខ្លួនល្អដូចកាលនៅក្លិបអ៊ីតាលីក្តី។ Lukaku រកបានត្រឹមតែ១៥គ្រាប់ប៉ុណ្ណោះឱ្យ Chelsea រដូវកាលនេះក្នុងចំណោមការបង្ហាញខ្លួន ៤៤ប្រកួត។ កាលពីសប្តាហ៍មុន គណៈប្រតិបត្តិរបស់ក្លិប Inter Milan បានជួបប្រជុំពិភាក្សាអំពីគោលដៅកីឡាករសំខាន់ៗដែលត្រូវនាំមកកាន់ក្លិបពេលទីផ្សាររដូវក្តៅខាងមុខ។ Lukaku ក៏ជាគោលដៅសំខាន់មួយរូបសម្រាប់យុទ្ធសាស្រ្តតំបន់ប្រយុទ្ធរបស់ក្លិបអ៊ីតាលីមួយនេះ។ ខ្សែប្រយុទ្ធវ័យ ២៩ឆ្នាំរូបនេះ ក៏ត្រូវបានព័ត៌មានរាយការណ៍ដែរថា គ្រោងបញ្ចប់ទំនាក់ទំនងជាមួយភ្នាក់ងារលោកFederico Pastorello ក្នុងពេលដ៏ឆាប់នេះ។ ក្នុងការចរចាត្រលប់ទៅអ៊ីតាលីវិញ Lukaku បានឱ្យមេធាវីផ្ទាល់របស់គេលោក Sebastien Ledure ជាអ្នកគ្រប់គ្រងរឿងនេះជាមួយកំណាងក្លិប Inter Milan។ ការប្រកាសចែកផ្លូវជាមួយភ្នាក់ងារលោក Federico Pastorella គឹកើតឡើងដោយសារតែភ្នាក់ងារខាងផ្នែកកីឡាកររូបនេះបាននិយាយប្រាប់អ្នកកាសែតថា Lukaku មានបញ្ហាស្ថិតក្រោមការដឹកនាំរបស់លោក Tuchel ហើយរូបគេកំពុងរង់ចាំជួបម្ចាស់ក្លិបថ្មីនិយាយអំពីរឿងចាកចេញនេះ។ ទោះជាបែបនេះក្តី Lukaku ក៏បានឆ្លើយតបទៅវិញតាមរយៈ Instagram ថា នឹងមិនអនុញ្ញាតឱ្យនរណាម្នាក់និយាយមិនល្អពីរូបគេបានឡើយ។ «ខ្ញុំនឹងមិនអនុញ្ញាតឱ្យនរណាម្នាក់និយាយមិនល្អពីខ្ញុំឡើយ ខ្ញុំបានព្យាយាមអត់ធ្មត់និងផ្តោតតែលើការជួយក្រុមរហូតបញ្ចប់រដូវកាលប៉ុណ្ណោះ។ បើសិននរណាម្នាក់កំពុងព្យាយមនិយាយពីខ្ញុំនិងក្លិប នោះគឺមិនមែនជារូបខ្ញុំឡើយ។ នេះជាការអះអាងរបស់ Lukaku៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8835.txt
|
លោក Jurgen Klopp ជាប់ជាអ្នកចាត់ការទូទៅល្អបំផុតប្រចាំឆ្នាំរបស់ LMA awards សម្រាប់រដូវកាល ២០២១-២២។ Klopp ក៏ជាប់ជាអ្នកចាត់ការល្អបំផុតនៅ Premier League ដែរ បើទោះមិនបានជួយ Liverpool ឈ្នះពាន Premier League ក្តី។
|
ខកខានមិនបានជួយក្រុមលើកពានលីគកំពូលអង់គ្លេសរដូវកាលនេះ ប៉ុន្តែលោក Klopp បានដឹកនាំក្រុមលើកពាន EFL Cup និង FA Cup រួចទៅហើយ និងថែមទាំងឡើងទៅដណ្តើមពាន Champions League នៅវគ្គផ្តាច់ព្រ័ត្រជាមួយ Real Madrid ផង។ តាមរយៈការដឹកនាំដ៏លេចធ្លោនេះ អ្នកចាត់ការសញ្ជាតិអាល្លឺម៉ង់វ័យ៥៤ឆ្នាំ ត្រូវបានបោះឆ្នោតឱ្យក្លាយជាអ្នកចាត់ការល្អបំផុត ពីសំណាក់សមាជិកអ្នកចាត់ការទូទៅរបស់សមាគមន៍ LMA ប្រចាំឆ្នាំ២០២២។ លោក Sir Alex Ferguson អតីតអ្នកចាត់ការឆ្នើម Manchester United និងជាអ្នកទទួលបានពាននេះច្រើនជាងគេ ជាអ្នកផ្តល់ពាន LMA ដល់លោក Klopp ផ្ទាល់ដៃ។ ក្រោយឡើងទៅដឹកនាំក្រុមLiverpool ចំនួន៧រដូវកាល Klopp បានជួយហង្សក្រហមឈ្នះពានរង្វាន់ធំៗលំដាប់កំពូល UEFA Champions League កាលពីរដូវកាល ២០១៨-១៩ និងលើកពាន Premier League រដូវកាល២០១៩-២០។ មិនត្រឹមទទួលបានពាន LMA ជាលើកទី២ឡើយ (ទទួលបានលើកដំបូងនៅរដូវកាល ២០១៩-២០) លោក Klopp ក៏ជាប់ឈ្មោះជាអ្នកចាត់ការទូទៅល្អបផុតប្រចាំឆ្នាំនៃក្របខណ្ឌ Premier League ផងដែរ បើទោះ Liverpool ខកខានប្រជែងពានលីគកំពូលនេះ ដោយចាញ់ពិន្ទុក្រុមជើងឯក Manchester City ក៏ដោយ។ Klopp ប្រជែងឈ្នះ លោក Pep Guardiola អ្នកចាត់ការ Man City, Thomas Frank របស់ Brentford, Eddie Howe របស់ Newcastle និង Patrick Vieira របស់ Crystal Palace សម្រាប់តំណែងគ្រូល្អបំផុតនៅលីគកំពូលអង់គ្លេសរដូវកាល ២០២១-២២នេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8836.txt
|
ក្លិប Manchester City ថ្ងៃទី២២ ខែឧសភា បានចេញសេចក្តីថ្លែងការណ៍សុំទោសកីឡាករចាំទី Robin Olsen របស់ក្រុម Aston Villa បន្ទាប់ពីរូបគេរងការវាយប្រហារពីសំណាក់អ្នកគាំទ្រ ក្រោយក្រុមអបអរឈ្នះពាន Premier League។
|
អ្នកគាំទ្រក្រុមមេឃខៀវបានរត់ចូលក្នុងទីលានប្រកួត បន្ទាប់ពីក្រុមប្រកួតវាយបកយកឈ្នះលើ Aston Villa លទ្ធផល ៣-២។ អំឡុងអ្នកគាំទ្រអបអរជ័យជម្នះរត់ចូលទីលាន ក្រោយអាជ្ញាកណ្តាលបញ្ចប់ការប្រកួត កីឡាករ Olsen ត្រូវបានគេឃើញថាមានអ្នកគាំទ្រមួយចំនួន បានព្យាយាមច្រាននឹងប៉ុនប៉ង់វាយមកលើរូបគេ។ គ្រូបង្វឹក Aston លោក Steven Gerard ក្នុងសន្និសិទកាសែតបាននិយាយទាក់ទងនឹងរឿងនេះដែរថា«អ្នកចាំទីរបស់ខ្ញុំរងការវាយប្រហារ ដូច្នេះសំណួរដែលបានចោទសួរមកខ្ញុំគួរតែសួរទៅកាន់លោក Pep Gaurdiola និងក្លិប Manchester City ហើយពេលនេះយើងកំពុងតែពិនិត្យលើបញ្ហារបស់គេ។»។ យ៉ាងណាមិញក្រោយក្រុម Man City អបអរការលើកពាន Premier League រួចមក ក្រុមរហ័សនាមមេឃខៀវមួយនេះ ក៏បានចេញសេចក្តីថ្លែងការណ៍សុំទោសចំពោះអ្នកចាំទី Olsen។ «Manchester City ពិតជាសុំទោសដោយចិត្តស្មោះត្រង់ចំពោះអ្នកចាំទីរបស់ Aston Villa គឺកីឡាករ Robin Olsen ដែលរងការវាយប្រហារពីសំណាក់អ្នកគាំទ្រដែលបានរត់ចូលក្នុងទីលាន បន្ទាប់ពីប្រកួតបានបញ្ចប់។»។ នេះបើតាមសេចក្តីថ្លែងការណ៍របស់ Man City។ មិនត្រឹមតែប៉ុណ្ណោះក្លិប Man City ក៏អះអាងបន្ថែមថាក្លិបកំពុងបើកការស៊ើបអង្កេត នឹងស្វែងរកជនដែលបង្ករឿងមិនសមរម្យ ហើយនឹងហាមឃាត់មិនឱ្យចូលទស្សនាក្នុងកីឡដ្ឋានឡើយ។ គួរបញ្ជាក់ថា នេះជាលើកទីពីរនៅក្នុង Premier league រដូវកាល ២០២១-២២ ដែលក្រុមអ្នកគាំទ្របានអបអរជ័យជម្នះដោយរត់ចូលលុកលុយក្នុងទីលានប្រកួត បន្ទាប់ពីជំនួបសប្តាហ៍ទី៣៧ថ្ងៃទី១៩ខែឧសភា រវាង Crystal Palace ទល់ Everton៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8837.txt
|
ម្ចាស់ជើងឯក Euro 2020 អ៊ីតាលីនឹងត្រូវជួបតទល់ជាមួយម្ចាស់ជើងឯក Copa America 2021 អាហ្សង់ទីន នៅក្នុងជំនួបដណ្តើមពានរង្វាន់អន្តរទ្វីប Finalissima នាកីឡដ្ឋាន Wembley ទីក្រុងឡុដ៍ថ្ងៃទី១ ឈានចូលទី២ខែមិថុនា វេលាម៉ោង ១:៤៥នាទីយប់(ម៉ោងនៅកម្ពុជា)។
|
ជំនួបពាន Finalissima ជាការងើបឡើងវិញនៃពានរង្វាន់សម្រាប់ក្រុមជាម្ចាស់ពានមកពីទ្វីបអឺរ៉ុប និង អាម៉េរិកខាងត្បូង CONMEBOL-UEFA Cup of Champions។ ពានរង្វាន់អន្តរទ្វីបនេះ ធ្លាប់បានធ្វើឡើងតែ២ដងប៉ុណ្ណោះ ដោយក្នុងឆ្នាំ ១៩៨៥ ជាការប្រកួតរវាងបារាំងម្ចាស់ពាន Euro 1983 តទល់ជាមួយអ៊ុយរូហ្គាយ ម្ចាស់ពាន Copa America 1984 ដោយបារាំងឈ្នះ និងឆ្នាំ១៩៩៣ រវាងអាហ្សង់ទីន ម្ចាស់ពាន Copa America 1991 តទល់ដាណឺម៉ាកម្ចាស់ពាន Euro 1992 ដែលអាហ្សង់ទីនឈ្នះ។ គ្រូបង្វឹកក្រុមអ៊ីតាលីបានបង្ហាញចំណាប់អារម្មណ៍រីករាយដែលបានវិលត្រលប់មកកាន់ទឹកដីអង់គ្លេសកន្លែងដែលឈ្នះពាន Euro 2020។ «ពិតជារឿងដ៏រីករាយនិងមានកិត្តិយស វិលត្រលប់មកកាន់កីឡដ្ឋាន Wembley ទីកន្លែងដែលបានឈ្នះពានរង្វាន់ទ្វីបអឺរ៉ុបម្តងទៀត ព្រោះទីនេះវាជាកីឡដ្ឋានដែលអស្ចារ្យខ្លាំង យើងនៅចងចាំរឿងគ្រប់យ៉ាងកាលពី១២ ខែមុន។»។ នេះជាការលើកឡើងរបស់លោក Roberto Mancini។ ចំណែកគ្រូបង្វឹកក្រុមអាហ្សង់ទីនលោក Lionel Scaloni វិញក៏បាននិយាយមុនការប្រកួតដែរថា ការប្រកួត Finalissima នេះ ជារឿងដែលសោកស្តាយមួយ ខណៈម្ចាស់ជើងឯកអឺរ៉ុបខកខានការប្រកួតពានរង្វាន់បាល់ទាត់ពិភពលោក World Cup នៅកាតា។ «យើងបាននិយាយអំពីម្ចាស់ពានរង្វាន់ទ្វីបអឺរ៉ុបដូចជាមិនដល់រយៈពេល១ឆ្នាំឡើយ ពួកគេគឺជាក្រុមកំពូលប្រចាំតំបន់មួយ។ នេះជាការលើកឡើងរបស់លោក Scaloni។ អ៊ីតាលីបានធ្លាក់ចេញពីប្រកួតជម្រុះ World Cup ចាញ់ក្រោមថ្វីជើងក្រុមម៉ាសេដ្វានខាងជើងលទ្ធផល ១-០ ហើយម៉ាសេដ្វានខាងជើងត្រូវទម្លាក់វិញដោយព័រទុយហ្គាល់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8838.txt
|
សហព័ន្ធបាល់ទាត់ទ្វីបអឺរ៉ុប (UEFA) ថ្ងៃទី៣០ ខែឧសភា បានចេញប្រកាសរបាយការណ៍ឯករាជ្យមួយស្តីពីការស៊ើបអង្កេតចុងក្រោយជុំវិញភាពវឹកវរដែលបានបង្កឡើងអំឡុងការប្រកួតជំនួបផ្តាច់ព្រ័ត្ររវាង Liverpool និង Real Madrid ក្នុងទីក្រុងប៉ារីស។
|
ក្រុម Real Madrid បានស្វែងរកជ័យជម្នះជាថ្មីលើ Liverpool ក្នុងលទ្ធផល ១-០ ហើយក្លាយជាក្រុមដែលឈ្នះ UEFA Champions League រហូតដល់ទៅ១៤ សម័យកាល។ តែមុនការប្រកួតនៅកីឡដ្ឋាន Stade de France ត្រូវបានពន្យាពេលជាង១ម៉ោង ដោយសារតែអ្នកគាំទ្ររបស់ក្រុម Liverpool រាប់ពាន់នាក់ បានព្យាយាមសម្រុកចូលក្នុងកីឡដ្ឋាន ហើយអ្នកគាំទ្រខ្លះក្លែងបន្លំសំបុត្រ និងខ្លះទៀតគ្មានសំបុត្រចូលទស្សនា។ ដំបូងឡើយ UEFA បានស្តីបន្ទោសទៅកាន់អ្នកគាំទ្រចំពោះការបង្កការកក់ស្ទះ ចំពោះការធ្វើដំណើរមកដល់កីឡដ្ឋានយឺតពេល និងប្រើប្រាស់សំបុត្រក្លែងក្លាយ។ ក្រោយចប់ការប្រកួត Liverpool បានស្នើឱ្យមានការការស៊ើបអង្កេតនៅក្នុងបញ្ហាដែលមានការកើតឡើងទាំងនេះ ខណៈពេលដែលសមាជិកសភាមួយរូបរបស់ Liverpool លោក Lan Bryne និយាយថា«អ្នកគាំទ្រ Liverpool ត្រូវបានគេចាត់ទុកដូចជាសត្វ» នាការប្រកួតនោះ។ ក្រោយជំនួបផ្តាច់ព្រ័ត្រដ៏ធំនេះរងការរិះគន់ខ្លាំង UEFA បានប្រកាសការស៊ើបអង្កេតឯករាជ្យមួយ ដែលស្ថិតក្រោមការគ្រប់គ្រងដោយអតីតរដ្ឋមន្ត្រីក្រសួងអប់រំព័រទុយហ្គាល់ និងជាសមាជិកអូឡាំពិក គឺលោក Tiago Brandao Rodrigues។ «ថ្ងៃនេះ UEFA នឹងធ្វើរបាយការណ៍ឯករាជ្យមួយដើម្បីបើកការស៊ើបអង្កេត ជុំវិញបញ្ហាដែលកើតមាននៅក្នុងជំនួបផ្តាច់ព្រ័ត្រ UEFA Champions league នៅទីក្រុងប៉ារីស។ UEFA នឹងត្រួតពិនិត្យលើអាកប្បកិរិយារបស់អង្គភាព ដែលពាក់ព័ន្ធទាំងអស់លើការប្រកួតនេះ ហើយការស៊ើបអង្កេតនេះនឹងស្ថិតក្រោមការគ្រប់គ្រងរបស់លោក Tiago Brandao Rodrigues»។នេះបើតាមសេចក្តីថ្លែងការណ៍របស់ UEFA។ គួរបញ្ជាក់ថា រូបភាពដែលបានផ្សព្វផ្សាយនៅលើបណ្តាញសង្គមមួយចំនួន បានបង្ហាញថា ក្រុមប៉ូលីសក្នុងតំបន់បានប្រើប្រាស់ឧស្ម័នបង្ហូរទឹកភ្នែក លើអ្នកគាំទ្រ Liverpool ដែលបង្កឱ្យមានការប៉ះទង្គិចគ្នាកើតឡើងផងដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8839.txt
|
បន្ទាប់ពី ចាញ់ វៀតណាម ១-០ នៅស៊ីហ្គេមលើកទី៣១ នាប្រទេសវៀតណាមថ្មីៗនេះ គ្រូបង្គោល ជម្រើសជាតិថៃ កោះហៅកីឡាករដែលប្រកបអាជីពនៅក្រៅប្រទេស ៧នាក់ វិលចូលស្រុកដើម្បីជួយក្រុមប្រកួតពានរង្វាន់ AFC ASIAN CUP U-23 Uzbekistan 2022 អ៊ូសបេគីស្ថាន ។
|
ក្រុមជម្រើសជាតិថៃ ត្រូវប្រកួតពានរង្វាន់ AFC ASIAN CUP U-23 Uzbekistan 2022 នៅប្រទេស អ៊ូសបេគីស្ថាន ដោយត្រូវប៉ះ វៀតណាម នាថ្ងៃទី២ , ម៉ាឡេស៊ី ថ្ងៃទី ៥ និងកូរ៉េខាងត្បូង ថ្ងៃទី ៨ ខែមិថុនា ឆ្នាំ២០២២ នៅកីឡដ្ឋាន Boonyodkor។ គ្រូបង្គោលក្រុមជម្រើសជាតិថៃ លោក Worrawoot Srimaka Thanawat បានកោះហៅ កីឡាករដែលលេងនៅបរទេសចំនួន ៧នាក់ឲ្យចូលមកស្រុកដើម្បីជួយក្រុម។ កីឡាករ ៣រូប បានមកហ្វឹកហាត់ និងបានចូលរួមប្រកួតកីឡានៅស៊ីហ្គេមលើកទី៣១ នាប្រទេសវៀតណាម រួមមាន ខ្សែការពារ កីឡាករ Jonathan Khemdee (លេងនៅក្លិប Odense Boldklub, ដាណឺម៉ាក), ខ្សែបម្រើ Nicholas Mickelson (Odense Boldklub, ដាណឺម៉ាក), , Benjamin Davis ខ្សែបម្រើ កណ្តាល (Oxford United, អង់គ្លេស)។ កីឡាករ ៤រូបដែលទើបបានមកដល់ថៃ កាលពីថ្ងៃទី២៤ ឧសភា មាន Suengchit Thaworn “Gun” ជាកីឡាករកូនកាត់ បារាំង-ថៃ កំពុងប្រកបអាជីពនៅក្លិបលីគកំពូលអង់គ្លេស (Leister city,អង់គ្លេស), Yannick Nussbaum “Yaki” (BSC Young Boys, ស្វីស), Marcel Sieghart “Tawan” (TSV 1896 Rain am Lech, អាល្លឺម៉ង់), ,Achitpol Keereerom “Mai” (FC Augsburg II, អាល្លឺម៉ង់)។ ក្រុមជម្រើសជាតិ ថៃ បានចេញហ្វឹកហាត់លើកដំបូងរបស់ខ្លួន នៅទីលានហ្វឹកហាត់ Yamoka Hanasaka Academy ដោយមានកីឡាករចំនួន ១៨ ហើយនឹងជុំគ្នាបន្តបន្ទាប់ទៀត មុនប្រកួតមិត្តភាពអន្តរជាតិជាមួយក្រុមបាល់ទាត់ តួកម៉េនីស្ថាន នាថ្ងៃទី ២៧ ឧសភា នៅពហុកីឡដ្ឋាន Sisaket Central មុនចេញដំណើរ ទៅប្រកួតជាមួយ វៀតណាម នៅទឹកដី Tashkent ថ្ងៃទី ២ ខែមិថុនា ឆ្នាំ ២០២២។ ដោយ៖ហៀក ឆក ដោយ៖ហៀក ឆក សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_884.txt
|
កាកបាទក្រហមអន្តរជាតិ ជំរុញឱ្យសហគមន៍អន្តរជាតិទាក់ទងទៅក្រុមតាលីបង់ដែលកំពុងកាន់កាប់នៅអាហ្វហ្គានីស្ថានដើម្បីដោះស្រាយវិបត្តិក្នុងប្រទេសនេះ។ អង្គការមួយនេះអះអាងថា ការពឹងផ្អែកតែលើក្រុមជំនួយគឺមិនអាចទប់ទល់នឹងវិបត្តិមនុស្សធម៌មួយនេះបានទេ។
|
បន្ទាប់ពីពួកតាលីបង់វិលត្រឡប់មកកាន់អំណាចនៅអាហ្វហ្គានីស្ថានវិញតាំងពីខែសីហា ប្រទេសមួយនេះបានធ្លាក់ចូលទៅក្នុងវិបត្តិជាច្រើនរួមមានសេដ្ឋកិច្ចនិងមនុស្សធម៌ ដែលកើតឡើងក្រោយការផ្តួលរលំរដ្ឋាភិបាលចាស់និងការបញ្ចប់ភ្លាមៗជំនួយពីបរទេសរាប់ពាន់លានដុល្លា។ ទាក់ទិននឹងជំនួយដល់អាហ្វហ្គានីស្ថាន អគ្គនាយកនៃគណៈកម្មាធិការអន្តរជាតិនៃកាកបាទក្រហម(ICRC)លោក Robert Mardini អះអាងថា តាំងពីពេលអាហ្វហ្គានីស្ថានកាន់កាប់ដោយពួកតាលីបង់មក កាកបាទក្រហមបានបង្កើនការខិតខំប្រឹងប្រែងជួយដល់អាហ្វហ្គានីស្ថាន ខណៈមានអង្គការផ្សេងៗក៏បានបង្កើនជំនួយផងដែរ។ ប៉ុន្តែលោកប្រាប់ទីភ្នាក់ងារព័ត៌មាន Reuters ថា ការគាំទ្រឧបត្ថម្ភដែលបានមកពីសហគមន៍អន្តរជាតិគឺមានសារៈសំខាន់ក្នុងការផ្តល់សេវាកម្មមូលដ្ឋានដល់ប្រជាជនអាហ្វហ្គានីស្ថាន។ លោកMardini សង្កត់ធ្ងន់ថា៖«គ្មានអង្គការមនុស្សធម៌ណាអាចផ្តល់សំណង ឬស្តារសេដ្ឋកិច្ចដែលខូចខាតរបស់ប្រទេសមួយបានទេ»។ ជាមួយគ្នានេះដែរ លោក Mardini បញ្ជាក់ថា ការរួមគ្នានៃអង្គការមនុស្សធម៌ផ្សេងៗអាចធ្វើបានច្រើនត្រឹមដំណោះស្រាយបណ្តោះអាសន្នប៉ុណ្ណោះ។ លោកលើកឡើងថា ទឹកប្រាក់ដែល UN ប្រកាសកៀរគរ នឹងផ្តល់ឱ្យអាហ្វហ្គានីស្ថានមធ្យោបាយដើម្បីដោះស្រាយបញ្ហាបាន៣ខែ។ លើសពីនេះទៅទៀត លោក Mardini បន្ថែមថា អាហ្វហ្គានីស្ថានមានវិបត្តិគួបផ្សំគ្នាជាច្រើនដែលកាន់តែយ៉ាប់យ៉ឺនទៅៗពីមួយថ្ងៃទៅមួយថ្ងៃ ដោយលោកលើកឡើងពីជម្លោះជាច្រើនទសវត្សរ៍ ផលប៉ះពាល់នៃការប្រែប្រួលអាកាសធាតុ និងជំងឺរាតត្បាតកូវីដ-១៩។ ៣០ភាគរយ នៃប្រជាជន ៣៩ លាននាក់របស់អាហ្វហ្គានីស្ថានកំពុងប្រឈមមុខនឹងកង្វះអាហារូបត្ថម្ភធ្ងន់ធ្ងរ ហើយប្រជាជន ១៨ លាននាក់នៅក្នុងប្រទេសនេះត្រូវការជំនួយមនុស្សធម៌ឬការការពារ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8840.txt
|
លោក Nasser Al-Khelaifi ប្រធានក្លិប Paris Saint Germain ថ្ងៃទី២៣ ខែឧសភា និយាយថា ប្រធានក្របខណ្ឌលីគកំពូលអេស្ប៉ាញ La Liga លោក Javier Tebas ភ័យខ្លាចលីគកំពូលបារាំងមានសមត្ថភាពល្អជាង។
|
អ្នកមានបារាំង PSG ទើបបន្តកិច្ចព្រមព្រៀងជាមួយកីឡាករវ័យក្មេង Kylian Mbappe បើទោះជាកន្លងមកជួបបញ្ហាហិរញ្ញវត្ថុក្ដី។ ការណ៍នេះ ធ្វើឱ្យប្រធានលីគកំពូលអេស្ប៉ាញ លោក Javier Tebas រិះគន់ខ្លាំង។ តបនឹងពាក្យរិះគន់នេះ ប្រធានក្លិបអ្នកមានបារាំង លោក Al-Khelaifi វាយបកថា លោក Tebas ភ័យខ្លាច Ligue 1 មានភាពល្អប្រសើជាង La Liga។ «ខ្ញុំគិតថាប្រធានក្របខណ្ឌ Ligue 1 អាចនឹងឆ្លើយសំណួរនេះបាន។ នេះប្រហែលជាគាត់ភ័យខ្លាច Ligue 1 ល្អប្រសើជាង La Liga មើលទៅ។ នេះជារឿងល្អសម្រាប់យើង ហើយ La Liga គឺមិនដូចកាលពី៣ឬ៤ឆ្នាំមុនឡើយ។ ខ្ញុំគោរពដល់ក្លិបទាំងអស់ ប៉ុន្តែក្លិបយើងត្រូវការការគោរពត្រលប់មកវិញដែរ។»។ លោក Al-Khelaifi និយាយក្នុងសន្និសីទកាសែតថ្ងៃទី២៣ ខែឧសភា។ កាលពីថ្ងៃទី២២ ខែឧសភា ក្របខណ្ឌ La Liga បានបង្ហើបថា ខ្លួនបានដាក់ពាក្យប្តឹងទៅកាន់ UEFA ប្រឆាំងនឹងក្រុម PSG ព្រោះពួកគេយល់ថាការបន្តកិច្ចសន្យាថ្មីរបស់ Mbappe បំពានលើច្បាប់ហិរញ្ញវត្ថុរបស់ UEFA៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8841.txt
|
លោក Roberto Mancini គ្រូបង្វឹកអ៊ីតាលី ថ្ងៃទី១ ខែមិថុនា សន្យាកែប្រែក្រុមជម្រើសជាតិអ៊ីតាលីឡើងវិញ ក្រោយពេលចាញ់អាហ្សង់ទីននៅពានអន្តរទ្វីប Finalissima ក្នុងលទ្ធផល ៣-០។ នេះជាការចាញ់លើកទីពីររបស់អ៊ីតាលីបន្ទាប់ពីការជម្រុះ World Cup។
|
អាហ្សង់ទីនយកជ័យជម្នះលើអ៊ីតាលីលទ្ធផល ៣-០ ក្នុងកីឡដ្ឋាន Wembley ដើម្បីលើកពាន Finalissima ជាលើកទី២ ។ ប៉ុន្តែនេះជាការចាញ់ដ៏អាម៉ាស់សម្រាប់អ៊ីតាលីដែរ។ កាលពីខែមីនាអ៊ីតាលីបានប្រកួតចាញ់ម៉ាសេដ្វានខាងជើងនៅវគ្គជម្រុះពាក់កណ្តាលផ្តាច់ព័្រត្រ World Cup តំបន់អឺរ៉ុប ហើយខកខានទៅជុំផ្តាច់ព្រ័ត្រ World Cup នៅកាតា។ បើទោះបីអ៊ីតាលីឈ្នះពានរង្វាន់ Euro 2022 កាលពីឆ្នាំកន្លងទៅក្តី លោក Mancini សម្លឹងឃើញ ពីចំណុចដែលលោកត្រូវការកសាងក្រុមឡើងវិញ ដើម្បីអាចត្រលប់ទៅភាពខ្លាំងដូចមុនបាន។ «ការប្រកួតទល់អាហ្សង់ទីនយើងធ្វើមិនបានល្អ របូត២គ្រាប់នៅវគ្គទីមួយ ពួកគេល្អជាងក្រុមយើងឆ្ងាយណាស់។[…] បន្ទាប់ពីការប្រកួតនេះហើយ យើងឃើញថាក្រុមត្រូវការផ្លាស់ប្តូររឿងមួយចំនួន ហើយយើងនឹងធ្វើវា យើងត្រូវការកីឡាករ ដែលធ្វើឱ្យក្រុមខ្លាំងវិញបាននៅពេលអនាគត។»។ លោក Mancini និយាយក្នុងសន្និសីទកាសែតក្រោយចប់ការប្រកួតបែបនេះ។ អ៊ីតាលីនឹងត្រូវជួបតទល់ក្រុម អាល្លឺម៉ង់ អង់គ្លេស និងហុសគ្រី នៅក្នុងពានរង្វាន់ UEFA Nations league ក្នុងពេលខាងមុខ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8842.txt
|
ក្លិប Manchester United ស្ថិតក្រោមការគ្រប់គ្រងពីសំណាក់លោក Erik ten Hag នឹងមានភាពល្អអស្ចារ្យឡើងវិញ។ នេះបើតាមការលើកឡើងរបស់លោក Avram Glazer ថ្ងៃទី២៣ ខែឧសភា។
|
លោក Ten Hag ត្រូវបានក្លិបបិសាចក្រហមតែងតាំងជាអ្នកចាត់ការថ្មី ដោយជំនួសគ្រូបង្វឹកបណ្តោះអាសន្នលោក Ralf Rangnick ដែលដឹកនាំបានត្រឹម៦ខែ។ អតីតគ្រូបង្វឹកក្រុម Ajax Amsterdam ក៏បានបង្ហាញខ្លួនក្នុងជំនួប Man United ចាញ់ Crystal Palace លទ្ធផល ១-០ នាជំនួបចុងក្រោយ Premier League។ ក្រុម Man United ចាប់តាំងពីការចាកចេញរបស់លោក Sir Alex Ferguson រដូវកាល ២០១២-១៣ មកដល់ ២០២១-២២ ក្រុមមិនដែលឈ្នះ Premier league ម្តងឡើយ។ បិសាចក្រហមធ្លាប់ប្រជែងបានត្រឹមចំណាត់ថ្នាក់លេខ ២ មួយលើកដោយកាលនោះស្ថិតក្រោមការដឹកនាំរបស់លោក Ole Gunnar Solskjaer រដូវកាល ២០២០-២១។ ទោះជាយ៉ាងនេះក្តីលោក Avram Glazer បាននិយាយប្រាប់ទៅកាន់ទូរទស្សន៍ Sky sports ថា ការជ្រើសរើសលោក Ten Hag ជាជម្រើសដ៏ត្រឹមត្រូវបំផុតសម្រាប់ក្លិប ហើយក្លិបនឹងចំណាយប្រាក់លើកីឡាករថ្មីបន្ថែម។ «យើងដឹងថាគាត់ (Erik ten Hag) នឹងធ្វើការងារនេះបានល្អនិងអស្ចារ្យបំផុត នេះជាហេតុផលដែលយើងជ្រើសរើសគាត់។យើងនឹងចំណាយប្រាក់ទិញកីឡាករថ្មីៗបន្ថែមទៀតសម្រាប់លោក Ten Hag ទោះមានការរិះគន់ពីអ្នកគាំទ្រក្តី។»។លោក Avram Glazer និយាយបែបនេះ។ យ៉ាងណាមិញលោក Avram ជាមនុស្សម្នាក់ក្នុងចំណោមគ្រួសារ Glazer ក៏បានបង្ហាញអារម្មណ៍ខកចិត្ត ទាក់ទងនឹងចំណាត់ថ្នាក់ក្រុមរដូវកាលនេះ ហើយលោកក៏សន្យានឹងធ្វើគ្រប់យ៉ាង ដើម្បីជួយក្លិបឱ្យល្អប្រសើឡើងវិញ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8843.txt
|
Tottenham Hotspur ថ្ងៃទី៣១ ខែឧសភា ចុះកិច្ចសន្យាជាមួយខ្សែប្រយុទ្ធ Ivan Perisic ក្នុងនាមជាកីឡាករគ្មានតម្លៃខ្លួន បន្ទាបផុតកិច្ចសន្យាជាមួយក្រុម Inter Milan ។
|
ខ្សែប្រយុទ្ធសញ្ជាតិក្រូអាស៊ី វ័យ៣៣ឆ្នាំ ទទួលបានកិច្ចសន្យាជាមួយក្រុមមាន់ខ្នាយមាសរយៈពេល ២ឆ្នាំ ហើយក៏ជាការជួបជុំគ្នាម្តងទៀតជាមួយលោក Antonio Conte។ លោក Conte និង Perisic ធ្លាប់ធ្វើការជាមួយគ្នានៅក្លិប Inter Milan កាលពីរដូវកាល ២០២០-២១។ នាទីផ្សារដោះដូរកីឡាកររដូវក្តៅនេះ Tottenham Hotspur បានផ្តល់ប្រាក់ដល់លោក Conte ១៥០លានផោន(១៨៨លានដុល្លារ) ក្នុងការនាំយកកីឡាករថ្មីមកកាន់ក្លិបដែលគ្រូបង្វឹកសញ្ជាតិអ៊ីតាលីត្រូវការ។ ខ្សែប្រយុទ្ធវ័យ ៣៣ឆ្នាំ ជាកីឡាករដំបូងដែលលោក Conte នាំមក Spurs។ សែប្រយុទ្ធក្រូអាស៊ីរូបនេ អះអាងថា រូបគេបានជ្រើសរើសក្រុម Spurs ព្រោះជាក្រុមមានកៅអី Champions league រដូវកាលក្រោយ។ «ខ្ញុំបានរង់ចាំហើយមើលការប្រកួតរបស់ Spurs ២ ឬ៣ចុងក្រោយ បន្ទាប់ពីឃើញក្រុមយកជ័យជម្នះលើ Arsenal ពេលនោះហើយជាពេលដែលខ្ញុំជ្រើសរើស Tottenham។ មានកៅអីលេង Champions League ជារឿងដ៏ល្អបំផុតមួយសម្រាប់ខ្ញុំ ខ្ញុំពិតជាសប្បាយចិត្តខ្លាំងណាស់ដែលបានចូលរួមជាមួយ Spurs។»។ Perisic បាននិយាយក្នុងសន្និសីទកាសែតបែបនេះ។ លើសពីនេះ Ivan Perisic ក៏បានអះអាងទៀតថា រូបគេចង់មកលេងនៅ Premier League តាំងពីឆ្នាំ ២០០៩ អំឡុងរូបគេលេងនៅលីគកំពូលប៊ែលហ្ស៊ិក។ សូមជម្រាបថា Perisic បានរួមរស់ជាមួយ Inter Milan រយៈពេល៧ឆ្នាំ រូបគេបានជួយក្លិបអ៊ីតាលីមួយនេះលើកពានរង្វាន់ Serie A ឆ្នាំ ២០២១, ពាន Italian Cup និង Italian Super Cup ឆ្នាំ ២០២២។ Perisic ក៏ធ្លាប់ឈ្នះពានរង្វាន់ Bundesliga ២ដង German Cup ៣ដង និង Champions League ១ដង ជាមួយ Bayern Munich៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8844.txt
|
Liverpool នឹងមកវគ្គផ្តាច់ព្រ័ត្រ Champions League ម្ដងទៀត នៅឆ្នាំក្រោយ។ នេះជាការលើកឡើងរបស់អ្នកចាត់ការក្រុមហង្សក្រហម Jurgen Klopp ដែលប្រាប់ឱ្យអ្នកគាំទ្រ Liverpool ត្រៀមកក់សណ្ឋាគារ នៅទីក្រុងអ៊ីស្តង់ប៊ុល នាប្រទេសតួកគី សម្រាប់ការប្រកួតវគ្គផ្ដាច់ព្រ័ត្រ Champions League នារដូវកាលក្រោយ។
|
Real Madrid បានយកឈ្នះ Liverpool ក្នុងលទ្ធផល ១-០ ក្នុងវគ្គផ្តាច់ព្រ័ត្រក្នុងទីក្រុងប៉ារីស នៅកីឡដ្ឋាន Stade de France ប្រទេសបារាំង នាថ្ងៃទី២៩ ខែឧសភា ។ Real គ្រងជើងឯក Champions league លើកទី១៤ ។ Real បានរារាំងបំណង Liverpool មិនឱ្យលើកបី ក្នុងរដូវកាលនេះ ហើយក៏ជាបំបាក់ក្រុមអង់គ្លេសមួយនេះ ជាលើកទី២ នាជំនួបវគ្គផ្ដាច់ព្រ័ត្រ Champions league នារយៈពេល៣ឆ្នាំជាប់គ្នានេះ។ Liverpool បានបញ្ចប់រដូវកាលដោយបានឈ្នះពានរង្វាន់ FA Cup និង League Cup ។ អ្នកចាត់ការក្រុមហង្សក្រហម Klopp ប្ដេជ្ញាដឹកនាំក្រុមមកវគ្គផ្តាច់ព្រ័ត្រ Champions League ម្ដងទៀត នៅឆ្នាំក្រោយ។ លោកក៏ប្រាប់ឱ្យអ្នកគាំទ្រ Liverpool ត្រៀមកក់សណ្ឋាគារ នៅទីក្រុងអ៊ីស្តង់ប៊ុល ប្រទេសតួកគីឱ្យហើយដែរ។ «ខ្ញុំមានអារម្មណ៍រឹងមាំដែលយើងនឹងមកម្តងទៀត។ កូនក្រុមយើងមានការប្រកួតប្រជែង។ យើងនឹងមានក្រុមឆ្នើមមួយនៅរដូវកាលក្រោយ។តើវានៅឯណា [វគ្គផ្ដាច់ព្រ័ត្រ] រដូវកាលក្រោយ? អ៊ីស្តង់ប៊ុល? កក់សណ្ឋាគារ»។ នេះជាការលើកឡើងរបស់លោក Klopp នៅក្នុងសន្និសីទកាសែត ក្រោយចាញ់ Real ១-០។ ត្រឹម២សប្ដាហ៍ Liverpool របូតពានធំៗ២ពីក្នុងដៃ។ នៅក្របខណ្ឌពានPremier Leagueវិញ Manchester City បានគ្រងជើងឯករដូវកាលនេះ ដោយយកឈ្នះលើក្រុម Liverpool តែ១ពិន្ទុប៉ុណ្ណោះ មុនហង្សក្រហម ចាញ់ Real នេះ។ ការប្រកួតនៅតង់ទី១ ខ្សែប្រយុទ្ធសញ្ជាតិអេស្ស៊ីប Salah បានប្រើបច្ចេកទេសយកជើងប៉ែងបាល់ទៅទី Real នៅនាទី១០ ប៉ុន្តែត្រូវបានអ្នកចាំទីសង្គ្រោះបាន មុននឹង Mane ស៊ុតមួយជើងទៀតទៅបុកបង្គោលទី Real នៅនាទី២១។ឈានដល់នាទី៣៤ Salah មានឱកាសតែតបាល់ម្ដងទៀត ក្រោយពីខ្សែការពារស្លាបស្ដាំ Arnold បញ្ជូនបាល់មក ប៉ុន្តែអ្នកចាំទី Coutios នៅតែជួយសង្គ្រោះបានដដែល។ ខ្សែប្រយុទ្ធ Benzema ក៏មានឱកាសស៊ុតបាល់ចូលទី Liverpool មួយគ្រាប់ដែរ នៅនាទី៤៤ ប៉ុន្តែអាជ្ញាកណ្ដាលសម្រេចមិនឱ្យ ដោយសារខ្សែប្រយុទ្ធសញ្ជាតិបារាំងរូបនេះ ឈរនៅក្នុងជំហរ Outside។ Relate Liverpool នៅតែបន្តសម្រុកនៅដើមទី២ ប៉ុន្តែគ្មានសំណាងឡើយ។ សំណាងនោះ បានធ្លាក់ទៅលើ Real វិញ ដោយខ្សែប្រយុទ្ធវ័យក្មេងសញ្ជាតិប្រេស៊ី Vinicius JR ស៊ុតបញ្ចូលទី Liverpool នៅនាទី៥៩ តាមរយៈការបញ្ចូនបាល់ពីសំណាក់កីឡាករ Valverde។ ក្រោយ Real នាំមុខនេះ Liverpool ព្យាយាមដាក់សម្ពាធលើក្រុមអធិរាជយក្សសវិញ ជាបន្តបន្ទាប់ ប៉ុន្តែការស៊ុតបាល់នោះ ត្រូវបានអ្នកចាំទី Coutios របស់ជួយសង្គ្រោះបាន រហូតដល់ចប់តង់ទី២។ ធ្លាប់ជួបគ្នា ៨លើកកន្លងមក Liverpool ឈ្នះលើ Real Madrid ៣លើក ស្នើ១ និងចាញ់៤លើក ហើយក្នុងចំណោម៨ប្រកួតទាំងនោះ ២ប្រកួតជាជំនួបវគ្គផ្តាច់ព្រ័ត្រ Champions League។ ជំនួបផ្តាច់ព្រ័ត្រ ឆ្នាំ ១៩៨០ Liverpool ឈ្នះ Real លទ្ធផល ១-០ និងឆ្នាំ ២០១៨ Real ឈ្នះ Liverpool លទ្ធផល ៣-១។ ជំនួបលើកទី៣ ឆ្នាំ២០០២នេះ Real យកឈ្នះ Liverpool ១-០៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8845.txt
|
ទីបំផុត ក្រុមហ៊ុនដែលដឹកនាំដោយវិនិយោគិនអាម៉េរិកលោក Todd Boehly និងក្រុមហ៊ុនមូលធនឯកជន Clearlake Capital បានទិញយកក្លិប Chelsea ដោយជោគជ័យក្នុងតម្លៃ ៥,៣៦ពាន់លានដុល្លារអាម៉េរិក។ ប្រាក់ដ៏ច្រើនសន្ធឹកនេះ នឹងមិនត្រូវផ្តល់ឱ្យលោក Roman Abramovich ឡើយ ដោយត្រូវបរិច្ចាគដល់អង្គការសប្បុរសធម៌ ដើម្បីជួយជនរងគ្រោះក្នុងសង្គ្រាមនៅអ៊ុយក្រែន។
|
ក្លិបតោខៀវ ត្រូវបានដាក់លក់នៅខែមីនា មុនពេលម្ចាស់មុនលោក Roman Abramovich ត្រូវបានដាក់ទណ្ឌកម្មជុំវិញទំនាក់ទំនងរបស់ខ្លួនជាមួយប្រធានាធិបតីរុស្ស៊ី វ៉្លាឌីមៀ ពូទីន ដែលបញ្ជាឱ្យរុស្ស៊ីបើកការលុកលុយលើអ៊ុយក្រែន ទាំងខុសច្បាប់អន្តរជាតិ។ សម្ព័ន្ធភាពមហាសេដ្ឋី Todd Boehly បានសម្រេចជោគជ័យរបស់ខ្លួនក្នុងការទិញយកភាគហ៊ុនធំ Chelsea ដោយប្រជែងឈ្នះគូប្រជែងធំៗចំនួន១១។ លោក Boehly នឹងចូលកាន់កាប់ Chelsea ផ្លូវការចាប់ពីថ្ងៃទី២ ខែមិថុនា ឆ្នាំ២០២២ តទៅ។ មហាសេដ្ឋីអាម៉េរិករូបនេះនិយាយថា ខ្លួនមានកិត្តិយសដែលបានក្លាយជាម្ចាស់ថ្មីរបស់ក្លិបបាល់ទាត់ Chelsea។ «យើងទាំងអស់គ្នានៅជាមួយ Chelsea រាល់នាទីនៃការប្រកួតទាំងអស់។ ចក្ខុវិស័យរបស់យើងក្នុងនាមជាម្ចាស់គឺច្បាស់លាស់។ យើងចង់ធ្វើឱ្យអ្នកគាំទ្រមានមោទកភាព។ ទន្ទឹមការប្តេជ្ញាចិត្ត យើងនឹងពង្រឹង និងអភិវឌ្ឍន៍ក្រុមយុវជន និងកសាងប្រវត្តិសាស្ត្រ នៃភាពជោគជ័យដ៏អស្ចារ្យរបស់ Chelsea»។ នេះជាការបន្ថែមរបស់លោក Boehly។ ជុំវិញការទិញដូរក្លិប Chelsea ដ៏លំបាកនេះ រដ្ឋាភិបាលអង់គ្លេស បានលើកឡើងកាលពីសប្តាហ៍មុនថា ខ្លួនអាចចេញអាជ្ញាប័ណ្ណសម្រាប់ការលក់ក្លិបនេះ ដោយប្រាកដថា លោក Abramovich នឹងមិនទទួលបានប្រាក់ចំណូលណាមួយពីការលក់នោះទេ។ ផ្ទុយទៅវិញ ប្រាក់លក់ក្លិបទាំងអស់ ត្រូវបញ្ចូលទៅក្នុងគណនីធនាគារ ដើម្បីបរិច្ចាគដល់អង្គការសប្បុរសធម៌សម្រាប់ជួយដល់ជនរងគ្រោះក្នុងសង្គ្រាមអ៊ុយក្រែន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8846.txt
|
ក្លិប AC Monza ថ្ងៃទី៣០ ខែឧសភា បានឡើងមកកាន់ក្របខណ្ឌ Serie A ក្រោយយកឈ្នះក្រុម Pisa SC លទ្ធផលសរុបទាំងពីរជើង ៦-៤ នៅវគ្គ Play-Off ក្របខណ្ឌ Serie B។ នេះជាការមកកាន់ក្របខណ្ឌកំពូលអ៊ីតាលីលើកដំបូងក្នុងរយៈពេល ១១០ឆ្នាំនៃប្រវត្តិសាស្រ្តក្លិប។
|
ជ័យជម្នះរបស់ក្លិប AC Monza កើតឡើងពីការប្រកួតវាយបកបានយ៉ាងល្អអំឡុងការប្រកួតជើងទី២។ ក្លិប Pisa SC បានស៊ុតគ្រាប់នាំមុខ ២គ្រាប់ត្រឹមតែរយៈពេល ៩នាទីដំបូងនៃវគ្គទីមួយដោយកីឡាករ Ernesto Torregrossa និង Hjortur Herrnannsson។ Monza វាយបក២គ្រាប់បង្កើនការនាំមុខវិញដោយកីឡាករ Jose Machin នាទី២០ និងកីឡាករ Chris Gytkjaer នាទី៧៩។ ប៉ុន្តែកីឡាករ Giuseppe Mastinu ក្លិប Pisa អាចស្វែងរក១គ្រាប់បន្ថែមនាទី៩០ ធ្វើឱ្យការប្រកួតបន្តទៅកាន់ការបន្ថែមម៉ោង ១៥នាទី២ដង ខណៈលទ្ធផលទាំងពីរជើងគឺ ៤-៤ ព្រោះ កាលប្រកួតជើងទីមួយក្រុម Monza នាំមុខលទ្ធផល ២-១ ។ ក្លិប Monza អាចរកបាន២គ្រាប់បន្ថែមដោយកីឡាករ Luca Marrone និង Chris Gytkjaer ដែលធ្វើឱ្យលទ្ធផលបញ្ចប់ការប្រកួត ៦-៤។ នេះជាការឡើងមកកាន់ក្របខណ្ឌកំពូលអ៊ីតាលី Serie A លើកដំបូងក្នុងរយៈពេល ១១០ឆ្នាំ ចាប់តាំងពីក្លិប AC Monza ត្រូវបានបង្កើតឡើងតាំងពីឆ្នាំ១៩១២ មក។ រយៈពេល២៣ឆ្នាំចុងក្រោយក្លិប Monza ត្រូវបានវាយប្រហារយ៉ាងខ្លាំងពីបញ្ហាវិបត្តិហិរញ្ញវត្តុ ហើយក្លិបនេះក៏ធ្លាប់បានដាក់ក្ស័យធនក្នុងឆ្នាំ ២០០៤ និងឆ្នាំ ២០១៥។ ក្លិបដែលមានអាយុកាលជាង ១០០ឆ្នាំ ត្រូវបានទិញដោយក្រុមហ៊ុនវិនិយោគដែលគ្រប់គ្រងដោយលោក Silvio Berlusconi ដែលជាអតីតនាយករដ្ឋមន្ត្រីអ៊ីតាលី និងជាអតីតប្រធានក្លិប AC Milan ចន្លោះឆ្នាំ ១៩៨៦ និង ២០១៧។ នាយកប្រតិបត្តិក្លិប Monza បច្ចុប្បន្នជាលោក Adriano Galliani ដែលជាអតីតនាយកក្លិប AC Milan ហើយធ្លាប់ធ្វើការជាមួយលោក Berlusconi។ ក្លិប AC Monza ក៏បានចំណាយពេលសម្រាប់ការប្រកួតប្រជែងនៅក្របខណ្ឌ Serie B រយៈពេលជាង ៤០ឆ្នាំ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8847.txt
|
Vincent Kompany អតីតខ្សែការពារដ៏រឹងមាំរបស់ក្រុម Manchester City ថ្ងៃទី២៥ ខែឧសភា បានប្រកាសចែកផ្លូវគ្នាជាមួយក្លិប RSC Anderlecht បន្ទាប់ពីដឹកនាំរយៈពេល២រដូវកាល។
|
Kompany ចូលរួមជាមួយក្លិប Anderlecht ក្នុងនាមជាកីឡាករ និងជាអ្នកចាត់ការក្នុងឆ្នាំ២០១៩ មុនពេលប្រកាសចូលនិវត្តន៍ក្នុងនាមជាកីឡាករក្នុងឆ្នាំ២០២០។ ក្រោយចូលនិវត្តន៍ Kompany បានក្លាយជាអ្នកចាត់ការ Anderlecht ពេញសិទ្ធិ ហើយជួយក្រុមបញ្ចប់ចំណាត់លេខ៣ នៅលីគ First Division A របស់បែលហ្ស៊ិក។ យ៉ាងណាមិញក្នុងពេលថ្មីៗនេះ អតីតខ្សែការពារវ័យ៣៦ឆ្នាំ ត្រូវបានសារព័ត៌មានមួយចំនួនរាយការណ៍ថា អាចទទួលតំណែងជាអ្នកចាត់ការក្រុម Burnley ដែលទើបធ្លាក់ទៅក្របខណ្ឌ Championship របស់អង់គ្លេសកាលពីថ្ងៃទី២២ ខែឧសភា។ «ថ្ងៃនេះខ្ញុំមានអារម្មណ៍តែម្យ៉ាងប៉ុណ្ណោះ គឺខ្ញុំមានមោទកភាពដែលខ្ញុំអាចចាប់ផ្តើមទំព័រជីវិតថ្មីមួយនៅក្លិប ដែលស្ថិតក្នុងបេះដូងខ្ញុំ។ នៅ RSC Anderlecht ខ្ញុំមានតំណែងជាកីឡាករផង និង គ្រូបង្វឹកផង ប៉ុន្តែអ្វីដែលសំខាន់បំផុតគឺភាពស្មោះត្រង់អ្នកគាំទ្រ។»។ Kompany និយាយក្នុងសេចក្តីថ្លែងការណ៍របស់ក្លិបបែបនេះ។ Anderlecht ក្រោមការដឹកនាំរបស់ Kompany មិនបានឈ្នះពានរង្វាន់អ្វីមួយឡើយ ហើយនេះក៏ជាការចាប់ផ្តើមអាជីពជាគ្រូបង្វឹករបស់អតីតខ្សែការពារ និងជាប្រធានក្រុមរបស់ Man City រូបនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8848.txt
|
Sergio Perez ដណ្តើមបានជ័យជម្នះក្នុងការប្រណាំងរថយន្ត Formula One លើកដំបូងក្នុងរដូវកាល២០២២ នៅទីលានប្រទេសម៉ូណាកូ ក្នុងកម្មវិធី Monaco Grand Prix នៅថ្ងៃទី២៩ ខែឧសភា។ តាមរយៈជ័យជម្នះនេះ Perez បានជួយក្រុម Red Bull ឈ្នះការប្រណាំងជាលើកទី៥ ចំណោមការប្រកួតទាំង៧លើក។
|
Perez ដែលបើកបរឱ្យក្រុម Red Bull បានទៅដល់ទីមុនគេ នាការប្រណាំងនៅទីលាន Circuit de Monaco ដោយប្រើថេរវេលា១ម៉ោង ៥៦នាទី និង៣០វិនាទី។ Carlos Sainz របស់ក្រុម Ferrari បញ្ចប់ក្នុងចំណាត់ថ្នាក់ទី២ ខណៈលេខ៣បានទៅម្ចាស់ការពារតំណែងជើងឯក Max Verstappen និងជាមិត្តរួមក្រុម Red Bull។ ឆ្លងកាត់ការប្រកួត៧លើកចុងនៅរដូវកាលថ្មីនេះ Perez ទើបរកបានជ័យជម្នះលើកដំបូងប៉ុណ្ណោះ។ ជាលើកដំបូងសម្រាប់ខ្លួន ប៉ុន្តែអ្នកប្រណាំងសញ្ជាតិម៉ិកស៊ិកបានជួយក្រុម Red Bull ឈ្នះជាលើកទី៥ ក្រោយ Verstappen ដណ្តើមបាន៤លើកតែម្នាក់ឯករួចមក។ ដោយឡែកក្រុម Mercedes ដែលមានកីឡាករ Lewis Hamilton ម្ចាស់ជើងឯក F1 ៧សម័យ និង George Russell នៅមិនទាន់រកឃើញជ័យជម្នះនៅឡើយទេនៅរដូវកាលនេះ។ អ្នកទាំងពីរធ្វើបានល្អបំផុតត្រឹមចំណាត់ថ្នាក់ទី៣ម្នាក់មួយលើកប៉ុណ្ណោះ។ ក្រុម Red Bull បានកើនការនាំមុខផ្នែកគ្រឿងម៉ាស៊ីនជាមួយពិន្ទុសរុប២៣៥ពិន្ទុ ក្រោយការប្រណាំង៧លើក តាមពីក្រោយដោយ Ferrari ដែលមាន១៩៩ពិន្ទុ។ Mercedes ស្ថិតលេខ៣ មាន១៣៤ពិន្ទុ។ Verstappen នៅឈរកំពូលតារាង F1 មាន១២៥ពិន្ទុ នាំមុខ Charles Leclerc របស់ Ferrari ដែលឈរលេខ២ចំនួន៩ពិន្ទុ។ Perez នៅលេខ៣ដដែលដោយរកបាន១១០ពិន្ទុ។ Russell ឈរលេខ៤មាន៨៤ពិន្ទុ Sainz ដែលមាន៨៣ពិន្ទុ ខណៈ Hamilton នៅលេខ៦ទើបរកបាន៥០ពិន្ទុ។ ក្នុងកម្មវិធី Azerbaijan Grand Prix ជាជំនួបប្រកួតលើកទី៨ ដែលនឹងត្រូវធ្វើនៅថ្ងៃទី១២ ខែមិថុនា ក្នុងប្រទេសអាស៊ែបៃហ្សង់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8849.txt
|
សម្ព័ន្ធភាពមហាសេដ្ឋីអាម៉េរិក Todd Boehly ដែលបានស្នើទិញក្លិប Chelsea តម្លៃ ៥,២ពាន់លានដុល្លារ ដើមខែឧសភា ទទួលបានការយល់ព្រមពីសំណាក់ Premier league និងរដ្ឋាភិបាលអង់គ្លេសហើយ។ នេះបើតាមសេចក្តីថ្លែងការណ៍របស់រដ្ឋាភិបាលអង់គ្លេសថ្ងៃទី២៤ ខែឧសភា។
|
ក្លិបតោខៀវទទួលបានសិទ្ធិអាជ្ញាប័ណ្ណពិសេស ក្នុងការទិញលក់ក្លិប ប៉ុន្តែអាជ្ញាប័ណ្ណនោះ និងផុតកំណត់នៅថ្ងៃទី៣១ ខែឧសភា។ ការលក់ក្លិប Chelsea ក្នុងរយៈពេលប៉ុន្មានសប្តាហ៍ចុងក្រោយមានភាពរាំងស្ទះ ព្រោះរដ្ឋាភិបាលអង់គ្លេសភ័យខ្លាច Roman Abramovich ទទួលបានចំណែកពីការលក់ ប៉ុន្តែការលក់ក្លិប Chelsea ក៏ត្រូវរំពឹងរួចរាល់ក្នុងសប្តាហ៍នេះដែរ។ ទោះជាយ៉ាងនេះក្តីនាថ្ងៃទី២៤ ខែឧសភា សំណើទិញក្លិបតោខៀវក៏ទទួលការយល់ព្រមពីក្របខណ្ឌ កំពូលអង់គ្លេសរួចរាល់ ក្រោយម្ចាស់ក្លិបថ្មី និងនាយកប្រតិបត្តិក្លិបថ្មី ឆ្លងផុតការធ្វើតេស្តរបស់ក្រុមប្រឹក្សា ភិបាលរបស់ Premier league។ Premier League ក៏បានអះអាងថានឹងសហការជាមួយរដ្ឋាភិបាលអង់គ្លេសក្នុងការលក់ក្លិប Chelsea ឱ្យបានសម្រេច។ យ៉ាងណាមិញក្រោយ Premier league បានយល់ព្រមសំណើទិញ ក្លិបពីសំណាក់សម្ព័ន្ធភាពលោក Todd Boehly រដ្ឋាភិបាលអង់គ្លេសក៏បានបើកភ្លើងខៀវយល់ព្រមរួចរាល់ដែរ។ «រដ្ឋាភិបាលអង់គ្លេសបានឈានដល់ការយល់ព្រមចេញអាជ្ញាប័ណ្ណអនុញ្ញាត ឱ្យលក់ក្លិប Chelsea។ ដោយសារតែទណ្ឌកម្មលើលោក Abramovich យើងធ្វើការយ៉ាងលំបាក់ដើម្បីអាចជួយដល់ក្លិបតោខៀវអាចបន្តការប្រកួតរបស់ខ្លួនបន្តទៀត ហើយយើងក៏អាចដឹងច្បាស់ថាអនាគត់រយៈពេលវែងរបស់ Chelsea នឹងធានាបានក្រោមការគ្រប់គ្រងរបស់ម្ចាស់ថ្មី។[...] ការយល់ព្រមថ្ងៃនេះក៏បានការពារផលប្រយោជន៍បាល់ទាត់ វប្បធម៍ និងអ្នកគាំទ្ររបស់ក្លិបពេលអនាគតដូចគ្នា។»។ នេះបើតាមសេចក្តីថ្លែងការណ៍រដ្ឋាភិបាលអង់គ្លេស។ អំឡុងរជ្ជកាលគ្រប់គ្រងរបស់លោក Abramovich ក្រុមតោខៀវបានស្វែងរកពានរង្វាន់រហូតដល់ទៅ ១៩ផ្សេងគ្នារួមទាំង Champions League ចំនួន២លើក។ Chelsea នឹងស្ថិតក្រោមការគ្រប់គ្រងរបស់ម្ចាស់ក្លិបថ្មីក្នុងពេលឆាប់ៗ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_885.txt
|
ប្រធានាធិបតីអាម៉េរិក ចូ បៃឌិន នៅថ្ងៃទី ២៦ ខែវិច្ឆិកា បាននិយាយថាប្រទេសផ្សេងៗ ត្រូវតែដើរតាមគន្លងសប្បុរសធម៌របស់អាម៉េរិក ហើយបរិច្ចាគវ៉ាក់សាំងកូវីដ-១៩បន្ថែមដល់ប្រទេសខ្វះខាត។ ការលើកឡើងរបស់ប្រធានាធិបតីអាម៉េរិករូបនេះ ធ្វើឡើងស្របពេលដែលពិភពលោកកំពុងជួបប្រទះនឹងវីរុសបង្កកូវីដ-១៩ បំប្លែងថ្មី។
|
«ជំងឺរាលដាលនេះនឹងមិនអាចបញ្ចប់ទេ រហូតដល់ប្រជាជនលើពិភពលោកទទួលបានការចាក់វ៉ាក់សាំង»។ លោក ចូ បៃឌិន បានលើកឡើងនៅថ្ងៃទី ២៦ ខែវិច្ឆិកា ក្នុងសេចក្តីថ្លែងការណ៍មួយពីកោះ Nantucket ដែលជាកន្លែងដែលលោកកំពុងអបអរបុណ្យ Thanksgiving។ មេដឹកនាំអាម៉េរិករូបនេះ ក៏បានអំពាវនាវឱ្យប្រទេសនានាចែករំលែកបច្ចេកវិទ្យាផលិតវ៉ាក់សាំង និងឈប់ខ្វល់ពីរឿងកម្មសិទ្ធិបញ្ញា ដើម្បីអនុញ្ញាតឱ្យមានការផលិតវ៉ាក់សាំងនៅទូទាំងពិភពលោក។ ទាក់ទងនឹងបញ្ហាបរិច្ចាគវ៉ាក់សាំងនេះ លោក បៃឌិនបានអះអាងថា អាម៉េរិកបានបរិច្ចាគវ៉ាក់សាំងច្រើនជាងចំនួនវ៉ាក់សាំងនៃប្រទេសដទៃទៀតបរិច្ចាគបូកបញ្ចូលគ្នាទៅទៀត។ លោក ក៏បានប្រាប់ឱ្យប្រទេសដទៃទៀត បរិច្ចាគវ៉ាក់សាំងបន្ថែមដើម្បីតាមឱ្យទាន់ការបរិច្ចាគរបស់អាម៉េរិកផងដែរ។ ការអំពាវនាវជាបន្ទាន់ ពីប្រធានាធិបតីអាម៉េរិកនេះ បានកើតឡើងនៅពេលដែល អាម៉េរិកបានហាមប្រាមអ្នកដំណើរពីប្រទេសចំនួនប្រាំបីនៅអាហ្វ្រិកខាងត្បូងចូលទឹកដីអាម៉េរិក។ ថ្មីៗនេះ គេបានរកឃើញវីរុសកូវីដ-១៩បំប្លែងថ្មី អូមីក្រុង នៅទ្វីបអាហ្រ្វិក ដែលបានកម្រិតគ្រោះថ្នាក់ខ្ពស់។ បើយោងតាមទិន្នន័យពីក្រសួងការបរទេសអាម៉េរិក គិតត្រឹមថ្ងៃទី ២១ ខែវិច្ឆិកា អាម៉េរិកបានបញ្ជេញវ៉ាក់សាំងជាង២៦០លានដូសទៅជាង ១១០ ប្រទេសតាមយន្តការ COVAX ក៏ដូចជាតាមកិច្ចព្រមព្រៀងទ្វេភាគីរួចមកហើយ។ កន្លងមកអាម៉េរិកធ្លាប់បានសន្យាថា នឹងបរិច្ចាគវ៉ាក់សាំងឱ្យបាន ១,២ពាន់លានដូសទៅកាន់ប្រទេសជុំវិញពិភពលោក។ មកទល់ពេលនេះ អាម៉េរិកបានរាយការណ៍ពីករណីឆ្លងជំងឺកូវីដ-១៩ប្រមាណ៤៩លានករណី ខណៈចំនួនអ្នកស្លាប់មានជាង៧សែន៩ម៉ឺនករណី។ លើសពីនេះដែរ ចំនួនប្រជាជនអាម៉េរិកដែលបានទទួលវ៉ាក់សាំងរួចមានជាង៥៩,១ភាគរយនៃចំនួនប្រជាជនសរុប៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8850.txt
|
រដូវកាល ២០២១-២២ សម្រាប់ Liverpool ជាក្រុមដែលឈ្នះពានរង្វាន់ EFL Cup និង FA Cup ហើយបញ្ចប់ចំណាត់ថ្នាក់លេខ២ មាន៩២ពិន្ទុ នៅ Premier League ពិន្ទុក្រោម Manchester City ត្រឹម១ ពិន្ទុ។ Liverpool បរាជ័យក្នុងការដណ្តើមពានរង្វាន់ Premier League ដែលពួកគេរំពឹងថាជាពានទី៣ ក្នុងឆ្នាំនេះ បានរសាត់ឆ្ងាយ។
|
មុនឈានជើងមកកាន់វគ្គផ្តាច់ព្រ័ត្រ Champions League នេះ Liverpool ទម្លាក់ក្រុម Inter Milan លទ្ធផល ២-១ វគ្គ១៦ក្រុម, Benfica លទ្ធផល ៦-៤ វគ្គ៨ក្រុម, Villarreal លទ្ធផល ៥-២ វគ្គពាក់កណ្តាលផ្តាច់ព្រ័ត្រ។ ចំណែក Real Madrid មកកាន់វគ្គផ្តាច់ព្រ័ត្រនេះក្នុងនាមជាក្រុមម្ចាស់ជើងឯក La Liga រដូវកាលនេះ និង ពានរង្វាន់ Spain Super Cup។ Real Madrid បញ្ចប់ចំណាត់ថ្នាក់កំពូលតារាងក្របខណ្ឌអេស្ប៉ាញ មាន៨៦ពិន្ទុ ដាច់ក្រុមលេខ២ Barcelona ដែលមានត្រឹមតែ ១៣ពិន្ទុ។ ឡើងវគ្គផ្តាច់ព្រ័ត្រ Real Madrid ឆ្លងកាត់ការប្រកួតយ៉ាងលំបាក់ដោយទម្លាក់ក្រុម Paris Saint Germain លទ្ធផល ៣-២ វគ្គ១៦ក្រុម, Chelsea លទ្ធផល ៥-៤ វគ្គ៨ក្រុម, Manchester City លទ្ធផល ៦-៥ វគ្គពាក់កណ្តាលផ្តាច់ព្រ័ត្រ ដែលស៊ុតសឹងជាការប្រកួតវាយបកឈ្នះរបស់អធិរាជស។ ធ្លាប់ជួបគ្នា ៨លើក Liverpool ឈ្នះលើ Real Madrid ៣លើក ស្នើ១ និងចាញ់៤លើក ហើយក្នុងចំណោម៨ប្រកួតទាំងនោះ ២ប្រកួតជាជំនួបវគ្គផ្តាច់ព្រ័ត្រ Champions League។ ជំនួបផ្តាច់ព្រ័ត្រឆ្នាំ ២០២២ នេះជាជំនួបផ្តាច់ព្រ័ត្រទី៣ របស់ក្រុមទាំងពីរ បន្ទាប់ពីជំនួបឆ្នាំ ១៩៨០ Liverpool ឈ្នះ Real លទ្ធផល ១-០ និងឆ្នាំ ២០១៨ Real ឈ្នះ Liverpool លទ្ធផល ៣-១។ ជំនួបផ្តាច់ព្រ័ត្រ UCL រដូវកាលនេះធ្វើឡើងនៅកីឡដ្ឋាន Stade de France ដែលផ្លាស់ប្តូរពីទីក្រុង St Petersburg ប្រទេសរុស្ស៊ី។ ស្ថិតិរបស់ក្រុមទាំងពីរសម្រាប់ប្រាំប្រកួតចុងក្រោយ ដោយ Liverpool ឈ្នះ៣ប្រកួត ស្មើ២ ចំណែក Real Madrid ឈ្នះ២ ស្មើ២ និងចាញ់១។ សម្រាប់កីឡាកររបស់ Liverpool មិនមានអ្វីជាបញ្ហាសម្រាប់ជំនួបចុងក្រោយ UCL ដោយមានត្រឹមតែកីឡាករសំខាន់៣រូបរួមមាន Fabinho, Joe Gomez និង Divock Origi កំពុងរងរបួស តែកីឡាករទាំង៣ក៏មានឈ្មោះក្នុងបញ្ចីកីឡាកររបស់លោក Klopp ។ ឯ Real Madrid មានកីឡាករតែមួយរូបប៉ុណ្ណោះដែលមិនទាន់ធូរស្បើយពីរបួសគឺ David Alaba កីឡាករផ្សេងទៀតមិនមានបញ្ហាឡើយ និងមិនមានជាប់បម្រាមអ្វីឡើយ។ យ៉ាងណាមិញមុនជំនួបដ៏កក្រើក លោក Jurgen Klopp គ្រូបង្វឹក Liverpool បាននិយាយថា ការប្រកួតទល់ Real ម្តងទៀតជាជំនួបដ៏អស្ចារ្យ ហើយកីឡាករទាំងអស់កំពុងមានអារម្មណ៍ល្អ ចំពោះទម្រង់លេងរបស់ក្រុម។ «ក្រុមយើងពិតជាមានអារម្មណ៍ល្អខ្លាំងដែលបានមកកាន់ការប្រកួតនេះ ប្រវត្តិសាស្រ្តនឹងប្រាប់យើងនូវអ្វីដែលមនុស្សគ្រប់គ្នាបាននិយាយ ប៉ុន្តែយើងមានមោទនភាពសម្រាប់ការប្រកួតទាំងអស់។ ការប្រកួតទល់ Real ជាប្រកួតដ៏អស្ចារ្យ ព្រោះពួកគេជាក្លិបមួយដ៏ខ្លាំងក្នុងការប្រកួតប្រជែងពានរង្វាន់កំពូលមួយនេះ។»។ លោក Klopp និយាយក្នុងសន្និសិទកាសែតមុនការប្រកួតបែបនេះ។ ទោះជាយ៉ាងនេះលោក Ancelotti ក៏បានបង្ហាញអារម្មណ៍ថា ក្រុមលោកមានសមត្ថភាពនិងគុណភាពខ្ពស់ទើបអាចឈានជើងមកដល់វគ្គផ្តាច់ព្រ័ត្របែបនេះ។ «យើងធ្លាប់មានការចងចាំដ៏ល្អពីជំនួបវគ្គផ្តាច់ព្រ័ត្រដែលយើងធ្លាប់ឆ្លងកាត់ ក្រុមយើងសាកសមមកកាន់វគ្គផ្តាច់ព្រ័ត្រ ព្រោះគុណភាពរបស់យើង ប៉ុន្តែបើយើងមានគុណភាពហើយយើងមិនចេះប្រើវានោះក៏មិនអាចមកដល់វគ្គនេះដែរ។ ក្រុមយើងបានត្រៀមខ្លួនរួចរាល់សម្រាប់ប្រកួតនេះ។»។ នេះជាការលើកឡើងរបស់លោក Ancelotti។ តើ Liverpool អាចសងសឹកលើ Real Madrid នឹងគ្រងតំណែងជើងឯក Champions league លើកទី៧ ឬក៏ក្លិបយក្សអេស្ប៉ាញ អាចបន្តឈ្នះហង្សក្រហម ហើយលើកពានកំពូលអឺរ៉ុបលើកទី១៤ ក្នុងប្រវត្តសាស្រ្ត?៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8851.txt
|
ក្លិប AS Roma ជួបតទល់ក្លិប Feyenoord នាជំនួបវគ្គផ្តាច់ព្រ័ត្រ Europa Conference League វេលាម៉ោង ២យប់ (ម៉ោងនៅកម្ពុជា)រំលងអាធ្រាត្រ ឈានចូលថ្ងៃទី២៥ ខែឧសភា ។ មុនការប្រកួតមកដល់លោក Jose Mourinho និយាយថាបើឈ្នះពាននេះប្រៀបដូចជាការបញ្ចប់ដំណើរផ្សងព្រេងរបស់ Roma ដែរ។
|
Roma មុនឡើងមកដល់វគ្គផ្តាច់ព្រ័ត្រនេះ បានបំបាក់ក្រុម Leicester City មកពីអង់គ្លេសនៅវគ្គពាក់កណ្តាលផ្តាច់ព្រ័ត្រ ឯ Feyenoord បានបំបាក់ក្រុមខ្លាំង Olympique de Marseille របស់បារាំង។ Roma ក៏បានបញ្ចប់ត្រឹមចំណាត់ថ្នាក់លេខ៦ នៅ Serie A រដូវកាលនេះ ហើយបានកៅអី Europa League រដូវកាលក្រោយ។ កាលពីមុនលោក Mourinho ក៏បានបញ្ជាក់ម្តងរួចហើយថា បើក្រុមឈ្នះពាន Conference League នោះនឹងមានន័យដូចឈ្នះ Champions League កាលលោកដឹកនាំ Inter Milan និង Porto ដែរ។ ជំនួបផ្តាច់ព្រ័ត្ររវាង Roma និង Feyenoord ប្រព្រឹត្តិទៅនាកីឡដ្ឋាន Kombetare Arena ក្នុងទីក្រុងទីរ៉ាណា ប្រទេសអាល់បានី។ មិនត្រឹមតែប៉ុណ្ណោះលោក Mourinho បាននិយាយក្នុងសន្និសិទសារព័ត៌មានមុនការប្រកួតថា ឈ្នះពានដែលបង្កើតដំបូង គឺជាគោលដៅសំខាន់របស់ក្រុមលោក។ «សម្រាប់ខ្ញុំ វគ្គផ្តាច់ព្រ័ត្រនេះ មិនមែនការសរសេរប្រវត្តិសាស្ត្រឡើយ ប៉ុន្តែវាជាការបញ្ចប់ដំណើរផ្សងព្រេងរបស់ក្រុម ក្នុងរដូវកាលនេះតែប៉ុណ្ណោះ ហើយពាននេះក៏ជាគោលដៅរបស់ក្រុមយើងផងដែរ។»។ នេះជាការលើកឡើងរបស់លោក Mourinho។ គ្រូបង្វឹកសញ្ជាតិព័រទុយហ្គាល់រូបនេះ ក៏បានអះអាងបន្ថែមថា ក្រុមរបស់លោក បានត្រៀមខ្លួនរួចរាល់ សម្រាប់ការប្រជែងពានរង្វាន់លើកដំបូង ក្នុងប្រវត្តិសាស្ត្រមួយនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8852.txt
|
លោក Ralf Rangnick បោះបង់តួនាទីជាអ្នកប្រឹក្សាយោបល់របស់ក្លិប Manchester United ដោយចង់ផ្ដោតលើតួនាទីថ្មីនៅជម្រើសជាតិអូទ្រីសវិញ។បើ តាមសេចក្តីថ្លែងការណ៍ក្លិបបិសាក្រហមនាថ្ងៃទី២៩ ខែឧសភា។
|
លោក Rangnick បានយល់ព្រមទទួលការងារជាអ្នកចាត់ការក្រុមជម្រើសជាតិអូទ្រីសក្នុងកិច្ចសន្យារយៈពេល២ឆ្នាំ កាលពីចុងខែមេសាកន្លងទៅនេះ។ ទោះទទួលការងារថ្មីលោក Rangnick ក៏បាន អះអាងថាលោកយល់ព្រមទទួលការងារជាអ្នកប្រឹក្សាយោបល់ក្លិប Man United កិច្ចសន្យា២ឆ្នាំ។ ប៉ុន្តែក្នុងសប្តាហ៍នេះ លោកបែរជាប្រកាសបោះបង់ការងារនៅបិសាចក្រហម។ «យើងពិតជាអរគុណទៅកាន់លោក Ralf Rangnick សម្រាប់កិច្ចខិតខំប្រឹងប្រែងក្នុងនាមជាអ្នកចាត់ការបណ្តោះអាសន្នក្នុងរយៈពេល៦ខែមកនេះ។ បើតាមកិច្ចសន្យា Rangnick នឹងត្រូវផ្តោតអារម្មណ៍ក្នុងនាមជាអ្នកចាត់ការក្រុមជម្រើសជាតិអូទ្រីស ហើយនឹងមិនកាន់តំណែងជាទីប្រឹក្សាយោបល់នៅ Old Trafford ឡើយ។»។ នេះបើតាមសេចក្តីប្រកាសរបស់ក្លិប Man United។ ដឹកនាំបិសាចក្រហមរយៈពេល ៦ខែ បន្ទាប់ពីលោក Ole Gunnar Solskjaer គ្រូបង្វឹកវ័យ៦៣ឆ្នាំ បានជួយក្រុមបញ្ចប់ចំណាត់ថ្នាក់លេខ៦ ហើយក្រុមត្រូវប្រកួតក្នុងពានរង្វាន់ Europa League រដូវក្រោយ។ លោក Erik ten Hag ជាអ្នករ៉ាប់រងវាសនាក្រុមបិសាចក្រហមបន្ទាប់។ សូមជម្រាមថាលោក Rangnick នឹងទៅដឹកនាំជម្រើសជាតិអូទ្រីសប្រកួតក្នុងជំនួប UEFA Nations League នាថ្ងៃទី៣ ខាងមុខដោយតទល់ជាមួយក្រូអាស៊ី មុនទៅជួបដាណឺម៉ាក និងបារាំង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8853.txt
|
លោក Gareth Southgate គ្រូបង្វឹកក្រុមជម្រើសជាតិអង់គ្លេស ថ្ងៃទី២៥ ខែឧសភា និយាយថា ប្រកួតក្នុងកីឡដ្ឋានដែលគ្មានអ្នកទស្សនាជារឿងអាម៉ាស់បំផុត។ លោក Southgate ក៏ទាមទាឱ្យអ្នកគាំទ្រកែប្រែទម្លាប់អាក្រក់រត់ចូលក្នុងទីលានដែលកើតមានឡើងនាចុងរដូវកាលនេះ។
|
ក្រុមអង់គ្លេសត្រូវបានស្នើឱ្យប្រកួតក្នុងទឹកដីរបស់ខ្លួន ២ប្រកួតដោយគ្មានអ្នកគាំទ្រចូលទស្សនា ក្នុងកម្មវិធីប្រកួតរបស់សហព័ន្ធបាល់ទាត់អឺរ៉ុប UEFA។ ការហាមឃាត់នេះកើតឡើង ដោយសារការបង្កហិង្សាពីសំណាក់អ្នកគាំទ្រអង់គ្លេសនៅក្រៅទីលាន នឹងភាពគ្មានសណ្តាប់ធ្នាប់ ចាប់តាំងពីការប្រកួតពានរង្វាន់ Euro 2020 ផ្តាច់ព្រ័ត្រមក។ អង់គ្លេសនឹងស្វាគមន៍អ៊ីតាលី នាជំនួប UEFA Nation League ថ្ងៃទី១១ ខែមិថុនាខាងមុខ ហើយជាជំនួបសងសឹករបស់អង់គ្លេស ដែលចាញ់អ៊ីតាលីកាលនៅផ្តាច់ព័្រត្រ Euro 2020។ ការហាមឃាត់អ្នកគាំទ្រអង់គ្លេសចូលទស្សនាការប្រកួតទីពីរ គឺមានរយៈពេល ២ឆ្នាំ ស្របតាមទណ្ឌកម្មរបស់ UEFA។ «ពេលនេះយើងកំពុងតែទទួលបានកាតលឿងពី UEFA ហើយជារឿងដែលអាម៉ាស់ដែលប្រកួតក្នុងទឹកដីដោយគ្មានអ្នកគាំទ្រ។ យើងចង់រៀបចំកម្មវិធីដូចធម្មតា ព្រោះពេលខាងមុខយើងនឹងមានកម្មវិធី Euro របស់ស្រ្តី ហើយយើងក៏រំពឹងថាអង់គ្លេសនឹងលែងមានបរិយាកាសអ៊ួអាប់ និងអាកប្បកិរិយាមិនសមរម្យរបស់អ្នកគាំទ្រដូចពេលមុនទៀតឡើយ។»។ លោក Southgate ប្រាប់អ្នកកាសែតបែបនេះ។ ជម្រើសជាតិអង់គ្លេស នឹងចាប់ផ្តើមការប្រកួត Nations League នៅក្នុងពូល A ដែលត្រូវប្រកួតតទល់ក្រុម ហុងគ្រី ថ្ងៃទី៤ ខែមិថុនា នៅទីក្រុង Budapest មុនជួបអ៊ីតាលី។ ការប្រកួតនេះក៏ មិនអនុញ្ញាតឱ្យអ្នកគាំទ្រចូលទស្សនាដូចគ្នា។ មិនត្រឹមតែអង់គ្លេសឡើយ ប្រទេសហុងគ្រីក៏ត្រូវបាន UEFA ដាក់ទណ្ឌកម្មមិនឱ្យមានអ្នកគាំទ្រចូលទស្សនាផងដែរ ដោយសារតែបញ្ហាសណ្តាប់ធ្នាប់របស់អ្នកគាំទ្រ និងប្រើប្រាស់ពាក្យមិនសមរម្យអំឡុងការប្រកួត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8854.txt
|
អ្នកគាំទ្រក្លិប Saint Etienne ថ្ងៃទី២៩ ខែឧសភា បានរត់ចូលអុកឡុកក្នុងទីលានប្រកួត បន្ទាប់ពីក្រុមចាញ់ការប្រកួតទល់ក្រុម AJ Auxerre ក្នុងជំនួប Play-off ដើម្បីរក្សាកៅអី Ligue 1។
|
ជំនួប Play-off រវាង Saint Etienne ក្រុមមកពី Ligue 1 និងក្រុម AJ Auxerre ក្រុមមកពី Ligue 2 កាលពីជើងទីមួយបញ្ចប់ដោយលទ្ធផលស្មើ ១-១។ មកដល់ជើងទីពីរក្ រុមទាំងពីរក៏បានបញ្ចប់ត្រឹមលទ្ធផលស្មើ ១-១ ដដែល សរុបទាំងពីរជើងស្មើ ២-២ ។ ក្រុមទាំងពីរឈានជើងដល់ការស៊ុតបាល់ពិន័យ១១ ម៉ែត្រកាត់សេចក្តី។ ក្រុម Auxerre យកជ័យជម្នះដោយបាល់កាត់សេចក្តីលើ Saint Etienne លទ្ធផល ៥-៤។ ក្រោយការទាត់នេះ អ្នកគាំទ្រក្រុមម្ចាស់ផ្ទះសម្រុកចូលអុកឡុកក្នុងទីលានតែម្ដង។ ដេអូឃ្លីបមួយបានបង្ហោះដោយអ្នកចូលទស្សនាការប្រកួតបានបង្ហាញអំពីសកម្មភាពអ្នកគាំទ្របានរត់ចូលទីលានហើយដុះកាំជ្រួចភ្លើង និងគ្រាប់បែកផ្សែងចោលតម្រង់ទៅកាន់ច្រកចេញចូលរបស់កីឡាករ ហើយដុតកង់លើទីលានប្រកួត។ មិនត្រឹមតែប៉ុណ្ណោះ កីឡាកររបស់ Saint Etienne បានក្លាយជាគោលដៅរបស់អ្នកគាំទ្រទាំងនោះដែរ។ Saint Etienne ជាក្រុមធ្លាប់ឈ្នះពានរង្វាន់កំពូលបារាំង១០ដង ដូច Paris Saint Germain។ អ្នកគាំទ្រទាំងនោះ ក៏រត់សំដៅទៅកាន់ទីកន្លែងរបស់ប្រធានក្លិបដែលទស្សនាការប្រកួត មុនពេលត្រូវបានបំបែកដោយក្រុមមន្ត្រីប៉ូលិសដែលបាញ់កាំភ្លើងឧស្ម័នបង្ហូរទឹកភ្នែកបឈ្ឈប់ពួកគេ។ នេះបើតាមផ្សាយពីសំណាក់កាសែត L’Equipe។ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8855.txt
|
លោក Jose Mourinho បានអបអរសមិទ្ធផលជាប្រវត្តិសាស្ត្រខ្លួន ក្រោយក្លាយជាអ្នកចាត់ការដំបូងបំផុត ដែលដឹកនាំក្រុមឈ្នះជើងឯកពានកំពូលទាំង៣នៅអឺរ៉ុប តាមរយៈការជួយការ AS Roma លើកពាន UEFA Europa Conference League។ Mourinho ក៏ជាអ្នកចាត់ការទី២ក្នុងពិភពបាល់ទាត់ ដែលឈ្នះពានរង្វាន់អឺរ៉ុបធំៗចំនួន៥ផងដែរ បន្ទាប់ពីលោក Giovanni Trapattoni។
|
Mourinho បានដឹកនាំក្រុម Roma យកឈ្នះ Feyenoord ក្នុងលទ្ធផល ១-០ ក្នុងការប្រកួតវគ្គផ្តាច់ព្រ័ត្រពានកម្រិតទី៣អឺរ៉ុប Conference League នៅរាត្រីថ្ងៃទី២៥ ខែឧសភា។ Conference League ត្រូវបានសហព័ន្ធកីឡាបាល់ទាត់អឺរ៉ុប (EUFA) បង្កើតឡើងនៅរដូវកាល ២០២១-២២នេះ។ នៅរដូវកាលដំបូង Conference League ត្រូវបានក្រុមអ៊ីតាលី Roma ដណ្តើមបានយកគ្រប់គ្រង។ Conference League ជាពានអឺរ៉ុបទី៣ ដែលលោក Mourinho ទទួលបានក្នុងនាមជាអ្នកចាត់ការទូទៅ និងជាការទទួលបានជាប្រវត្តិសាស្រ្តដំបូងផុត បន្ទាប់ពីលោកធ្លាប់ដណ្តើមបាន Champions League និង Europa League (UEFA Cup បច្ចុប្បន្នប្តូរមក Europa League) រួចមក។ អ្នកចាត់ការសញ្ជាតិព័រទុយហ្កាល់រូបនេះ ធ្លាប់ដឹកនាំ FC Porto ឈ្នះពានកំពូលរឺរ៉ុប Champions League (២០០៣-០៤) និង UEFA Cup (២០០២-២០០៣), Inter Milan ឈ្នះ Champions League (២០០៩-១០), Manchester United លើកពានកម្រិតទី២អឺរ៉ុប Europa League (២០១៦-១៧) និងពានកម្រិតទី៣អឺរ៉ុប Conference League នេះជាមួយ Roma រដូវកាល ២០២១-២២។ អតីតអ្នកចាត់ការ Man Utd, Real Madrid និង Spurs រូបនេះ ថែមទាំងតាមទាន់កំណត់ត្រា របស់អតីតអ្នកចាត់ការ Giovanni Trapattoni ដែលដឹកនាំក្រុមលើកពានអឺរ៉ុបចំនួន៥លើកផង។ Trapattoni សញ្ជាតិអ៊ីតាលីដែលសព្វថ្ងៃមានវ័យ៨៣ឆ្នាំ ធ្លាប់ដឹកនាំ AC Milan ឈ្នះ European Cup (ប្តូរមក Champions League) ពីរលើកក្នុងរដូវកាល ១៩៦២-៦៣ និង ១៩៦៨-៦៩, Juventus ឈ្នះ European Cup (១៩៨៤–៨៥) រួមជាមួយ UEFA Cup ១៩៧៦–៧៧, ១៩៩២–៩៣ និង Inter Milan ឈ្នះ UEFA Cup ឆ្នាំ ១៩៩០-៩១៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8856.txt
|
Real Madrid, AC Milan និង Paris Saint-Germain សុទ្ធតែឈ្នះជើងឯកលីគកំពូលរៀងខ្លួននៅរដូវកាល ២០២១-២២នេះ។ អ្វីដែលពិសេសក្រុមទាំងបីបញ្ចប់កំណត់ត្រាលីគ ក្នុងចំនួនពិន្ទុ ចំនួនស្មើ ចាញ់ និងឈ្នះដូចគ្នាទាំងអស់។
|
Real Madrid បានគ្រងតំណែងជើងឯក La Liga រដូវកាល ២០២១-២២នេះ និងជាការឈ្នះពានលីគកំពូលអេស្ប៉ាញលើក៣៥ច្រើនជាងគេជាកំណត់ត្រា ដោយនាំមុខគូប្រជែង Barcelona ចំនួន៩លើក។ AC Milan លើកពានលីគកំពូលអ៊ីតាលី Serie A សារជាថ្មីក្រោយអាន់ខាន១១រដូវកាល ពោលចាប់តាំងពីរដូវកាល ២០១០១១មក។ AC Milan ត្រូវប្រជែងជាមួយ Inter Milan រហូតដល់ជំនួបចុងក្រោយ ដោយមានគម្លាតតែ២ពិន្ទុប៉ុណ្ណោះ។ Paris Saint-Germain ឈ្នះ Ligue 1 បារាំង ជាលើកទី៤ជាប់ៗគ្នា និងជាលើកទី១០ក្នុងអាជីព។ PSG នាំមុចពិន្ទុដាច់គូប្រជែងតែម្តង។ អ្វីដែលគួរភ្ញាក់ផ្អើល ក្រុម Real Madrid, AC Milan និង PSG បញ្ចប់រដូវកាលជាមួយកំណត់ត្រាដូចគ្នាតែម្តង។ ក្រុមទាំង៣ ទទួលបានពិន្ទុសរុប៨៦ពិន្ទុដូចគ្នា ឈ្នះ២៦លើក ស្មើ៨លើក និងចាញ់៤លើកដូចគ្នាតែម្តង ក្នុងចំណោមប្រកួតសរុបទាំង៣៨លើក។ រឿងដែលមិនគួរឱ្យជឿ សម្រាប់លីគចំនួន៣ផ្សេងគ្នាតែបញ្ចប់ក្នុងលទ្ធផលដូចគ្នាក្នុងចំណោមលីគល្អបំផុតទាំង៥នៅអឺរ៉ុប ជាកំណត់ត្រាមិនធ្លាប់កើតមានឡើយក្នុងពិភពបាល់ទាត់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8857.txt
|
Real Madrid បានយកឈ្នះLiverpool ១-០ នាវគ្គផ្តាច់ព្រ័ត្រ UEFA Champions league នៅកីឡដ្ឋាន Stade de France ប្រទេសបារាំង នាថ្ងៃទី២៩ ខែឧសភា ។ Real គ្រងជើងឯក Champions league លើកទី១៤ ។
|
ការប្រកួតនៅតង់ទី១ ខ្សែប្រយុទ្ធសញ្ជាតិអេស្ស៊ីប Salah បានប្រើបច្ចេកទេសយកជើងប៉ែងបាល់ទៅទី Real នៅនាទី១០ ប៉ុន្តែត្រូវបានអ្នកចាំទីសង្គ្រោះបាន មុននឹង Mane ស៊ុតមួយជើងទៀតទៅបុកបង្គោលទី Real នៅនាទី២១។ឈានដល់នាទី៣៤ Salah មានឱកាសតែតបាល់ម្ដងទៀត ក្រោយពីខ្សែការពារស្លាបស្ដាំ Arnold បញ្ជូនបាល់មក ប៉ុន្តែអ្នកចាំទី Coutios នៅតែជួយសង្គ្រោះបានដដែល។ ខ្សែប្រយុទ្ធ Benzema ក៏មានឱកាសស៊ុតបាល់ចូលទី Liverpool មួយគ្រាប់ដែរ នៅនាទី៤៤ ប៉ុន្តែអាជ្ញាកណ្ដាលសម្រេចមិនឱ្យ ដោយសារខ្សែប្រយុទ្ធសញ្ជាតិបារាំងរូបនេះ ឈរនៅក្នុងជំហរ Outside។ Liverpool នៅតែបន្តសម្រុកនៅដើមទី២ ប៉ុន្តែគ្មានសំណាងឡើយ។ សំណាងនោះ បានធ្លាក់ទៅលើ Real វិញ ដោយខ្សែប្រយុទ្ធវ័យក្មេងសញ្ជាតិប្រេស៊ី Vinicius JR ស៊ុតបញ្ចូលទី Liverpool នៅនាទី៥៩ តាមរយៈការបញ្ចូនបាល់ពីសំណាក់កីឡាករ Valverde។ ក្រោយ Real នាំមុខនេះ Liverpool ព្យាយាមដាក់សម្ពាធលើក្រុមអធិរាជយក្សសវិញ ជាបន្តបន្ទាប់ ប៉ុន្តែការស៊ុតបាល់នោះ ត្រូវបានអ្នកចាំទី Coutios របស់ជួយសង្គ្រោះបាន រហូតដល់ចប់តង់ទី២។ Relate អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8858.txt
|
លោក Erik Ten Hag អ្នកចាត់ការទូទៅថ្មីក្លិប Manchester United ថ្ងៃទី២៣ ខែឧសភា រំពឹងថា កីឡាករ Donny Van de Beek មកចូលរួមក្លិបវិញ និងធ្វើការងារជាមួយកីឡាករនានាដូចជា Cristiano Ronaldo និងខ្សែការពារ Harry Maguire ដោយអ្នកទាំងបីស្ថិតក្នុងគម្រោងរបស់លោកសម្រាប់រដូវកាលក្រោយ។
|
Van de Beek ក្នុងរដូវកាល ២០២១-២២ បានចំណាយពេលសឹងពាក់កណ្តាលរដូវកាលលេងឱ្យក្លិប Everton ក្នុងនាមកីឡាករខ្ចីជើង។ ថ្ងៃប្រកួតចុងក្រោយ រូបគេបានស៊ុតបំប៉ោងសំណាញ់ទីក្រុម Arsenal ១គ្រាប់។ ខ្សែបម្រើសញ្ជាតិហូឡង់ នឹងត្រលប់មកជំរំហ្វឹកហាត់របស់បិសាចក្រហមវិញក្រោមបញ្ចប់ការខ្ចីជើងពី Everton ហើយរូបគេក្លាយជាកីឡាករស្ថិតក្រោមការគ្រប់គ្រងរបស់លោក Ten Hag ជាថ្មីម្តងទៀត។ កាលឆ្នាំ ២០១៨-១៩ Van de Beek ជាកីឡាករសំខាន់មួយរូបរបស់លោក Ten Hag នៅក្លិប Ajax Amsterdam ដោយបានជួយក្រុមហូឡង់ឡើងដល់វគ្គពាក់កណ្តាលផ្តាច់ព្រ័ត្រ UEFA Champions League។ ក្នុងសន្និសិទកាសែតលើកដំបូងរបស់លោកនៅក្លិបបិសាចក្រហម អ្នកចាត់ការវ័យ ៥២ឆ្នាំក៏ត្រូវបានក្រុមអ្នកកាសែតចោទសួរទាក់ទងអនាគតរបស់កីឡាករ Van de Beek, Maguire និង Ronaldo ។ លោក Ten Hag ឆ្លើយថាកីឡាករទាំង៣សុទ្ធសឹងជាកីឡាករស្ថិតក្នុងគម្រោងក្រុមរដូវកាលថ្មី។ «ពិតណាស់ខ្ញុំមានទំនាក់ទំនងជិតស្និទ្ធជាមួយ Van de Beek ខ្ញុំកំពុងរង់ចាំជួបគាត់នៅលើទីលានហ្វឹកហាត់ម្តងទៀត។ […] សម្រាប់ខ្ញុំ Ronaldo ពូកែរកគ្រាប់បាល់ខ្លាំងណាស់ហើយជាកីឡាករកំពូលមួយរូប ខ្ញុំត្រូវការជួបពិភាក្សាជួបរូបគាត់សិន។ ហើយខ្ញុំនិយាយដដែលៗ រដូវកាលក្រោយខុសគ្នា Maguire ធ្វើបានល្អរដូវកាលនេះ ហើយគេផ្តល់គ្រប់យ៉ាងដល់ Man United ។ ខ្ញុំកំពុងសម្លឹងបំពេញការងារជាមួយគាត់។» លោក Ten Hag និយាយប្រាប់គេហទំព័រផ្លូវការក្លិប Man United។ Manchester United នឹងត្រូវប្រកួតក្នុងពានរង្វាន់លំដាប់ទីពីរអឺរ៉ុប Europa League ក្រោយបញ្ចប់ចំណាត់ថ្នាក់នៅ Premier League ត្រឹមលេខ៦ មាន៥៨ពិន្ទុ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8859.txt
|
ម្ចាស់ជើងឯក Copa America អាហ្សង់ទីនដណ្តើមបានជើងឯកអន្តរទ្វីប Finalissima ឆ្នាំ២០២២ បន្ទាប់ពីឈ្នះម្ចាស់ជើងឯក Euro 2020 អ៊ីតាលីក្នុងលទ្ធផល ៣-០។
|
ជំនួបរវាងម្ចាស់ជើងឯកអាម៉េរិកឡាទីន និងជើងឯកអឺរ៉ុបនេះ ធ្វើឡើងនៅកីឡដ្ឋាន Wembley នៅរាត្រីថ្ងៃទី១ ខែមិថុនា ក្រោមក្រសែភ្នែកអ្នកទស្សនាផ្ទាល់ ៨៧០០០នាក់។ Lautaro Martinez, Angel Di Maria និង Paulo Dybala ធ្វើបានមួយគ្រាប់ម្នាក់សម្រាប់ក្រុមអាហ្សង់ទីន ដើម្បីយកឈ្នះអ៊ីលី។ សម្រាប់អ៊ីតាលី នេះជាការខកចិត្តលើកទី២ បន្ទាប់ពីពួកគេខកខានកៅអី World Cup នៅកាតា។ សម្រាប់អាហ្សង់ទីនវិញនេះជាការទទួលបានពានលំដាប់អន្តរទ្វីបលើកទី២របស់ពួកគេ បន្ទាប់ពីឈ្នះលើកដំបូងនៅឆ្នាំ១៩៩៣។ អាហ្សង់ទីនក៏ជាក្រុមជោគជ័យជាងគេសម្រាប់ពានរង្វាន់ Finalissima ខណៈបារាំងទទួលបានពាននេះមួយលើកនិងមុនគេនៅឆ្នាំ១៩៨៥។ មានតែក្រុម៥ប៉ុណ្ណោះធ្លាប់ឡើងទៅដណ្តើមពាន Finalissima ដែលរួមមានអាហ្សង់ទីន បារាំង អ៊ីតាលី អ៊ុយរូហ្គាយ និងដាណឺម៉ាក។ ក្នុងនោះមានតែបារាំង និងអាហ្សង់ទីនប៉ុណ្ណោះស្គាល់ជាតិពាននេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_886.txt
|
អ្នកការទូតអាម៉េរិកទទួលបន្ទុកប្រចាំតំបន់អាស៊ីបូព៌ា ទៅបំពេញទស្សនកិច្ចនៅប្រទេសអាស៊ានចំនួន ៤ រួមមាន ឥណ្ឌូណេស៊ី ម៉ាឡេស៊ី សិង្ហបុរី និងថៃ នៅចុងសប្តាហ៍នេះ។ ដំណើរទស្សនកិច្ចនេះធ្វើឡើង បន្ទាប់ពីប្រធានាធិបតីអាម៉េរិក ចូ បៃឌិន បានសន្យាពង្រឹងគោលជំហរនៅអាស៊ីអាគ្នេយ៍ ដ្បិតជាសមរភូមិដ៏សំខាន់ក្នុងការប្រកួតប្រជែងឥទ្ធិពលជាមួយចិន។
|
លោក Daniel Kritenbrink ឧបការីរដ្ឋមន្រ្តីការបរទេសអាម៉េរិកទទួលបន្ទុកតំបន់អាស៊ីបូព៌ា នឹងធ្វើទស្សនកិច្ចនៅ ឥណ្ឌូណេស៊ី ម៉ាឡេស៊ី សិង្ហបុរី និងថៃ ចាប់ពីថ្ងៃទី ២៧ ខែ វិច្ឆិកា រហូតដល់ថ្ងៃទី ៤ ខែ ធ្នូ។ កម្ពុជាដែលជាប្រធានផ្លាស់វេនថ្មីរបស់អាស៊ានមិនបានស្ថិតក្នុងគោលដៅទស្សនកិច្ចរបស់លោក Kritenbrinkឡើយ។ នេះបើយោងតាមសេចក្តីថ្លែងការណ៍របស់ក្រសួងការបរទេសអាម៉េរិក។ សេចក្តីថ្លែងការណ៍ដដែលក៏បានលើកឡើងថា ដំណើរទស្សនកិច្ចរបស់ លោក Kritenbrink នឹងបញ្ជាក់ឡើងវិញនូវការប្តេជ្ញាចិត្តរបស់អាម៉េរិក ធ្វើការដោះស្រាយបញ្ហាប្រឈមជាសាកល និងក្នុងតំបន់ជាមួយប្រទេសនៅអាស៊ីអាគ្នេយ៍។ ជាងនេះទៅទៀត អាម៉េរិកនឹងគាំទ្រ លើការរក្សាសណ្តាប់ធ្នាប់នៅឥណ្ឌូប៉ាស៊ីហ្វិកដោយផ្អែកលើច្បាប់ ខណៈចិនកំពុងបង្កើនឥទ្ធិពលក្នុងតំបន់។ ក្នុងដំណើរទស្សនកិច្ចនេះ លោក Kritenbrink នឹងពិភាក្សាអំពីបញ្ហាប្រឈមក្នុងតំបន់រួមមានសិទ្ធិមនុស្ស ការពង្រឹងកិច្ចសហប្រតិបត្តិការលើការប្រែប្រួលអាកាសធាតុ និងកិច្ចពិភាក្សាអំពីវិធីដាក់សម្ពាធលើរដ្ឋាភិបាលយោធាមីយ៉ាន់ម៉ាឱ្យបញ្ឈប់ការប្រើប្រាស់ហិង្សា និងអនុញ្ញាតមានជំនួយមនុស្សធម៌ហូរចូលប្រទេសជាដើម។ លើសពីនេះទៅទៀត អ្នកការទូតអាម៉េរិករូបនេះនឹង ជជែកពីការពង្រឹងទំនាក់ទំនងខាងផ្នែកសេដ្ឋកិច្ចក្រោយប៉ះពាល់ដោយសារជំងឺកូវីដ-១៩ ក្នុងដំណើរទស្សនកិច្ចនេះ។ នេះបើយោងតាមសេចក្តីថ្លែងការណ៍ដដែលពី ក្រសួងការបរទេសអាម៉េរិក។ គួរបញ្ជាក់ថា ការចូលរួមកិច្ចប្រជុំជាមួយមេដឹកនាំនៃប្រទេសអាស៊ានកាលពីខែមុន របស់លោក ចូ បៃឌិន ជាលើកដំបូងក្នុងរយៈពេល ៤ ឆ្នាំក្រោយទីក្រុងវ៉ាស៊ីនតោនខកខានចូលប្រជុំកំពូល។ ក្នុងកិច្ចប្រជុំកន្លងមកនេះ លោក បៃឌិន ធ្លាប់បានសន្យាថា នឹងឈរជាមួយអាស៊ាន ការពារសេរីភាពដែនសមុទ្រ គាំទ្រលទ្ធិប្រជាធិបតេយ្យ និងចាប់ផ្តើមការពិភាក្សាលើការបង្កើតក្របខ័ណ្ឌសេដ្ឋកិច្ចក្នុងតំបន់។ សេចក្តីប្រកាសពីការធ្វើដំណើរទស្សនកិច្ចរបស់លោក Kritenbrink បានសង្កត់ធ្ងន់លើការផ្តោតសំខាន់ ចំពោះកិច្ចការតំបន់នៃសមាជិកអាស៊ានទាំង ១០៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8860.txt
|
ការទិញលក់ក្លិប Chelsea ក្នុងតម្លៃ ៥,២ពាន់លានដុល្លារទៅឱ្យម្ចាស់ថ្មីដែលជាសម្ព័ន្ធគ្រប់គ្រងដោយមហាសេដ្ឋីអាម៉េរិក Todd Boehly រំពឹងទទួលបានការយល់ព្រមពីរដ្ឋាភិបាលអង់គ្លេសក្នុងសប្តាហ៍នេះ។ នេះបើតាមសារព័ត៌មាន The Guardian ថ្ងៃទី២៣ ខែឧសភា។
|
គម្រោងទិញក្លិប Chelsea ពីសំណាក់សម្ព័ន្ពគ្រប់គ្រងដោយលោក Todd Boehly ឈានដល់ដំណាក់កាលចុងក្រោយ បន្ទាប់ជួបបញ្ហារាំងស្ទះខ្លះ ពិសេសការបារម្ភថា ម្ចាស់ក្លិបចាស់ Roman Abramovich អាចបានចំណែកខ្លះនោះ។ ទោះជាយ៉ាងនេះក្តី បន្ទាប់ពីមានការពិភាក្សាក្នុងចំណោមជួររដ្ឋាភិបាលអង់គ្លេសរួចមក ជាមួយការផ្ដល់ទំនុកចិត្តថា Abramovich បានយល់ព្រមធ្វើតាមច្បាប់អង់គ្លេស ក្នុងការអនុញ្ញាតឱ្យមានការផ្ទេរប្រាក់ចូលទៅក្នុងគណនីស្ថិតក្រោមការគ្រប់គ្រងរបស់រដ្ឋាភិបាលអង់គ្លេស ការទិញលក់នេះ នឹងបញ្ចប់ក្នុងសប្ដាហ៍នេះ។ Chelsea ដែលទទួលបានសិទ្ធិពិសេសលក់ក្លិបឱ្យបានត្រឹមថ្ងៃទី៣១ ខែឧសភា ត្រូវការតែរដ្ឋាភិបាលអង់គ្លេសអនុញ្ញាតបន្ថែមតែប៉ុណ្ណោះដើម្បីសម្រេចការលក់ក្លិបក្នុងសប្តាហ៍នេះ។ លោក Todd Boehly អនាគតម្ចាស់ក្លិបថ្មី បានធ្វើដំណើរទៅអង់គ្លេសដើម្បទស្សនាការប្រកួតចំនួន២ ហើយក៏ជួបពិភាក្សាជាមួយលោក Thomas Tuchel រួមទាំងគ្រូបង្វឹកក្រុមស្រ្តី Emma Hayes ផងដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8861.txt
|
លោក Didier Deschamps គ្រូបង្វឹកក្រុមជម្រើសជាតិបារាំង ថ្ងៃទី១ ខែមិថុនា បានចាកចេញពីជំរំហ្វឹកហាត់របស់ក្រុមភ្លាមៗ បន្ទាប់ពីទទួលដំណឹងស្លាប់របស់ឪពុកលោក។ នេះបើតាមការប្រកាសរបស់ប្រធានសហព័ន្ធបាល់ទាត់បារាំងលោក Noel Le Graet។
|
ការហ្វឹកហាត់របស់ក្រុមជម្រើសជាតិបារាំង ត្រូវជំនួសដោយគ្រូជំនួយលោក Guy Stephan ខណៈគេហទំព័រផ្លូវការរបស់ក្រុមបានបង្ហោះរូបក្រុមកីឡាករឈរជួបជុំដោយស្ងប់ស្ងាត់លើទីលានហ្វឹកហាត់។ មាន់គកបារាំងកំពុងតែត្រៀមខ្លួន សម្រាប់ការប្រកួតពានរង្វាន់ Nations League ចំនួន៤ប្រកួត ក្នុងខែមិថុនានេះ ដោយត្រូវទទួលដាណឺម៉ាក នៅថ្ងៃទី៣ មិថុនា បន្ទាប់មកប៉ះក្រុមក្រូអាស៊ី ថ្ងៃទី៧ មិថុនា។ បារាំង ក៏ត្រូវប៉ះអូទ្រីស ថ្ងៃទី ១១ មិថុនា មុននឹងវិលទទួលក្រូអាស៊ីម្តងទៀត នៅ៣ថ្ងៃបន្ទាប់។ «នេះជាការសោកស្តាយបំផុតមួយដែលយើងបានឮ ដែលថាឪពុករបស់លោក Didier បានចែកឋានទៅ។ Didier ក៏បានធ្វើដំណើរទៅចូលរួមកម្មវិធីជាមួយក្រុមគ្រួសារ ខ្ញុំក៏បានធានាដល់គាត់ចំពោះការគាំទ្រគាត់គ្រប់យ៉ាងក្នុងពេលនេះ ហើយយើងសូមចូលរួមរំលែកទុក្ខជាមួយ Didier។»។ នេះបើតាមលោក Le Graet បាននិយាយបែបនេះ។ មិនត្រឹមតែប៉ុណ្ណោះគ្រូបង្វឹកក្រុមក្រូអាស៊ីលោក Zlatko Dalic ក៏បានចាកចេញពីជំរំហ្វឹកហាត់ក្រុមដូចគ្នា បន្ទាប់ពីទទួលដំណឹងនៃការស្លាប់របស់ឪពុកលោក ដូចនឹងលោក Didier Deschamps ដែរ។ ក៏ប៉ុន្តែមុនចេញពីហ្វឹកហាត់លោក Dalic ក៏បានដឹកនាំក្រុមហ្វឹកហាត់រួចរាល់ កាលពីថ្ងៃទី៣១ ខែឧសភា។ «យើងទទួលបានព័ត៌មានហើយក៏ចូលរួមរំលែកទុក្ខជាមួយលោក Zlakto Dalic ចំពោះការស្លាប់របស់ឪពុកលោក ហើយយើងក៏បានផ្តាំទៅលោកនិងក្រុមគ្រួសារ ដែលថាក្រុមគ្រួសារជម្រើសជាតិក្រូអាស៊ីទាំងអស់គាំទ្រដល់លោក។»។ នេះបើតាមប្រធានសហព័ន្ធបាល់ទាត់ក្រូអាស៊ីលោក Marijan Kustic បាននិយាយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8862.txt
|
រដ្ឋាភិបាលព័រទុយហ្គាល់ យល់ព្រមអនុញ្ញាតឱ្យមហាសេដ្ឋីរុស្ស៊ីលោក Roman Abramovich ដែលបានក្លាយជាប្រជាជនព័រទុយហ្គាល់កាលពីឆ្នាំ ២០២១ កន្លងទៅ ហើយកំពុងរងទណ្ឌកម្មពីទ្វីបអឺរ៉ុប អាចលក់ក្លិប Chelsea របស់ខ្លួនបាន។ នេះបើតាមរដ្ឋមន្ត្រីការបរទេសព័រទុយហ្គាល់ ថ្ងៃទី២៦ ខែឧសភា។
|
កាលពីពេលថ្មីៗកន្លងទៅ រដ្ឋាភិបាលអង់គ្លេស និងក្របខណ្ឌ Premier league ក៏បានសម្រេចយល់ព្រមអនុញ្ញាតដល់ការលក់ក្លិប Chelsea ទៅកាន់សម្ព័ន្ធភាពមហាសេដ្ឋី Todd Boehly។ អង់គ្លេសបារម្ភលោក Abramovich ទទួលបានចំណែកខ្លះពីការលក់។ យ៉ាងណាមិញភាពរាំងស្ទះនាប៉ុន្មានសប្តាហ៍ចុងក្រោយ ជាប់ទាក់ទងបញ្ហាមហាសេដ្ឋីរុស្ស៊ីកាន់លិខិតឆ្លងដែនជាជនជាតិព័រទុយហ្គាល់ ត្រូវបានរដ្ឋាភិបាលប្រទេសនេះ អាចអនុញ្ញាតឱ្យដំណើរការលក់ក្លិប Chelsea បាន។ ក្លិប Chelsea យល់ព្រមលក់ក្នុងតម្លៃ ៥,២ ពាន់លានដុល្លារ ទៅកាន់សម្ព័ន្ធភាពលោក Todd Boehly។ រដ្ឋមន្ត្រីការបរទេសទ័រទុយហ្គាល់លោក Augusto Santos Silva បាននិយាយថា ព័រទុយហ្គាល់បានចេញការលើកលែងផ្នែកមនុស្សធម៍ដល់លោក Abramovich ក្នុងការលក់ក្លិប។ រដ្ឋមន្ត្រីដដែលក៏បានបញ្ជាក់បន្ថែមថា ការសម្រេចចិត្តនេះ ត្រូវបានយល់ព្រមដោយគណកម្មាធិការអឺរ៉ុបដែរ។ «ការអនុញ្ញាតរបស់ព័រទុយហ្គាល់កើតចេញពីការធានាដែលផ្តល់ដោយភាគីអង់គ្លេស ដែលថាការលក់ក្លិបនេះនឹងត្រូវផ្តល់ទៅជាជំនួយមនុស្សធម៍យ៉ាងពិតប្រាកដ។ សម្រាប់ការលក់នេះនឹងមិនផ្តល់ផលប្រយោជន៍ណាមួយដល់ម្ចាស់ក្លិបចាស់ ដែលជាបុគ្គលម្នាក់ស្ថិតក្នុងបញ្ជីទណ្ឌកម្មរបស់សហភាពអឺរ៉ុបឡើយ។»។ រដ្ឋមន្ត្រីការបរទេសព័រទុយហ្គាល់បានលើកឡើងបែបនេះ។ ក្លិបតោខៀវ Chelsea ដែលទទួលបានសិទ្ធិអាជ្ញាប័ណ្ណពិសេសសម្រាប់លក់ក្លិបពីរដ្ឋាភិបាលអង់គ្លេស ក្នុងពេលថ្មីៗនេះបានបញ្ជាក់ថា ប្រាក់ចំណូលដែលបានពីការលក់ក្លិបទាំងអស់ នឹងត្រូវផ្តល់ទៅឱ្យសប្បុរសធម៌ជួយជនរងគ្រោះក្នុងសង្គ្រាមរុស្ស៊ី-អ៊ុយក្រែន តាមការសន្យារបស់លោក Abramovich៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8863.txt
|
គម្រោងបង្កើតពានរង្វាន់អន្តរទ្វីបរបស់ក្រុមស្រ្តី Finalissima ត្រូវបានប្រកាសយល់ព្រមដោយសហព័ន្ធ UEFA និង CONMEBOL ក្រោយការប្រកួតរបស់ក្រុមអាហ្សង់ទីន និងអ៊ីតាលី ទទួលបានជោគជ័យ។
|
អាហ្សង់ទីនបានបំបាក់អ៊ីតាលីលទ្ធផល ៣-០ នៅកីឡដ្ឋាន Wembley កាលពីថ្ងៃទី១ ខែមិថុនា ដែលជាជំនួបរវាងម្ចាស់ Copa America 2021 ទល់និងម្ចាស់ Euro 2020។ ការបង្ហាញទម្រង់លេងរបស់ក្រុមអាហ្សង់ទីនទល់អ៊ីតាលី បានធ្វើឱ្យអ្នកចូលទស្សនាជាច្រើន ចាប់អារម្មណ៍យ៉ាងខ្លាំង ជាពិសេសពីសហព័ន្ធទាំងពីរ។ មកដល់ថ្ងៃទី៣ ខែមិថុនានេះ UEFA និង CONMEBOL បានប្រកាសអំពីគម្រោងបង្កើតការប្រកួតចំនួន២បន្ថែមទៀត នៃជំនួបជើងឯកប៉ះជើងឯក ដោយម្ចាស់ពាន Copa America Fermenina 2022 ទល់ម្ចាស់ពាន Women Euro 2020 នៃ Finalissima ស្ត្រី។ ការប្រកួត Finalissima យុវជនអាយុក្រោម ២០ឆ្នាំ ដោយម្ចាស់ Copa Libertadores Champions និងប៉ះម្ចាស់ពាន UEFA Youth League 2022។ ទន្ទឹមនេះ ការប្រកួតបាល់ទាត់ហ្វូតសាលវិញ សហព័ន្ធបាល់ទាត់ទាំងពីរក៏ គ្រោងបង្កើតពានរង្វាន់អន្តរទ្វីបដែរ ដោយមានក្រុមម្ចាស់ជើងឯកមកពីអឺរ៉ុប ព័រទុយហ្គាល់ ជើងឯករងអេស្ប៉ាញ ក្រុមជើងឯកអាម៉េរិកខាងត្បូង អាហ្សង់ទីន និង ជើងឯករងប៉ារ៉ាហ្គាយផងដែរ។ លើសពីនេះសហព័ន្ធ UEFA និង CONMEBOL ក៏បានសម្រេចយល់ព្រម ផ្លាស់ប្តូរអាជ្ញាកណ្តាលការប្រកួតគ្នាទៅវិញទៅមក និងការបង្វឹកក្រុមអាជ្ញាកណ្តាល ។ ក្នុងនោះក៏មានការបណ្តុះបណ្តាលគ្រូបង្វឹកផងដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8864.txt
|
Max Verstappen ម្ចាស់ការពារតំណែងជើងឯកកីឡាប្រណាំងរថយន្ត Formula One បានបង្ហាញភាពខ្លាំងរបស់ខ្លួន ក្រោយបន្តជ័យជម្នះជាលើកទី៤ ក្រោយឈ្នះការប្រណាំងនៅទីលានទី៦ ក្នុងកម្មវិធី PIRELLI GRAN PREMIO DE ESPANA ប្រទេសអេស្ប៉ាញ។
|
នាការប្រណាំងទីលានទី៦រដូវកាលឆ្នាំ២០២២ ដែលធ្វើឡើងនៅថ្ងៃទី២២ ខែឧសភា Verstappen ដែលបើកបរឱ្យក្រុម Red Bull បានប្រជែងឈ្នះមិត្តរួមក្រុមខ្លួន Sergio Perez ដើម្បីបញ្ចប់ទីមុនគេ។ អ្នកប្រណាំងសញ្ជាតិហូឡង់រូបនេះ សម្រេចបានដោយប្រើថេរវេលា ១ម៉ោង ៣៤នាទី និង២៤វិនាទី។ George Russell របស់ក្រុម Mercedes ធ្វើបានក្នុងចំណាត់ថ្នាក់ទី៣ ខណៈ Lewis Hamilton ដែលមិនទាន់រកឃើញជ័យជម្នះនៅឡើយ បញ្ចប់ក្នុងចំណាត់ថ្នាក់ទី៥។ Hamilton ម្ចាស់ជើងឯក F1 ៧សម័យដែលបើកបរឱ្យក្រុម Mercedes ធ្វើមិនបានល្អសោះ ចាប់តាំងពីបើកសាកល្បងត្រៀមបើករដូវកាលថ្មីម្លេះ។ Hamilton ធ្លាប់អះអាងថារថយន្តប្រណាំង Mercedes របស់ខ្លួនមានបញ្ហា។ តាមរយៈជ័យជម្នះជាលើកទី៤ ក្នុងចំណោមការប្រណាំង៦លើក Verstappen បានឡើងឈរកំពូលតារាង F1 ជំនួសអ្នកប្រណាំងកំពុងឡើងទឹកដៃ Charles Leclerc របស់ Ferrari វិញ។ Verstappen រកបាន១១០ពិន្ទុ តាមពីក្រោយដោយអ្នកប្រណាំងសញ្ជាតិម៉ូណាកូ Leclerc ១០៤ពិន្ទុ និងលេខ៣ Perez មានរកបាន៨៥ពិន្ទុ។ ភ្នែកគ្រឿងម៉ាស៊ីនវិញ Red Bull ក៏បានទម្លាក់ Ferrari ដើម្បីឡើងទីឈរលេខ១ក្នុងតារាងដូចគ្នា។ Red Bull រកបានពិន្ទុសរុបបណ្តោះអាសន្ន ១៩៥ពិន្ទុ ដោយនាំមុខ Ferrari ចំនួន២៦ពិន្ទុ។ Mercedes ឈរលេខ៣មាន១២០ពិន្ទុ។ ជំនួបបន្ទាប់នាទីលានទី៧ នឹងធ្វើឡើងនៅប្រទេសម៉ូណាកូ ក្នុងកម្មវិធី Grand Prix De Monaco នាថ្ងៃទី២៩ ខែសឧសភា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8865.txt
|
ក្រុមកីឡាបាល់ទាត់ជម្រើសជាតិអ៊ុយក្រែនបន្តឡើងទៅជួបវែល៍នៅវគ្គផ្តាច់ព្រ័ត្រដណ្តើមកៅអីទៅ FIFA World Cup នៅប្រទេសកាតា ក្រោយយកឈ្នះស្កុតឡែនក្នុងវគ្គជម្រុះ play-off ក្នុងលទ្ធផល ៣-១ នៅយប់ថ្ងៃទី១ ខែមិថុនា។
|
Andriy Yarmolenko ជាអ្នកសម្រេចទីគ្រាប់នាំមុខឱ្យអ៊ុយក្រែននៅនាទី៣៣ មុនពេល Roman Yaremchuk បន្ថែមគ្រាប់ទីពីរនៅនាទី៤៩។ ខណៈការប្រកួតដំណើរការដល់នាទី៧៩ Callum McGregor តាមបានមួយគ្រាប់វិញសម្រាប់ស្កុតឡែន។ យ៉ាងណាឈានដល់នាទី៩០+៥ទៅហើយ អ៊ុយក្រែនបន្ថែមបានមួយគ្រាប់ទៀតដែលធ្វើបានពីសំណាក់កីឡាករ Artem Dovbyk។ ជ័យជម្នះនៅវគ្គ play-off នាកីឡដ្ឋាន Hampden Park ក្នុងប្រទេសស្កុតឡែននេះ បានជួយអ៊ុយក្រែនដែលកំពុងជួបវិបត្តិសង្គ្រាមជាមួយរុស្ស៊ីបន្តទៅជួយក្រុមវែល៍មួយប្រកួតទៀតដើម្បីសម្រេចយកមួយក្រុមទៅកាន់ការប្រកួតបាល់ទាត់ពិភពលោកនៅប្រទេសកាតា។ ជំនួបវគ្គ play-off ផ្តាច់ព្រ័ត្ររវាងអ៊ុយក្រែន និងវែល៍ត្រូវធ្វើឡើងនៅយប់ថ្ងៃទី៥ ខែមិថុនា នាវេលាម៉ោង ១១:០០នាទី [ម៉ោងនៅកម្ពុជា]។ គិតត្រឹមពេលនេះ គេរកឃើញក្រុមចំនួន៣០ហើយ ដែលបានកៅអីស្វ័យប្រវត្តិទៅកាន់កាតាឆ្នាំ២០២២ ខណៈពីរក្រុមទៀតត្រូវឆ្លងកាត់ការប្រកួត play-off ដោយមួយក្រុមត្រូវយកពីការប្រកួតជម្រុះតំបន់អឺរ៉ុប និងមួយក្រុមទៀតពីការប្រកួតជម្រុះ play-off អន្តរទ្វីប។ play-off អន្តរទ្វីប ប៉េរូបានកក់កៅអីទៅវគ្គផ្តាច់ព្រ័ត្រ ដោយរង់ចាំជំនួបរវាងកូស្តារីការជាមួយនូវែលសេឡង់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8866.txt
|
ចិន បានដកខ្លួនចេញពីការធ្វើជាម្ចាស់ផ្ទះ AFC Asian Cup 2023 កាលពីថ្ងៃទី១៤ ខែឧសភា ឆ្នាំ២០២២។ សហព័ន្ធកីឡាបាល់ទាត់អាស៊ី (Asian Football Confederation ) ហៅកាត់ថា AFC បានប្រកាសដាក់ដេញថ្លៃ ធ្វើជាម្ចាស់ផ្ទះការប្រកួតនេះ ជំនួសចិន។
|
AFC បានអញ្ជើញប្រទេស ដែលមានបំណងចង់ធ្វើជាម្ចាស់ផ្ទះ នៃការប្រកួត AFC Asian Cup 2023 ចូលរួមក្នុងការដេញថ្លៃធ្វើជាម្ចាស់ផ្ទះជំនួសប្រទេសចិន ដែលសុំដកខ្លួនចេញវិញ ក្រោមហេតុផលថា ទីក្រុង Han Zhou ជាកន្លែងរៀបចំប្រកួតនោះ ផ្ទុះរាលដាលជំងឺកូវីដ-១៩ខ្លាំង។ កិច្ចប្រជុំលើកទី៣២ នៃសហព័ន្ធកីឡាបាល់ទាត់អាស៊ី (32nd AFC Congress 2022) នាថ្ងៃទី១៨ ខែឧសភា នៅទីក្រុង Manama ប្រទេសបារ៉ែន បានបង្ហាញនៅរដ្ឋបាលអាណត្ដិថ្មី ដើម្បីកំណត់លក្ខខណ្ឌ និងតម្រូវការនៃដំណើរការដេញថ្លៃ ដើម្បីធ្វើម្ចាស់ផ្ទះជំនួសប្រទេសចិន។ ចំពោះការដេញថ្លៃធ្វើជាម្ចាស់ផ្ទះព្រឹត្តិការណ៍នេះ សហព័ន្ធកីឡាបាល់ទាត់អាស៊ី នឹងប្រមូលរបាយការណ៍ និងការណែនាំផ្សេងៗ ដាក់ទៅគណៈកម្មការប្រតិបត្តិសហព័ន្ធ ដើម្បីពិនិត្យលក្ខណៈវិនិច្ឆ័យរបស់ប្រទេស ដែលអាចធ្វើជាម្ចាស់ផ្ទះជំនួសចិនបាន។ សហព័ន្ធធកីឡាបាល់ទាត់អាស៊ី មិនទាន់បញ្ជាក់បានទេថា ប្រទេសណាដែលជាម្ចាស់ផ្ទះជំនួសចិន ដោយរង់ចាំមើលលទ្ធផលនៃការដេញថ្លៃសិន។ ដោយឡែកវគ្គជម្រុះក្នុងពូល នឹងចាប់ផ្ដើម នៅថ្ងៃទី៨-១៤ ខែមិថុនា ហើយប្រទេសសម្រាប់ ធ្វើជាម្ចាស់ផ្ទះ ក្រោយវគ្គជម្រុះក្នុងពូល កំពុងស្ថិតក្នុងការដេញថ្លៃ។ ក្នុងពូលនីមួយៗ មានម្ចាស់ផ្ទះផ្សេងៗគ្នា ដោយក្នុងនោះ៖ ពូល A ៖ ហ្ស៊កដានី គុយវ៉ែត ឥណ្ឌូនេស៊ី និង នេប៉ាល់ ។ គុយវ៉ែត នឹងធ្វើជាម្ចាស់ផ្ទះសម្រាប់ពូល A នៅទីក្រុង Kuwait ។ ពូល B ៖ ប៉ាឡេស្ទីន ហ្វីលីពីន យេម៉ែន និង ម៉ុងហ្គោលី ។ ម៉ុងហ្គោលី ធ្វើជាម្ចាស់ផ្ទះ នៅទីក្រុង Ulaanbaatar ។ ពូល C ៖ អ៊ូសបេគីស្ថាន, ថៃ, ម៉ាល់ឌីវ និង ស្រីលង្កា ។ អ៊ូសបេគីស្ថាន ធ្វើជាម្ចាស់ផ្ទះ នៅទីក្រុង Namangan ។ ពូល D ៖ ឥណ្ឌា ហុងកុង អាហ្វហ្គានីស្ថាន និង កម្ពុជា ។ ឥណ្ឌា ធ្វើជាម្ចាស់ផ្ទះ នៅទីក្រុង Kolkata ឬ Calcutta ។ ពូល E ៖ បារ៉ែន តូមិននីស្ថាន ម៉ាឡេស៊ី និង បង់ក្លាដែស ។ ម៉ាឡេស៊ី ធ្វើជាម្ចាស់ផ្ទះនៅទីក្រុង Kuala Lumpur ។ ពូល F ៖ សាធារណរដ្ឋកៀហ្ស៊ីស៊ីស្ថាន តាជីគីស្ថាន មីយ៉ាន់ម៉ា និង សិង្ហបុរី ។ សាធារណរដ្ឋកៀហ្ស៊ីស៊ីស្ថាន ធ្វើជាម្ចាស់ផ្ទះនៅទីក្រុង Bishkek ។ ការប្រកួតនេះ ត្រូវជម្រុះយក១១ក្រុម ដោយយកលេខ១ ប្រចាំពូលនីមួយៗទ និងលេខ២ ដែលល្អក្នុងពូល ចំនួន៥ក្រុម ឡើងទៅប្រកួតជាមួយ១៣ប្រទេសផ្សេងទៀត រួមមាន ចិន អូស្ត្រាលី សាធារណរដ្ឋអ៊ីស្លាមអ៊ីរ៉ង់ អ៊ីរ៉ាក់ ជប៉ុន សាធារណរដ្ឋកូរ៉េ លីបង់ អូម៉ង់ កាតា អារ៉ាប៊ីសាអូឌីត ស៊ីរី និងអារ៉ាប់រួម និងវៀតណាម ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8867.txt
|
ក្រោយជួយក្រុម AS Roma លើកពាន Europa Conference League ថ្ងៃទី២៥ខែឧសភា លោក Jose Mourinho បង្ហាញអារម្មណ៍រំភើបខ្លាំង។ លោកបាននិយាយថាជារឿងពិសេសបំផុតនិង ជាប្រវត្តិសាស្រ្តក្នុងអាជីពដែលឈ្នះពានរង្វាន់កំពូលរបស់អឺរ៉ុប៥ដង។
|
AS Roma យកឈ្នះលើក្រុម Feyenoord លទ្ធផល ១-០ ដោយកីឡាករ Nicolo Zaniolo ជាអ្នកស៊ុតបំប៉ោងសំណាញ់ទី នាទី៣២ ក្នុងកីឡដ្ឋាន Kombetare Arena ប្រទេសអាល់បានី។ នេះជាពានរង្វាន់ទ្វីបអឺរ៉ុបទី៥ របស់លោក Jose Mourinho ។ លោក Mourinho ធ្លាប់ដឹកនាំ FC Porto ឈ្នះពាន UEFA Champions league និង UEFA Cup, ក្រុម Inter Milan ឈ្នះ Champions League។ លោកក៏ដឹកនាំក្រុម Manchester United ឈ្នះ Europa League ឆ្នាំ ២០១៦ ផងដែរ។ គ្រូបង្វឹកសញ្ជាតិព័រទុយហ្គាល់បានក្លាយជាគ្រូបង្វឹកទីពីបន្ទាប់ពីលោក Giovanni Trapattoni ដែលឈ្នះពានរង្វាន់អឺរ៉ុបច្រើនជាងគេ និងជាគ្រូបង្វឹកដែលឈ្នះ Europa Conference League លើកដំបូងក្នុងប្រវត្តិសាស្ត្រ។ លោក Giovanni Trapattoni ធ្លាប់ឈ្នះពានរង្វាន់លំដាប់អឺរ៉ុបចំនួន៦ ដង។ «ជារឿងដែលអស្ចារ្យបំផុតមួយក្នុងអាជីព ដែលនេះជាពានរង្វាន់បន្ទាប់ពី Europa League ជាមួយ Manchester United, ជាមួយ Porto, Inter, និងពេលនេះ Roma ពិតជារឿងមួយដ៏ពិសេសខ្លាំងណាស។[…] វាត្រូវបានសរសេរជាប្រវត្តិសាស្រ្តសម្រាប់ Roma ក៏ដូចជាខ្ញុំ។ ខ្ញុំក៏សប្បាយចិត្តបានក្លាយជាគ្រូបង្វឹកក្នុងចំណោម Sir Alex Ferguson និង Giovanni Trapattoni ឈ្នះពានក្នុង៣ទសត្សរ៍ផ្សេងគ្នា»។ លោក Mourinho និយាយបែបនេះក្នុងសន្និសិទកាសែតក្រោមចប់ការប្រកួត។ សម្រាប់ក្លិប AS Roma នេះគឺជាពានរង្វាន់លំដាប់អឺរ៉ុបលើកដំបូងដែលពួកគេឈ្នះចាប់តាំងពីឆ្នាំ ១៩៩១ ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8868.txt
|
Rafa Nadal បានបង្កើតកំណត់ត្រាថ្មីមួយ ក្រោយទទួលបានជ័យជម្នះក្នុងការប្រកួតកីឡាវាយកូនបាល់កម្រិត Grand Slam លើកទី៣០០ បន្ទាប់ពីយកឈ្នះ Corentin Moutet ក្នុងលទ្ធផល ៦-៣ ៦-១ និង ៦-៤ ដើម្បីកក់កៅអីទៅជុំទី៣ ពានរង្វាន់ French Open។
|
Nadal បានទម្លាក់កីឡាករម្ចាស់ផ្ទះបារាំង Moutet នៅជុំទី២ពានរង្វាន់ French Open នៅថ្ងៃទី២៥ ខែឧសភា។ Nadal គ្រងជើងឯកលើទីលានដីក្រហម Roland Garros នេះច្រើនជាងគេបំផុតចំនួន១៣លើក ក្នុងចំណោមពានដែលរួបគេឈ្នះទាំង២១ក្នុងកម្រិត Grand Slam។ កំពូលអ្នកវាយកូនបាល់សញ្ជាតិអេស្ប៉ា វ័យ៣៥ឆ្នាំរូបនេះ ក្លាយជាកីឡាករអាជីពនៅឆ្នាំ២០០១។ រយៈពេល២១ឆ្នាំ Nadal បានរកឃើញជ័យជម្នះទី៣០០របស់ខ្លួនមុនគេនៅលើទឹកដីបារាំង ដោយនាំមុខគេក្នុងចំណោមកីឡាករអាជីពដទៃសម្រាប់ការប្រកួត Grand Slam។ ក្រោយទទួលបានសមិទ្ធផលដ៏កម្រនេះ Nadal ដែលរងរបួសឆ្អឹងជំនី និងបញ្ហាប្រអប់ជើងផងនោះ ប្រាប់អ្នកយកព័ត៌មានថារូបគេនៅតែព្យាយាមកាន់តែជ្រៅក្នុងការប្រកួតវគ្គបន្ត។ «ខ្ញុំមិនអាចឈានចូលមកដល់វគ្គនេះបានទេ ប្រសិនបើខ្ញុំព្រួយបារម្ភអំពីបញ្ហារាងកាយរបស់ខ្ញុំជារៀងរាល់ថ្ងៃ។ ដូច្នេះប្រសិនបើមានអ្វីកើតឡើង ខ្ញុំនឹងទទួលយកវា ប៉ុន្តែសម្រាប់ពេលនេះ ខ្ញុំផ្តោតលើកីឡាវាយកូនបាល់»។ នេះជាការអះអាងរបស់ Nadal។ Nadal កីឡាករលំដាប់លេខ៥ពិភលោកបច្ចុប្បន្ន ត្រូវបន្តទៅជួប កីឡាករលំដាប់ទី២៦ពិភពលោករបស់ហូឡង់ Botic van de Zandschulp នៅវគ្គ ១/៤ផ្តាច់ព្រ័ត្រ។ កាលពីឆ្នាំមុន Nadal ធ្លាក់ត្រឹមវគ្គពាក់កណ្តាលផ្តាច់ព្រ័ត្រក្រោមថ្វៃដៃម្ចាស់ការពារតំណែងជើងឯក Novak Djokovic៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8869.txt
|
Nottingham Forest បានឡើងមកកាន់ក្របខណ្ឌ Premier League វិញ ក្រោយទទួលជ័យជម្នះ ១-០ លើ Huddersfield Town នាការប្រកួតផ្តាច់ព្រ័ត្រវគ្គ Play-off នៃក្របខណ្ឌ Championship នៅកីឡដ្ឋាន Wembley។ នេះជាការត្រឡប់ចូលក្របខណ្ឌកំពូលវិញក្រោយរង់ចាំអស់២៣ឆ្នាំ។
|
ជ័យជម្នះរបស់ Nottingham Forest កើតឡើងដោយសារគ្រាប់បាល់ចូលទីខ្លួនឯងរបស់ខ្សែការពារ Levi Colwill នៅនាទី៤៣ ហើយលទ្ធផល ១-០ ត្រូវបានរក្សារហូតដល់បញ្ចប់ការប្រកួត។ Nottingham Forest ជាអតីតជើងឯកអឺរ៉ុប European Cup ពីរសម័យកាល (ឆ្នាំ១៩៧៩ និងឆ្នាំ១៩៨០) និងជាម្ចាស់ជើងឯកលីគកំពូលអង់គ្លេសឆ្នាំ១៩៧៨។ ការបង្ហាញខ្លួនចុងក្រោយរបស់ពួកគេនៅ Premier League គឺក្នុងរដូវកាលឆ្នាំ១៩៩៨-៩៩។ ក្រោមការដឹកនាំរបស់ Steve Cooper ក្រុម Nottingham Forest ត្រូវចូលរួមជាមួយជើងឯក Fulham និង Bournemouth វិលទៅកាន់ Premier League ខណៈ Burnley, Watford និង Norwich City ត្រូវធ្លាក់ទៅលេងនៅ Premiership វិញ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_887.txt
|
កាលពីថ្ងៃពុធ លោក Amir Khan Muttaqi រដ្ឋមន្ត្រីការបរទេសតាលីបង់ (Taliban) នៃប្រទេសអាហ្វហ្គានីស្ថានបានសរសេរ «លិខិតចំហ» មួយច្បាប់ ទៅកាន់សភាសហរដ្ឋអាមេរិក ដោយបានព្រមានថានឹងមានជនភៀសខ្លួនដ៏ច្រើនសន្ធឹកសន្ធាប់ពីប្រទេសអាហ្វហ្គានីស្ថាន ប្រសិនបើសហរដ្ឋអាមេរិកមិនបញ្ឈប់ការបង្កកទ្រព្យសម្បត្តិជាង ៩ ពាន់លានដុល្លារអាមេរិកនៅក្នុងធនាគារកណ្តាលអាហ្វហ្គានីស្ថាន និងបញ្ចប់ការដាក់ទណ្ឌកម្មហិរញ្ញវត្ថុផ្សេងទៀតប្រឆាំងនឹងប្រទេសអាហ្វហ្គានីស្ថាននោះទេ។
|
លោក Muttaqi បានសរសេរថា ការដាក់ទណ្ឌកម្ម «មិនត្រឹមតែបានធ្វើឱ្យអន្តរាយ» ដល់ពាណិជ្ជកម្មនិងអាជីវកម្មប៉ុណ្ណោះទេ ប៉ុន្តែថែមទាំងបានបំផ្លាញដល់ជំនួយមនុស្សធម៌សម្រាប់ពលរដ្ឋអាហ្វហ្គានីស្ថានរាប់លាននាក់ផងដែរ។ លោក Muttaqi បាននិយាយថា រដ្ឋាភិបាលរបស់លោកបានធ្វើឱ្យប្រទេសអាហ្វហ្គានីស្ថានមានស្ថិរភាពនយោបាយនិងសន្តិសុខ ចាប់តាំងពីក្រុមរបស់លោកបានវិលត្រឡប់មកកាន់អំណាចវិញកាលពីខែសីហាកន្លងទៅនេះ ប៉ុន្តែបញ្ហាសេដ្ឋកិច្ចដែលកំពុងតែកើនឡើងកំពុងធ្វើឱ្យបញ្ហាមនុស្សធម៌កាន់តែអាក្រក់ឡើង។ រដ្ឋមន្ត្រីការបរទេសតាលីបង់រូបនេះបញ្ជាក់ដូច្នេះថា៖ «បញ្ហាប្រឈមចម្បងនៅពេលឥឡូវនេះរបស់ប្រជាពលរដ្ឋរបស់យើង គឺសន្តិសុខហិរញ្ញវត្ថុ ហើយឫសគល់នៃក្ដីកង្វល់នេះគឺដោយសារតែរដ្ឋាភិបាលសហរដ្ឋអាមេរិកបង្កកទ្រព្យសម្បត្តិរបស់ប្រជាពលរដ្ឋរបស់យើង»។ លោក Muttaqi បានបន្ថែមថា៖ «យើងមានការព្រួយបារម្ភថា ប្រសិនបើស្ថានភាពបច្ចុប្បន្ននៅបន្តទៅមុខទៀត រដ្ឋាភិបាលនិងប្រជាពលរដ្ឋអាហ្វហ្គានីស្ថាននឹងប្រឈមនឹងបញ្ហា ហើយនឹងក្លាយជាបុព្វហេតុនៃចំណាកស្រុកដ៏ច្រើនសន្ធឹកសន្ធាប់នៅក្នុងតំបន់និងលើពិភពលោក»។ កាលពីសប្តាហ៍មុន ក្រុមប្រឹក្សាជនភៀសខ្លួនន័រវែស (Norwegian Refugee Council) បានរាយការណ៍ថា ពលរដ្ឋអាហ្វហ្គានីស្ថានប្រហែល ៣០០.០០០ នាក់ បានភៀសខ្លួនទៅកាន់ប្រទេសអ៊ីរ៉ង់ចាប់តាំងពីខែសីហាមក ហើយពលរដ្ឋរហូតដល់ ៥.០០០ នាក់ បានបន្តឆ្លងកាត់ព្រំដែនដោយខុសច្បាប់ចូលទៅក្នុងប្រទេសអ៊ីរ៉ង់ជារៀងរាល់ថ្ងៃ។ រដ្ឋាភិបាលសហរដ្ឋអាមេរិកនិងបណ្ដាប្រទេសនៅទ្វីបអឺរ៉ុបបានរារាំងរដ្ឋាភិបាលតាលីបង់មិនឱ្យមានលទ្ធភាពប្រើប្រាស់ទ្រព្យសម្បត្តិជាង ៩ ពាន់លានដុល្លារអាមេរិកនៅធនាគារកណ្តាលអាហ្វហ្គានីស្ថាន ដែលមួយផ្នែកធំនៃទ្រព្យសម្បត្តិនេះស្ថិតនៅក្នុងធនាគារកណ្ដាលសហរដ្ឋអាមេរិក ចាប់តាំងពីពេលដែលក្រុមតាលីបង់បានដណ្ដើមគ្រប់គ្រងប្រទេសអាហ្វហ្គានីស្ថាននៅខែសីហាមក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8870.txt
|
Rafael Nadal ទម្លាក់គូប្រជែងចាស់ Novak Djokovic ដើម្បីឡើងទៅវក្គពាក់កណ្តាលផ្តាច់ព្រ័ត្រ French Open។ Nadal ដែលជាស្តេចតារាងដីក្រហម (Claycourt) នេះ ធ្លាប់ធ្លាក់ក្រោមស្នាដៃ Djokovic នៅវគ្គ១/២ផ្តាច់ព្រ័ត្រកាលពីឆ្នាំមុន។
|
នាជំនួបវគ្គ៨នាក់ចុងក្រោយនៅក្រុងប៉ារីស នាថ្ងៃទី៣១ ខែឧសភា Nadal បានយកឈ្នះ Djokovic ក្នុងលទ្ធផល ៦-២ ៤-៦ ៦-២ និង ៧-៦(៤)។ នេះជាការសងសឹកបានសមេ្រចរបស់កីឡាករអេស្ប៉ាញលើកីឡាស៊ែប៊ី។ Djokovic អ្នកវាយកូនបាល់លេខ១ពិភពលោក ធ្លាប់បានទម្លាក់ Nadal ដែលជាម្ចាស់ពាន French Open នេះច្រើនជាងគេ នៅវគ្គកណ្តាលផ្តាច់ព្រ័ត្រកាលពីឆ្នាំមុន រហូតបន្តឈ្នះជើងឯកពានកម្រិត Grand Slam នេះកាលពីឆ្នាំ២០២១។ Nadal ដែលគេចាត់ទុកថាជាស្តេចកីឡាវាយកូនបាល់ប្រចាំតារាងដីក្រហម ធ្លាប់ឈ្នះជើងឯក Roland Garros ១៣សម័យកាលជាកំណត់ត្រារួចមកហើយ និងរំពឹងអាចគ្រងជើងឯកនៅឆ្នាំ២០២២នេះទៀត។ មកទល់ពេល Nadal ដែលមានវ័យ៣៥ឆ្នាំ ក៏បានកាន់កំណត់ត្រាឈ្នះ Grand Slam ច្រើនជាងគេចំនួន២១លើកផងដែរ ដោយនាំមុខ Djokovic និង Roger Federer ចំនួនមួយលើក។ Nadal នឹងត្រូវជួប Alexander Zverev នៅវគ្គពាក់កណ្តាលផ្តាច់ព្រ័ត្រ។ Cilic កីឡាករអាល្លឺម៉ង់ បានទម្លាក់កីឡាករអេស្ប៉ាញ CarlosAlcaraz នៅវគ្គ១/៤ផ្តាច់ព្រ័ត្រ ដោយលទ្ធផល ៦-៤ ៦-៤ ៤-៦និង៧-៦(៤)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8871.txt
|
កីឡាករ Kurt Zouma ខ្សែការពារក្លិប West Ham United ថ្ងៃទី១ ខែមិថុនា ត្រូវបានតុលាការបញ្ជាឱ្យអនុវត្តសេវាសហគមន៍រយៈពេល ១៨០ ម៉ោង ហើយហាមឃាត់មិនឱ្យចិញ្ចឹមសត្វឆ្មារយៈពេល៥ឆ្នាំ ចំពោះការប្រើអំពើហិក្សាលើសត្វឆ្មាចិញ្ចឹមរបស់គេ។
|
កាលពីខែកុម្ភៈខ្សែការពារ Kurt Zouma ត្រូវបានរងការចោទប្រកាន់ពីអង្គការសប្បុរសធម៌សុខុមាលភាពសត្វប្រចាំប្រទេសអង់គ្លេស ក្រោយប្អូនប្រុសរបស់គេ Yoan Zouma បានបង្ហោះឃ្លីបវីដេអូដែលបង្ហាញថា Zouma បានប្រើជើងទាត់ និងយកដៃទះឆ្មារបស់គេ។ ខ្សែការពាររបស់ West Ham ក៏ត្រូវបានរងការពិន័យប្រាក់ប្រមាណ ៣១២,០០០ ដុល្លារផងដែរពីបញ្ហាហិង្សានេះ។ បើតាមសេចក្តីថ្លែងការណ៍មួយដែលបានផ្សាយដោយទូរទស្សន៍ Sky Sports ក្រោយការប្រកាសសាលក្រមលើករណី Zouma ក្លិប West Ham United បាននិយាយថា ក្លិបថ្កោលទោសរាល់អំពើហិង្សាដែលកើតឡើងលើសត្វចិញ្ចឹម។ «ក្លិប West Ham បានថ្កោលទោសនិងប្រឆាំងដាច់ខាតរាល់បញ្ហាអំពើហិង្សាដែលកើតមានលើសត្វចិញ្ចឹម អាកប្បកិរិយានេះ គឺជារឿងពិបាកក្នុងការទទួលយកខ្លាំងណាស់ ហើយវាមិនស្ថិតក្នុងតម្លៃនៃកីឡាបាល់ទាត់។ Kurt បានទទួលស្គាល់កំហុសរបស់គេ ហើយរូបគេក៏បានសុំទោសអំពីបញ្ហានេះ យើងសង្ឃឹមថាតុលាការនឹងសម្រេចចិត្ត ព្រមទាំងផ្តល់ឱកាសឱ្យគេសិក្សាពីកំហុសរបស់គេ។»។ នេះបើតាមសេចក្តីថ្លែងការណ៍របស់ក្លិប West Ham។ យ៉ាងណាមិញ សេចក្តីសម្រេចរបស់តុលាការបានកាត់ទោសឱ្យ Zouma ធ្វើការងារសេវាសហគមន៍រយពេល ១៨០ម៉ោង ហើយពិន័យជាប្រាក់ទៅឱ្យតុលាការចំនួន ១០,០០០ដុល្លារ និង ហាមឃាត់មិនឱ្យចិញ្ចឹមសត្វឆ្មារយៈពេល ៥ឆ្នាំ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8872.txt
|
កីឡាករ Gianmarco Tamberi និង Mutaz Essa Barshim អត្តពលិកដែលឈ្នះមេដាយមាសស្ទួនផ្នែកលោតកម្ពស់បុរសនៅអូឡាំពិកតូក្យូ ថ្ងៃទី១២ ខែឧសភា បាននិយាយថា ពួកគេនឹងមិនមានការចែករំលែកមេដាយគ្នាម្តងទៀតឡើយ បើសិនត្រូវប្រកួតគ្នាទៀត។
|
«យើងបាននិយាយគ្នាអំពីរឿងនេះរួចហើយ ហើយរឿងនេះនឹងមិនអាចកើតឡើងម្តងទៀតឡើង។»។ កីឡាករសញ្ជាតិអ៊ីតាលី Tamberi និយាយបែបនេះមុនជំនួបប្រកួតលើកដំបូងទល់កីឡាករ Barshim ជាថ្មីនៅការប្រកួត Doha Diamond League ថ្ងៃទី១២ ខែឧសភា។ អំឡុងការប្រកួតវិញ្ញាសារលោតកម្ពស់នាទីក្រុងតូក្យូ កីឡាករទាំងពីរបានប្រកួតដោយលោតបានកំពស់ ២,៣៧ម៉ែត្រស្មើគ្នា ហើយមិនអាចលោតបន្ថែម ២,៣៩ ម៉ែត្របានបន្តទៀត។ មន្ត្រីរៀបចំការប្រកួតសម្រេចបញ្ចប់ការប្រកួត ហើយកីឡាករក៏សម្រេចចែកមេដាយគ្នា។ ទោះជាយ៉ាងនេះក្តី ជាមួយការប្រកួតពានរង្វាន់ពិភពលោកលោកឆ្នាំនេះ កីឡាករទាំងពីរបានបង្ហាញអារម្មណ៍រួមគ្នាថា មនោសញ្ចេតនានឹងស្ថិតនៅមួយឡែកប្រសិនបើប្រកួតស្មើគ្នាម្តងទៀត។ «ប្រសិនបើយើងប្រកួតស្មើគ្នាម្តងទៀត យើងនឹងសម្លឹងមើលគ្នាម្តងទៀត ហើយនិយាយថានឹងបន្តប្រកួត លោតកំពស់ថែមទៀត។ យើងមិនអាចវិលត្រលប់ទៅអតីតកាលឡើយ យើងនឹងចងចាំរឿងល្អនេះទុក ហើយយើងធ្លាប់ឈ្នះមេដាយរួមគ្នាម្តងរួចមកហើយ ដូច្នេះយើងនឹងមិនចែករំលែកវាម្តងទៀតឡើយ។»។កីឡាករ Tamberi បាននិយាយក្នុងសិន្និសីទកាសែតបែបនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8873.txt
|
កិច្ចចរចារវាង Manchester City និង Borussia Dortmund លើការផ្ទេរខ្សែប្រយុទ្ធ Erling Haaland ខិតជិតជោគជ័យហើយ។ ៧៨លានដុល្លារ អាចជាតម្លៃខ្លួន Haaland ដើម្បីចាកចេញពីអាល្លឺម៉ង់ទៅកាន់ទឹកដីអង់គ្លេស។
|
បើតាមការផ្សាយរបស់កាសែត dailymail ខ្សែប្រយុទ្ធឆ្នើម Haaland បានយល់ព្រមលក្ខខណ្ឌផ្ទាល់ខ្លួនជាមួយ Man City ហើយ ដោយរង់ចាំតែកិច្ចព្រមព្រៀងជាមួយក្លិប Dortmund ប៉ុណ្ណោះ។ ខ្សែប្រយុទ្ធសញ្ជាតិន័រវែស វ័យ២១ឆ្នាំនេះ បានក្លាយជាគោលដៅជម្រើសដំបូងរបស់លោក Pep Guardiola សម្រាប់ពង្រឹងតំបន់ប្រយុទ្ធរដូវកាលក្រោយ ខណៈ Man City បានត្រៀមខ្លួនរួចស្រេចនូវកញ្ចប់ប្រាក់៧៨លានដុល្លារ ដើម្បីបង់ឱ្យ Dortmund។ អំឡុងពេល Haaland ត្រូវបាន Dortmund អនុញ្ញាតឱ្យសម្រាកទាំងមុនបញ្ចប់រដូវកាល ២០២១-២២ នៅថ្ងៃទី៩ ខែឧសភា dailymail ទទួលបានដំណឹងពីប្រភពមួយថា រូបគេបានទទួលការពិនិត្យសុខភាពនៅទីក្រុង Brussels រួចហើយ និងយល់ព្រមលើកិច្ចសន្យាផ្ទាល់ខ្លួនជាមួយក្លិបមេឃខៀវ ដោយទទួលបានប្រាក់ពលកម្មចំនួន ៥០ម៉ឺនដុល្លារក្នុងមួយសប្តាហ៍។ Haaland បានចាកចេញពី Red Bull Salzburg ទៅចូលរួមជាមួយ Dortmund កាលពីឆ្នាំ២០២០។ ក្នុងការបង្ហាញខ្លួន៨៨លើកជាមួយក្រុមអាល្លឺម៉ង់ Haaland អាចរកគ្រាប់បាល់ស៊ុតបញ្ចូលទីបានដល់ទៅ៨៥គ្រាប់។ ជាមួយជំនាញរកគ្រាប់បាល់បែបនេះ គឺសមបំផុតសម្រាប់ក្រុម Man City ដែលសព្វថ្ងៃខ្វះតំបន់ប្រយុទ្ធ ខណៈតំបន់ការពារ និងបម្រើមានទម្រង់ល្អហើយ។ ក្រុមលោក Guardiola បានខកឱកាសឡើងទៅវគ្គផ្តាច់ព្រ័ត្រ Champions League រដូវកាលនេះ តែកំពុងនាំមុខកំពូលតារាង Premier League និងសង្ឃឹមខ្ពស់អាចការពារតំណែងជើងឯកបាន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8874.txt
|
អ្នកចាត់ការទូទៅថ្មីក្លិប Manchester United លោក Erik ten Hag ថ្ងៃទី១២ ខែឧសភា និយាយថា ការជួយនាំក្រុមបិសាចក្រហមឱ្យវិលត្រលប់ទៅរកភាពខ្លាំងដូចកាលពីមុនវិញ ជារឿងមួយដែលត្រូវការប្រកួតប្រជែងខ្លាំង។ លោក Ten Hag ក៏អះអាងថា លោករីករាយក្នុងការដឹកនាំក្រុមអង់គ្លេសមួយនេះ។
|
Erik ten Hag នឹងមកកាន់កាប់ការងារនៅ Manchester United នាដើមខែមិថុនា បន្ទាប់ពីជួយក្រុមខ្លាំងប្រចាំហូឡង់ Ajax Amsterdam ឈ្នះពានរង្វាន់លីគកំពូល Eredivisie លើកទី៣៦ និងជាពានទី៣របស់លោក ដែលដឹកនាំ៤រដូវកាលមកនេះ។ ប៉ុន្តែមុនការធ្វើដំណើរទៅកាន់ប្រទេសអង់គ្លេស គ្រូបង្វឹកសញ្ជាតិហូឡង់ បានចាត់ទុកការងារជួយក្រុមបិសាចក្រហម ឆ្ពោះទៅរកការឈ្នះវិញ ជាការប្រកួតប្រជែងខ្លាំង។ «វាដូចជាអារម្មណ៍នៃការប្រកួតប្រជែងដ៏ខ្លាំងមួយ ក្នុងការនាំក្លិបទៅរកការឈ្នះឡើងវិញ នៅទីនោះមានជម្រើសច្រើន រួមទាំងហិរញ្ញវត្ថុ។ ខ្ញុំក៏មានអារម្មណ៍ល្អចំពោះមនុស្សទាំងអស់នៅទីនោះ (Man United) ហើយយើងអាចប្រើប្រាស់ជំហ៊ានដំបូងបានតែម្តងសម្រាប់គោលដៅក្លិប។»។ លោក Ten Hag និយាយបែបនេះប្រាប់ទស្សនាវដ្តី Voetbal International។ ទោះជាយ៉ាងនេះក្តី តបទៅនឹងសំណួរដែលអ្នកទស្សនាវដ្តីបានចោទសួរអំពីរឿងរ៉ាវនៅ Man United លោកបានបដិសេធមិនព្រមឆ្លើយ ប៉ុន្តែលោកបានពន្យល់អំពីការជ្រើសរើសបុគ្គលិកថ្មី និងការងារដែលក្លិបកំពុងរង់ចាំលោកទៅដល់។ ទោះជាយ៉ាងនេះក្តីលោក Ten Hag បានបញ្ជាក់ថា ៖ «ក្រុមបិសាចក្រហមកំពុងរង់ចាំលោកទៅដឹកនាំការងារ ហើយបិសាចក្រហមត្រូវការកសាងឡើងវិញច្រើនណាស់ ដើម្បីក្លាយជាក្រុមដែលឈ្នះវិញ»។ យ៉ាងណាមិញមុនមកដឹកនាំក្រុមថ្មី គ្រូបង្វឹកសញ្ជាតិហូឡង់ ក៏បានអះអាងបន្ថែមថា លោកកំពុងតែស្រាវជ្រាវពីបច្ចុប្បន្នភាព អនាគតនិងលទ្ធភាពរបស់ក្រុមក្នុងការប្រកួតប្រជែងផងដែរ។ ក្រុមបិសាចក្រហមនឹងត្រូវង្ហើយប្រកួតចុងក្រោយ Premier league ដោយធ្វើដំណើរទៅកាន់ កីឡដ្ឋាន Selhurst Park តទល់ជាមួយម្ចាស់ផ្ទះ Crystal Palace នៅថ្ងៃទី២២ ខែឧសភាខាងមុខនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8875.txt
|
ការប្រកួតព្រឹត្តិការណ៍បាល់ទាត់ពិភពលោក World Cup 2022 នៅប្រទេសកាតា នឹងមានអាជ្ញាកណ្តាលការប្រកួតជាស្រ្តីលើកដំបូងក្នុងប្រវត្តិសាស្ត្ររបស់ FIFA។ នេះបើតាមសេចក្តីថ្លែងការណ៍របស់ FIFA។
|
FIFA បានប្រកាសបញ្ជីឈ្មោះអាជ្ញាកណ្តាល ៣៦ រូប ជំនួយការអាជ្ញាកណ្តាល ៦៩រូប និងមន្រ្តីអាជ្ញាកណ្តាលវីដេអូចំនួន២៤ រូប នៅថ្ងៃទី១៩ ខែឧសភា ដែលពួកគេត្រូវបានសហព័ន្ធបាល់ទាត់ពិភពលោកមួយនេះបានជ្រើសរើសសម្រាប់ការប្រកួត ។ ក្នុងចំណោមអាជ្ញាកណ្តាលទាំងអស់ក៏មានអាជ្ញាកណ្តាលជាស្រ្តីក្នុងទីលានចំនួន ៣រូប រួមមានអ្នកស្រី Stephanie Frappart, Salima Mukansanga និង Yoshimi Yamashita រួមជាមួយជំនួយការអាជ្ញាកណ្តាលស្ត្រី៣រូបរួមមានអ្នកស្រី Neuza Back, Kathryn Nesbitt និង Karen Diaz Medina។ អ្នកស្រី Frappart ធ្លាប់ជាអាជ្ញាកណ្តាលដែលមានបទពិសោធន៍ ក្នុងការប្រកួតពានរង្វាន់របស់ក្លិបកំពូលៗប្រចាំតំបន់អឺរ៉ុប ហើយក៏ជាអាជ្ញាកណ្តាលស្ត្រីដំបូងកាត់សេចក្តីនៅ UEFA Champions League ពានរង្វាន់ European Championship វគ្គជម្រុះ និងកាត់សេចក្តីនៅ Ligue 1។ ចំណែកអ្នកស្រី Mukansanga សញ្ជាតិរវ៉ាន់ដា ដែលជាអាជ្ញាកណ្តាលស្រ្តីដំបូងកាត់សេចក្តី នៅការប្រកួតពានរង្វាន់កំពូលទ្វីបអាហ្រ្វិក Africa Cup of Nations ខណៈអ្នក Yamashita ជនជាតិជប៉ុន ដែលជាអាជ្ញាកណ្តាលស្រ្តីដំបូងកាត់សេចក្តីនៅក្នុងពានរង្វាន់ AFC Champions League តំបន់អាស៊ី។ «យើងពិតជាសប្បាយចិត្តខ្លាំងដែលក្រុមអាជ្ញាកណ្តាលស្រ្តីសំបូរទៅដោយបទពិសោធន៍មកពីជុំវិញពិភពលោក ត្រូវបានកោះហៅឱ្យធ្វើជាអាជ្ញាកណ្តាលកាត់សេចក្តីជាលើកដំបូងក្នុងប្រវត្តិសាស្រ្តរបស់ FIFA World Cup។ ពួកគេមានសមត្ថភាពខ្ពស់ដោយបានបង្ហាញខ្លួននៅពានរង្វាន់ធំៗ ពិតជាសាកសមទទួលបានការបង្ហាញខ្លួននៅ FIFA World Cup។»។ នេះបើលោក Pierluigi Collina ប្រធានអាជ្ញាកណ្តាលរបស់ FIFA បាននិយាយ។ មិនត្រឹមតែអាជ្ញាកណ្តាលជាស្រ្តីទាំង៦នាក់ ក្នុងចំណោមអាជ្ញាកណ្តាលកាត់សេចក្តីទាំងអស់ ក៏មានវត្តមានលោក Michael Oliver និងលោក Anthony Taylor អាជ្ញាកណ្តាលល្បីប្រចាំអង់គ្លេសផងដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8876.txt
|
ប្រធានសហព័ន្ធបាល់ទាត់អឺរ៉ុប (UEFA) លោក Aleksander Ceferin ថ្ងៃទី១១ ខែឧសភា បានចាត់ទុកបញ្ហារបស់អ្នកគាំទ្រអំឡុងការប្រកួតព្រឹត្តិការណ៍ Euro 2020 វគ្គផ្តាច់ព្រ័ត្ររវាងអង់គ្លេសនិងអ៊ីតាលី ជារឿងមិនអាចទទួលយកបាន។ លោក Ceferin ក៏បានព្រមានថា ទង្វើទាំងនោះមិនគួរកើតឡើងម្តងទៀតឡើយ។
|
អ៊ីតាលីបានក្លាយជាក្រុមឈ្នះជើងឯកពានរង្វាន់ទ្វីបអឺរ៉ុប Euro 2020 លើកដំបូងចាប់តាំងឆ្នាំ ១៩៦៨ បន្ទាប់ពីយកឈ្នះលើក្រុមអង់គ្លេសដោយការស៊ុតបាល់១១ម៉ែត្រ។ ការប្រកួតនេះ បែរជាចោមរោមដោយ បញ្ហាភាពចម្រូងចម្រាស់រវាងអ្នកគាំទ្រអង់គ្លេសនិងអ៊ីតាលីរ។ អ្នកគាំទ្ររាប់ពាន់នាក់ដែលគ្មានសំបុត្រចូលទស្សនា បានព្យាយាមសម្រុកចូលក្នុងទីលានប្រកួតមុនការប្រកួតចាប់ផ្តើម និងមានការប្រើពាក្យសម្តីឌឺដងគ្នារវាងអ្នកគាំទ្រសងខាង ដែលជាហេតុនាំមានការប៉ះទង្គិចគ្នារហូតមានអ្នកគាំទ្រមួយចំនួនរងរបួស។ UEFA បានដាក់ពិន័យទៅលើសហព័ន្ធបាល់ទាត់អង់គ្លេស (FA) ដោយហាមឃាត់ការប្រកួតក្នុងទឹកដីរបស់ខ្លួន២ប្រកួតក្នុងរយៈពេល២ឆ្នាំ និងពិន័យជាប្រាក់ ៨៤,៥៦០ផោន (ជាង១សែនដុល្លារ)។ ក្រោយរងការដាក់ពិន័យ FA ក៏បានចេញសេចក្តីថ្លែងការណ៍សុំទោសចំពោះទង្វើរបស់អ្នកគាំទ្រ។ ទោះជាយ៉ាងនេះក្តីលោក Ceferin ដែលមានវត្តមាននៅជំនួបវគ្គផ្តាច់ព្រ័ត្រដែរនោះ បានបង្ហាញអារម្មណ៍ថា វាជារឿងសោកស្តាយចំពោះការបរាជ័យនៃបាល់ទាត់ និងជារឿងពិបាកទទួលយក។ «យើងនៅតែមានបញ្ហាច្រើនដែលត្រូវដោះស្រាយ ដើម្បីជួយឱ្យកីឡារបស់យើងក្លាយជាកីឡាដ៏គំរូនិងជាប្រភពនៃការបំផុសគំនិតកីឡា។ រូបភាពនៃអំពើហិង្សានៅកីឡដ្ឋាន Wembley កាលពីឆ្នាំមុន ជារឿងពិបាកទទួលយក ហើយមនុស្សគ្រប់គ្នាគួរទទួលបានអារម្មណ៍សុវត្តិភាពទាំងក្នុងទាំងក្រៅទីលាន ពួកគេមិនគូរទទួលបានអារម្មណ៍ភ័យខ្លាចឡើយ រឿងនេះមិនគួរកើតមានម្តងទៀតឡើយ។» នេះជាការលើកឡើងរបស់លោក Ceferin ក្នុងកិច្ចប្រជុំគណៈកម្មាធិការ UEFA នាទីក្រុង Vienna ថ្ងៃទី១១ ខែឧសភា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8877.txt
|
ការប្រជែងពិន្ទុរវាង Manchester City និង Liverpool សម្រាប់តំណែងជើងឯក, ឱកាសរវាង Tottenham Hotspurs និង Arsenal សម្រាប់ Top 4, ការប្រឹងប្រែងដើម្បីឲ្យបានកៅអី Europa រវាង Manchester United និង West Ham United រួមទាំងវាសនារវាង Burnley និង Leeds United ដើម្បីគេចពីតំបន់កាត់ចោល។
|
ជំនួបសប្តាហ៍ទី៣៨ ក្រុមមេឃខៀវ Man City នឹងត្រូវបើកទ្វារកីឡដ្ឋាន Etihad Stadium ស្វាគមន៍ក្រុមភ្ញៀវ Aston Villa ដែលជាក្រុមកំពុងស្ថិតក្រោមការដឹកនាំរបស់អតីតប្រធានក្រុម Liverpool គឺលោក Steven Gerrard។ ឯ Liverpool ស្វាគមន៍ក្រុម Wolverhampton Wanderers ដែលជាជំនួបសំខាន់ចុងក្រោយ។ ក្រុមទាំងពីរជាក្រុមកំពុងស្ថិតនៅកំពូលតារាងនៃ Premier League ដោយក្រុមមេឃខៀវឈរកំពូលតារាងមាន ៩០ពិន្ទុ តាមពីក្រោយដោយ Liverpool មាន៨៩ពិន្ទុ។ ហង្សក្រហមប្រកួតឈ្នះក្រុម Southampton លទ្ធផល ២-១ សប្តាហ៍ទី៣៧ បន្តដាក់សម្ពាធលើក្រុមលោក Pep Guardiola។ នាជំនួបសប្តាហ៍ចុងក្រោយក្រុមមេឃខៀវរបស់លោក Guardiola ត្រូវការជ័យជម្នះចាំបាច់បំផុតទោះស្ថិតនៅកំពូលតារាងក្តី ដ្បិត Liverpool របស់លោក Jurgen Klopp តាមប្រគាក់ប្រគិត។ ក្រុមលោក Klopp ក៏ជាក្រុមដែលត្រូវការឈ្នះជាចាំបាច់ដូចគ្នាក្នុងការបន្តដាក់សម្ពាធ Man City និងអាចជាឱកាសឈ្នះពាន។ រវាង Man City និង Liverpool បើសិនមាននរណាម្នាក់ប្រកួតស្មើឬចាញ់ នោះនឹងបាត់បង់ពានរង្វាន់កំពូលអង់គ្លេស ហើយបើសិនប្រកួតចាញ់ទាំងពីរ ឬស្មើទាំងពីរ នោះ Man City ជាក្រុមដែលគ្រងតំណែងជើងឯកម្តងទៀត។ មិនខុសពីតំបន់កំពូល Arsenal និង Tottenham Hotspurs ក៏ជាក្រុមដែលកំពុងតែប្រជែងគ្នាយ៉ាងស្វិតស្វាញមួយសម្រាប់តំណែងកៅអីក្រុមលំដាប់កំពូលទាំង៤ ទទួលបានសំបុត្រ UEFA Champions League រដូវកាលក្រោយ។ Spurs បច្ចុប្បន្នឈរលំដាប់ថ្នាក់លេខ៤ មាន ៦៨ពិន្ទុ ពីលើក្រុម Arsenal ដែលមាន ៦៦ពិន្ទុតាមពីក្រោយ ហើយថ្ងៃទី២២ ខែឧសភា Spurs ត្រូវតទល់ជាមួយ Norwich City ជាក្រុមបាត់តារាង ឯ Arsenal ត្រូវជួប Everton ដែលទើបរក្សាកៅអី Premier League បានក្រោយឈ្នះជំនួបសប្តាហ៍ទី៣៧។ យ៉ាងណាមិញ Arsenal មានលោក Mikel Arteta ជាគ្រូបង្វឹកក៏ជាក្រុមដែលប្រជែងកៅអី Champions league រយៈពេល៣រដូវកាលជាប់គ្នា ខណៈក្រុមកាំភ្លើងធំជាក្រុមខកខានលេងក្នុងពានរង្វាន់កំពូលអឺរ៉ុបចាប់តាំងពីឆ្នាំ ២០១៧ មកម្ល៉េះ។ Spurs ដឹកនាំដោយលោក Antonio Conte សម្រាប់ប្រកួតចុងក្រោយត្រូវការត្រឹមលទ្ធផលស្មើក៏ក្រុមអាចរក្សាកៅអីលេខ៤ ដោយមានគ្រាប់បាល់ចំណេញច្រើន ខណៈ Arsenal ត្រូវការឈ្នះចាំបាច់បំផុត។ ក្រឡែកទៅមើលបិសាចក្រហម Manchester United និង West Ham United ក៏កំពុងតែប្រជែងគ្នាដណ្តើមកៅអី Europa League រដូវកាលក្រោយ។ Man United ពេលនេះមាន៥៨ ឈរពីលើញញ្ញួរយក្សមាន ៥៦ពិន្ទុតាមពីក្រោយ។ បិសាចក្រហមនឹងត្រូវការឈ្នះខ្លាំងបំផុតដោយមិនអាចប្រកួតស្មើឬចាញ់ឡើយពីជំនួបទល់ Crystal Palace ដើម្បីរក្សាកៅអី Europa league រដូវកាលក្រោយ ចំណែក West Ham United ក៏ជាក្រុមត្រូវការឈ្នះជំនួបទល់ Brighton & Hove Albion ចាំបាច់ដូចគ្នា។ ចំណែកក្រុមស្ថិតនៅគាក់តំបន់កាត់ចោល Burnley ឈរលេខ១៧ និង Leeds United ឈរលេខ១៨ តំបន់កាត់ចោល មាន៣៥ពិន្ទុស្មើគ្នា ហើយក្រុមទាំងពីរស៊ុតតែត្រូវការឈ្នះចាំបាច់រៀងខ្លួនដើម្បីមានអាចបន្តលេងនៅ Premier league រដូវកាលក្រោយ។ Burnley ស្វាគមន៍ក្រុម Newcastle United ស្របពេល Leeds ត្រូវជួប Brendford ដែលស៊ុតសឹងជាងក្រុមមានចំណាត់ថ្នាក់ល្អនៅ Premier league។ បើសិនរវាង Burnley និង Leeds មានលទ្ធផលការប្រកួតដូចគ្នា ទាំងឈ្នះ ស្មើឬចាញ់ដូចគ្នានោះ Burnley ជាក្រុមដែលមានប្រៀបព្រោះមានគ្រាប់បាល់ចំណេញច្រើនជាង ប៉ុន្តែបើសិនជា Burnley ភ្លាត់ស្នៀតចាញ់ ហើយ Leeds អាចរកជ័យជម្នះបាននោះ Leeds ជាក្រុមដែលអាចបន្តនៅក្របខណ្ឌកំពូលអង់គ្លេសនៅរដូវកាលក្រោយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8878.txt
|
David Beckham អតីតកីឡាករក្រុម Manchester United នៅថ្ងៃទី៩ ខែឧសភា បានបង្ហាញក្តីរំពឹងថាខ្សែប្រយុទ្ធ Cristiano Ronaldo នឹងបន្តស្នាក់នៅជាមួយក្រុមមួយរដូវកាលទៀត បន្ទាប់ពីឆ្លងកាត់ការខកចិត្តក្នុងរដូវកាលនេះ។
|
ក្រោយចាញ់ក្រោមថ្វីជើងក្រុម Brighton & Hove Albion កាលពីថ្ងៃទី៧ ខែឧសភាចុងសប្តាហ៍មុន បានន័យថា Man Utd ដែលអស់ឱកាសប្រជែងកៅអី Champions League ទៅហើយ ប្រឈមមិនបានលេង Europa League ថែមទៀត ។ សម្រាប់ខ្សែប្រយុទ្ធ Ronaldo ក្នុងរដូវកាលនេះរកបាន២៤គ្រាប់រាល់គ្រប់ការប្រកួត ហើយលោក Beckham ដែលជាអតីតកីឡាករពាក់អាវលេខ៧ នៅបិសាចក្រហមដូចគ្នា ក៏បានបង្ហាញក្តីរំពឹងថាខ្សែប្រយុទ្ធវ័យ ៣៧ឆ្នាំ នឹងបន្តស្នាក់នៅបន្ត។ «វាពិតជាសំខាន់សម្រាប់គាត់ យើងទាំងអស់គ្នាដឹកច្បាស់ថាក្លិប Man Utd មានន័យយ៉ាងណាសម្រាប់គាត់។ គាត់កំពុងតែធ្វើគ្រប់យ៉ាងដែលធ្វើបានល្អបំផុត ហើយខ្ញុំរំពឹងថាគាត់នឹងអាចបន្តស្នាក់នៅមួយរដូវកាលបន្តទៀត ឬពីររដូវកាលទៀត។»។ លោក Beckham និយាយប្រាប់ Sky Sports បែបនេះ។ លើសពីនេះលោក Beckham ក៏បានអះអាងបន្ថែមទៀតថា ក្លិបបិសាចក្រហមនឹងមានការផ្លាស់ប្តូរដ៏សំខាន់នៅរដូវកាលក្រោយ ហើយលោករំពឹងថាបិសាចក្រហមនឹងល្អប្រសើរឡើងវិញ ក្រោមការដឹកនាំរបស់ Ten Hag។ David Beckham ធ្លាប់ជាកីឡាករលេងឱ្យក្រុមបិសាចក្រហម ហើយបានជួយក្រុមឈ្នះពានរង្វាន់ Premier League ចំនួន៦លើក ពីការបង្ហាញខ្លួន ២៩២លើកនៅក្នុង Premier league៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8879.txt
|
ទោះខ្សែប្រយុទ្ធវ័យក្មេង Erling Haaland មានទេពកោសល្យខ្លាំង ប៉ុន្តែក្រុម Manchester City ដែលស្ថិតក្រោមការដឹកនាំរបស់ Pep Guardiola មិនអាចពឹងផ្អែកលើកីឡាករតែម្នាក់នេះឡើយ។ នេះជាការលើកឡើងរបស់លោក Jurgen Klopp គ្រូបង្វឹក Liverpool នាថ្ងៃទី១១ ខែឧសភា។
|
Man City ដែលជាគូរប្រជែងជាមួយ Liverpool សម្រាប់ពានរង្វាន់ Premier league រដូវកាលនេះ បានប្រកាសនាថ្ងៃទី១០ ខែឧសភា ថាបានយល់ព្រមកិច្ចព្រមព្រៀងជាមួយក្លិប Borussia Dortmund ក្នុងការផ្ទេរយក Haaland មកទឹកដីកីឡដ្ឋាន Etihad Stadium នាដើមកក្កដាខាងមុខ។ ខ្សែប្រយុទ្ធវ័យ២១ឆ្នាំ រកបាន២៨គ្រាប់ក្នុងចំណោមការបង្ហាញខ្លួន ២៩ប្រកួតនៅ Dortmund នឹងត្រូវមកបំពេញតំបន់ប្រយុទ្ធជួរមុខរបស់ក្រុមមេឃខៀវ ចាប់ពីរដូវកាល ២០២២-២៣ ទៅ។ ទោះជាយ៉ាងនេះ លោក Klopp ក៏បានទទួលស្គាល់ទេពកោសល្យ Haaland ហើយលោកបានបញ្ជាក់ថា Man City នឹងផ្លាស់ប្តូរទម្រង់លេងរបស់ខ្សែប្រយុទ្ធន័រវែសនេះ ជាជាងការសម្របខ្លួនរបស់គេ។ «ក្រុម City នឹងមិនអាចក្លាយជាក្រុម ដែលរំពឹងជ័យជម្នះលើកីឡាករតែម្នាក់នោះឡើយ ធម្មជាតិរបស់ពួកគេក្រោមការគ្រប់គ្រងរបស់ Pep គឺការងារជាក្រុមខ្លាំងបំផុត។ Haaland គឺជាកីឡាករដ៏ល្អមានសមត្ថភាពខ្ពស់ក្នុងការរកគ្រាប់ ក្រុម City និងស្វែងរកភាពជាក់លាក់ក្នុងការលេងណាមួយរូបគេ គេគឺពិតជាកីឡាករដ៏ខ្លាំងពេលបច្ចុប្បន្ន។»។ លោក Klopp បានលើកឡើងបែបនេះក្រោយបញ្ចប់ការប្រកួតទល់ក្រុម Aston Villa។ Liverpool បានយកឈ្នះ Aston Villa ដែលដឹកនាំដោយលោក Steven Gerrard អតីតកីឡាកររបស់ហង្សក្រហមក្នុងលទ្ធផល ២-១។ Liverpool រកបាន៣ពិន្ទុបន្ថែម ដែលជាការផ្តល់កម្លាំងចិត្តដល់ក្រុមប្រកួតប្រជែងពានរង្វាន់ជាមួយ Man City។ មកដល់ពេលនេះ Liverpool កំពុងស្ថិតនៅចំណាត់ថ្នាក់លេខ២ មាន៨៦ ស្មើជាមួយក្រុមមេឃខៀវដែលឈរលេខ១។ Manchester City នឹងត្រូវជួបក្រុម Wolverhampton Wanderers នាជំនួបថ្ងៃទី១១ ខែឧសភាដែលជាការប្រកួតសប្តាហ៍ទី៣៦៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_888.txt
|
ពលរដ្ឋខ្មែរភាគច្រើនអានបញ្ចេញសំឡេងដូចគ្នារវាងពាក្យ «អាជីវក» និង «អាជីវករ» ។ អ្នកខ្លះទៀត ច្រឡំអត្ថន័យគ្នា និងអ្នកខ្លះទៀតយល់ថា ពាក្យនេះសំដៅលើការប្រកមុខរបររកស៊ី ប៉ុន្តែមិនដឹងថា មានព្យញ្ជនៈ «រ» នៅខាងចុងពាក្យ ឬក៏អត់ទេ។ នៅក្នុងវចនានុក្រមខ្មែរសម្តេច ជួន ណាត បានបញ្ជាក់ថាពាក្យ «អាជីវក» និង «អាជីវករ» នេះអានបញ្ចេញសំឡេងផ្សេងគ្នា និងមានន័យផ្សេងគ្នាផងដែរ។
|
ពាក្យ «អាជីវក» (—វក់) ជានាមសព្ទ មានន័យថា បព្វជិតពួកមួយអ្នកប្រកាន់លទ្ធិផ្សេងពីពុទ្ធសាសនា, រាប់ចូលក្នុងពួកនិគ្រន្ថតិរ្ថិយ; បើអ្នកបួសភេទស្រីហៅ អាជិវិកា ( ក្នុងពុទ្ធកាល មានតែក្នុងប្រទេសឥណ្ឌា ) ។ រីឯពាក្យ «អាជីវករ» (—វៈក) ជានាមសព្ទ មានន័យថា ជនអ្នកប្រកបអាជីវកម្ម, អ្នកប្រកបមុខរបរចិញ្ចឹមជីវិត។ល៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8880.txt
|
គិតត្រឹមថ្ងៃទី១៨ ខែឧសភា នេះ ម្ចាស់ផ្ទះវៀតណាម បង្កើនការនាំមុខដាច់ឆ្ងាយលើតារាងមេដាយស៊ីហ្គេមលើកទី៣១។ ថៃ នៅលេខ២ ហើយប្រដេញតាមពីក្រោយដោយហ្វីលីពីន សិង្ហបុរ ឥណ្ឌូណេស៊ី និងម៉ាឡេស៊ី។
|
វៀតណាម មានមេដាយសរុប២៣៤ ក្នុងនោះមាស១០៥ ប្រាក់៦៥ សំរឹទ្ធ៦៤។ ថៃឈរលេខ២ ដោយមានមេដាយសរុប១៥៥ (មាស៤៣ ប្រាក់៤៧ សំរឹទ្ធ៦៥) ហ្វីលីពីន លេខ៣ ដោយមានមេដាយសរុប១២៦ (មាស៣៤ ប្រាក់៤០ សំរឹទ្ធ៥២)។ សិង្ហបុរី មានមេដាយសរុបក្រោម១០០ ប៉ុន្តែឈរលេខ៤ ដោយសារតែមេដាយមាសមាន៤០ ច្រើនជាងឥណ្ឌូណេស៊ី និងសិង្ហបុរី បើទោះបីក្រុមទាំងពីរ មានមេដាយសរុបជាង១០០រៀងៗខ្លួនក៏ដោយ។ មីយ៉ាន់ម៉ាឈរពីលើកម្ពុជា ដោយសារមានមេដាយមាស៥ ប្រាក់៦ សំរឹទ្ធ១១។ កម្ពុជាបច្ចុប្បន្នមានមេដាយមាស២ប្រាក់៥ និងសំរឹទ្ធ១០។ ព្រុយណេរក្សាមេដាយមាស១ ប្រាក់១ សំរឹទ្ធ១។ ឡាវ និងទីម័រខាងកើត នៅតែមិនទាន់ទទួលបានមេដាយមាស ដោយឡាវមានមេដាយប្រាក់២ សំរឹទ្ធ១៤ ខណៈកីឡាកររត់ប្រណាំងទីម័រខាងកើត Felisberto de Deus ឈ្នះមេដាយប្រាក់២តែម្នាក់ឯងលើវិញ្ញាសារត់ចម្ងាយ៥០០០ម៉ែត្រ និង១០០០០ម៉ែត្រ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8881.txt
|
សហព័ន្ធបាល់ទាត់អឺរ៉ុប (UEFA) ថ្ងៃទី១០ ខែឧសភា បានសម្រេចយល់ព្រមការផ្លាស់ប្តូរទម្រង់នៃការប្រកួត UEFA Champions league ចាប់ពីរដូវកាល ២០២៤-២៥ ទៅ។ ការកែប្រែទម្រង់ការប្រកួតនោះ ក៏មានការបង្កើនការប្រកួតវគ្គចែកពូលដល់ទៅ៨ប្រកួតដែរ។
|
កាលពីខែមេសាកន្លងទៅ UEFA ធ្លាប់បានប្រកាសរួចមកហើយថា ការប្រកួតប្រជែងនឹងអាចបន្ថែមចំនួនក្រុមពី៣២ ទៅដល់ ៣៦ក្រុមនៅពីររដូវកាលបន្ទាប់។ គណៈកម្មាធិការប្រតិបត្តិ UEFA បន្ទាប់ពីមានកិច្ចប្រជុំពិភាក្សានាទីក្រុង Vienna រួចមក ក៏បានសម្រេចបង្កើនការប្រកួតក្នុងវគ្គចែកពូល ពី៦ប្រកួតកើនដល់៨ប្រកួត។ សម្រាប់ថ្ងៃនៃការប្រកួតវគ្គចែកពូល និងវគ្គជម្រុះ រហូតដល់ការប្រកួតវគ្គផ្តាច់ព្រ័ត្រ នឹងត្រូវបន្តកំណត់ថ្ងៃប្រកួតនៅចន្លោះកណ្តាលនៃសប្តាហ៍នីមួយៗដដែល។ មិនត្រឹមតែប៉ុណ្ណោះក្រុមចំនួន២ ក្នុងចំណោម៤ក្រុមដែល UEFA បានបន្ថែមតាមសេចក្តីសម្រេច នឹងត្រូវ ផ្តល់កៅអី Champions league ស្វ័យប្រវត្តិពី UEFA។ កៅអីស្វ័យប្រវត្តិ១ បន្ថែម នឹងត្រូវផ្តល់ឱ្យលីគដែលស្ថិតនៅកម្រិតទី៥នៃចំណាត់ថ្នាក់ UEFA ខណៈកៅអីមួយទៀតនឹងផ្តល់ឱ្យប្រទេស ដែលមានក្លិបឈ្នះពានរង្វាន់ UEFA Champions League ដោយបន្ថែមពី៤ក្រុម ទៅដល់៥ក្រុម។ ក្រុម២ផ្សេងទៀតក៏នឹងត្រូវប្រកួតជម្រុះ Play-Off ដណ្តើមកៅអី។ ទោះជាយ៉ាងនេះក្តី ក្រោយប្រកាសការផ្លាស់ប្តូរទម្រង់ប្រកួតបែបថ្មីនេះ ប្រធាន UEFA លោក Aleksander Ceferin បាននិយាយថា នេះជាការអភិវឌ្ឍន៍បាល់ទាត់អឺរ៉ុប នឹងបង្កើនសមត្ថភាពក្រុម។ «ថ្ងៃនេះការសម្រេចចិត្ត បានបញ្ចប់ទៅក្នុងដំណើរពិភាក្សានិងពិគ្រោះយោបល់យ៉ាងទូលំទូលាយ ហើយអំឡុងពេលដែលយើងបានស្តាប់មតិ ពីសំណាក់ អ្នកគាំទ្រ កីឡាករ គ្រូបង្វឹក ក្រុមជម្រើសជាតិ ក្លិប និងលីគ។ ពួគគេបានជួយស្វែងរកដំណោះស្រាយដ៏ល្អក្នុងការអភិវឌ្ឍន៍ ឱ្យកាន់តែជោគជ័យសម្រាប់បាល់ទាត់ទ្វីបអឺរ៉ុប ទាំងក្នុងប្រទេសនិងលើឆាកអន្តរជាតិ។»។លោក Ceferin បាននិយាយបែបនេះនាទីក្រុង Vienna។ ក្រោមកំណែងទម្រង់ថ្មីរបស់ UEFA ដំណាក់កាលដំបូងនឹងមានកែប្រែពីការចែកពូលទៅជាលីគតែមួយប៉ុណ្ណោះ ដែលមានក្រុមទាំង៣៦ រួមបញ្ជូលជាមួយគ្នាតែម្តង ដោយក្រុមនីមួយៗនឹងត្រូវប្រកួត ៨ លើកក្នុងពូលនេះ ដោយ៤ប្រកួតក្នុងទឹកដីនឹង៤ប្រកួតក្រៅទឹកដី ទល់នឹងក្រុម៨ផ្សេងគ្នា។ សម្រាប់ក្រុមដែលរកបានតំណែងកំពូលពីចំណាត់ថ្នាក់លេខ១ រហូតដល់លេង៨ នឹងទទួលបានកៅអីវគ្គ១៦ក្រុមស្វ័យប្រវត្តិ។ ក្រុមដែលស្ថិតនៅចំណាត់ថ្នាក់លេខ៩ ដល់ លេខ២៤ នឹងត្រូវលេង Play-Off ដែលមានពីរជើងទៅវិញទៅមក ដើម្បីកៅអីវគ្គ១៦ក្រុមចុងក្រោយ។ យ៉ាងណាមិញ UEFA ក៏បានបញ្ជាក់បន្ថែមទៀតថា កំណែទម្រង់ថ្មីក៏នឹងត្រូវធ្វើឡើងចំពោះពានរង្វាន់ Europa League និង Conference League ដូចគ្នា ប្រសិនបើទម្រង់ថ្មីនេះ បានផលនៅ Champions League៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8882.txt
|
(Asian Football Confederation) នាថ្ងៃទី១៤ ខែឧសភាឆ្នាំ២០២២។
|
ក្នុងការត្រៀមខ្លួននោះ ចិនគ្រោងនឹងយកទីក្រុង១១កន្លែងក្នុងការធ្វើជាទីតាំងប្រកួត នៅថ្ងៃទី១៦ ខែមិថុនាឆ្នាំ២០២៣ ដោយមាន២៤ប្រទេសចូលរួម។ ក្រោយពីសមាជ (AFC Extraordinary Cogress) នៅទីក្រុងបារីសកាលពីថ្ងៃទី៥ ខែមិថុនា ឆ្នាំ២០១៩ ប្រទេសចិន ត្រូវបានចាត់តាំងជាម្ចាស់ផ្ទះរៀបចំការប្រកួតពានរង្វាន់ AFC Asian Cup 2023។ ដោយឡែក យោងតាមការផ្សាយលើគេហទំព័រផ្លូវការរបស់ AFC ចិនមិនអាចធ្វើជាម្ចាស់ផ្ទះសម្រាប់ព្រឹត្តិការណ៍នេះបានទេដោយទីក្រុង Han Zhou ជាកន្លែងចំបងធ្វើការប្រកួត មានការរីករាលដាលជាខ្លាំងនូវជំងឺកូវីដ-១៩។ ចំពោះព័ត៌មានបន្ថែម សម្រាប់ការប្រកួតត្រូវធ្វើយ៉ាងណា គណៈកម្មការរៀបចំ ជាពិសេសសហព័ន្ធកីឡាបាល់ទាត់អាស៊ី មិនទាន់បានបញ្ជាក់នៅឡើយទេ។ គួរបញ្ជាក់ផងដែរថា ក្នុងសមាជនៅទីក្រុងបារីនោះ ចិនបានទទួលបានការផ្ដល់សិទ្ធិឲ្យធ្វើជាម្ចាស់ផ្ទះ បន្ទាប់ពី សមាគមបាល់ទាត់ឥណ្ឌូណេស៊ី, ថៃ និងកូរ៉េដែលចង់ធ្វើជាម្ចាស់ផ្ទះ ត្រូវបានដក់ខ្លួន។ជាក់ស្ដែងព្រឹត្តិការណ៍កីឡាបាល់ទាត់ក្នុងតំបន់អាស៊ីនេះ ចិន ត្រូវធ្វើនៅថ្ងៃទី១៤ខែឧសភា ឆ្នាំ២០២២ តែត្រូវបានលើកពេលម្ដងរួចមកហើយ ដោយសារបញ្ហាកូវីដ-១៩៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8883.txt
|
គិតចាប់តាំងពីកកើតព្រឹត្តិការណ៍កីឡាតំបន់អាស៊ាន ស៊ីហ្គេម (Sea Games) នៅឆ្នាំ១៩៥៩មក ថៃបានគ្រងតំណែងជើងឯកមេដាយមាសវិញ្ញាសាបាល់ទាត់បុរសច្រើនដាច់គេរហូតដល់១៦សម័យ។ ដោយឡែកក្រុមបាល់ទាត់ស្រ្តីវៀតណាមឈរកំពូលតារាង ក្នុងនាមប្រទេសឈ្នះមេដាយមាសច្រើនលើសគេចំនួន៦ដង។
|
៣០ព្រឹត្តិការណ៍កន្លងមក គិតចាប់ពីឆ្នាំ១៩៥៩ ដល់២០១៩ ក្រុមកីឡាបាល់ទាត់ជម្រើសជាតិថៃ ផ្នែកបុរស មានលទ្ធភាពប្រមូលមេដាយមាសច្រើនជាងគេ ពីកីឡាតំបន់អាស៊ាននេះចំនួន១៦សម័យកាល។ ក្រៅពីនេះថៃ ទទួលបានមេដាយប្រាក់៤ និងសំរឹទ្ធិ៥ ក្នុងចំណោមប្រទេសចូលរួមចំនួន១១។ ម៉ាឡេស៊ីស្ថិតនៅចំណាត់ថ្នាក់ទី២ ដោយគ្រងជើងឯក៦លើក ខណៈមីយ៉ាន់ម៉ានៅលេខ៣ ធ្លាប់ឈ្នះ៥លើក។ ក្រុមការពារតំណែងជើងឯកវៀតណាម ធ្លាប់ឈ្នះតែពីរលើកប៉ុណ្ណោះ ដូចឥណ្ឌូណេស៊ីដែរ។ ចំណោមប្រទេសចូលរួម១១ មាន៤ប្រទេសមិនធ្លាប់ស្គាល់រសជាតិមេដាយពីកីឡា Sea Games ដែលក្នុងនោះរួមមាន កម្ពុជា ព្រុយណេ ហ្វីលីពីន និងទីម័រខាងកើត។ ដោយឡែកសិង្ហបុរីទោះមិនធ្លាប់បានមាស តែពួកគេទទួលបានមេដាយប្រាក់៣លើក និងសំរឹទ្ធិ៧លើក។ ឡាវធ្លាប់ដណ្តើមបានមេដាយសំរឹទ្ធឹម្តងដែរនៅឆ្នាំ២០០៩កាលពួកគេធ្វើម្ចាស់ផ្ទះ។ សម្រាប់វិញ្ញាសាបាល់ទាត់ផ្នែកនារីវិញ ចាប់តាំងពីបញ្ចូលវិញ្ញាសានេះ ក្នុងកីឡាប្រចាំតំបន់អាស៊ាននេះនៅឆ្នាំ១៩៨៥ ក្រុមស្ត្រីវៀតណាមគ្រងមេដាយមាសច្រើនជាងគេ ចំនួន៦សម័យកាល ក្នុងចំណោម១១ព្រឹត្តិការណចុងក្រោយ តាមពីក្រោយដោយថៃដែលធ្លាប់ឈ្នះ៥លើក។ ក្រៅពីវៀតណាម និងថៃ វិញ្ញាសាបាល់ទាត់ស្រ្តី គ្មានប្រទេសណាឈ្នះមេដាយមាសឡើយ។ មីយ៉ាន់ម៉ា ទទួលបានត្រឹមរងជើងឯកមេដាយប្រាក់៣លើក និងសំរឹទ្ធិ៧លើក។ ម៉ាឡេស៊ី និងសិង្ហបុរីធ្លាប់ទទួលបានប្រាក់មួយលើកដូចគ្នា ហើយហ្វីលីពីនធ្លាប់ដណ្តើមបានសំរឹទ្ធមួយលើក។ ព្រឹត្តិការណ៍កីឡាស៊ីហ្គេមបានឈានដល់ការរៀបចំលើកទី៣១ ឆ្នាំ២០២១ នៅលើទឹកដីប្រទេសវៀតណាម ចាប់ពីថ្ងៃទី៦ ដល់២២ ខែឧសភា ឆ្នាំ២០២២។ វិញ្ញាសាកីឡាបាល់ទាត់ផ្នែកបុរស់ និងនារី ស្ថិតក្នុងការប្រកួតជម្រុះតាមពូលនៅឡើយ។ ផ្នែករសពូល A មានម្ចាស់ផ្ទះវៀតណាម ឥណ្ឌូណេស៊ី មីយ៉ាន់ម៉ា ហ្វីលីពីន និងទីម័រខាងកើត រួមជាមួយពូល B មានថៃ កម្ពុជា ម៉ឡេស៊ី សិង្ហបុរី និងឡាវ។ ព្រុយណេ មិនបញ្ជូនអត្តពលិកដើម្បីប្រជែងមេដាយវិញ្ញាបាល់ទាត់ឡើយ។ សម្រាប់វិញ្ញាសាបាល់ទាត់ស្រ្តីដែលកម្ពុជាបានបញ្ជូនអត្តពលិកទៅដណ្តើមមេដាយលើកដំបូងនៅប្រទេសវៀតណាមនេះ មានការចូលរួមតែ៧ប្រទេសប៉ុណ្ណោះ។ កម្ពុជាស្ថិតនៅជាមួយម្ចាស់ផ្ទះ និងជាម្ចាស់ការពារជើងឯកវៀតណាម និងហ្វីលីពីនក្នុងពូល A ឯពូល B មាន ថៃ សិង្ហបុរី ឡាវ និងមីយ៉ាន់ម៉ា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8884.txt
|
ប្រធានក្រុមប្រឹក្សាសហព័ន្ធកីឡាបាល់ទាត់អាហ្រ្វិកខាងត្បូង (COSAFA) គាំទ្រលោក Gianni Infantino ឱ្យកាន់តំណែងជាប្រធានសហព័ន្ធកីឡាបាល់ទាត់អន្តរជាតិ (FIFA) សម្រាប់អាណត្តទី៣បន្តទៀត។ FIFA នឹងបោះឆ្នោតជ្រើសរើសប្រធានថ្មីនៅឆ្នាំក្រោយ។
|
លោក Artur de Almeida e Silva ដែលទើបជាប់ជាប្រធាន COSAFA ថ្មី ជំនួសលោក Phillip Chiyangwa បានប្រកាសពីការគាំទ្រលោក Infantino នៅថ្ងៃទី១៤ ខែឧសភានៅក្នុងពិធីចូលកាន់តំណែងថ្មីរបស់លោក ដែលមានវត្តមានរបស់ប្រធានសហព័ន្ធបាល់ទាត់ទ្វីបអាហ្វ្រិក (CAF) លោក Patrice Motsepe ផង។ នេះបើតាមការចុះផ្សាយរបស់ទីភ្នាក់ងារព័ត៌មាន Reuters។ ក្នុងពិធីនោះ លោក Artur de Almeida លើកឡើងថាលោក Infantino ជាបេក្ខជនដ៏ល្អបំផុតដើម្បីដឹកនាំបាល់ទាត់ពិភពលោកសម្រាប់រយៈពេល ៤ឆ្នាំទៅមុខទៀត។ «លោក Infantino បានបង្ហាញពីបំណងប្រាថ្នារបស់គាត់ម្តងហើយម្តងទៀតក្នុងការធ្វើឱ្យវិស័យបាល់ទាត់អាហ្រ្វិកលូតលាស់។ Infantino មិនមែននិយាយតែមាត់ទេ តែគាត់បានបង្ហាញដោយសកម្មភាព»។ នេះជាការលើកសរសើរបស់លោក Artur de Almeida ទៅកាន់ប្រធាន FIFA។ លោក Infantino សញ្ជាតិស្វ៊ីស ដែលជាប់ឆ្នោតនៅអាណត្តទី២នេះដោយមិនមានការជំទាស់នៅឆ្នាំ ២០១៩ ទំនងជាឈរឈ្មោះបោះឆ្នោតអាណត្តិទី៣បន្តទៀតនៅសមាជ FIFA លើកទី៧៣ នៅឆ្នាំ ២០២៣។ តំណែងថ្មីជាប្រធាន COSAFA របស់លោក Artur de Almeida ក៏ត្រូវបានបោះឆ្នោតជ្រើសរើសដោយមិនមានការជំទាស់ផងដែរ។ លោកបានទទួលការគាំទ្រពីសមាគមបាល់ទាត់ជាតិចំនួន១៤នៅអាហ្វ្រិកខាងត្បូង ដែលជាប្លុកបោះឆ្នោតដ៏ធំមួយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8885.txt
|
លោក Jurgen Klopp ថ្ងៃទី១៨ ខែឧសភា និយាយថាលោកមិនធ្លាប់មានកីឡាករល្អៗក្នុងក្រុម ដូចក្លិប Liverpool ពេលនេះឡើយ ។ លោកថ្លែងបែបនេះ បន្ទាប់ពីកូនក្រុមទទួលជ័យជម្នះលើក្រុម Southampton លទ្ធផល ២-១។
|
Liverpool បន្តដាក់សម្ពាធលើក្រុមកំពូលតារាង Manchester City ក្រោយរកបាន៣ពិន្ទុបន្ថែមពីជំនួបសប្តាហ៍ទី៣៧ នៃ Premier League របស់ខ្លួន និងមាន៨៩ពិន្ទុ ក្រោមមេឃខៀវ១ពិន្ទុ។ ២គ្រាប់ឈ្នះលើ Southampton ធ្វើបានដោយកីឡាករ Takumi Minamino និង Joe Matip ខណៈដែល Liverpool បានប្តូរកីឡាករបម្រុងឱ្យចូលប្រកួតរហូតដល់ទៅ៩រូប។ ចំណែកក្រុមម្ចាស់ផ្ទះស៊ុតដោយកីឡាករ Nathan Redmond។ សម្រាប់ជំនួបសប្តាហន៍ទី៣៨ ដែលធ្វើឡើងនាថ្ងៃទី២២ ខែឧសភា គឺជាប្រកួតចុងក្រោយរបស់ក្រុមទាំងអស់នៅ Premier league ហើយជាប្រកួតដែលកំណត់វាសនារវាងក្រុម Man City និង Liverpool ក្លាយជាម្ចាស់ពានរង្វាន់កំពូលអង់គ្លេសមួយនេះ។ យ៉ាងណាមិញគ្រូបង្វឹកសញ្ជាតិអាល្លឺម៉ង់បានបង្ហាញអារម្មណ៍សប្បាយចិត្តចំពោះលទ្ធផល ហើយនិយាយថា ជោគជ័យដែលក្រុមធ្វើបាន EFL Cup, FA ហើយឈ្នះជំនួបសប្តាហ៍ទី៣៧ ជាការបន្តសង្ឃឹមប្រជែងពាន ព្រមទាំងភាពខ្លាំងរបស់ក្រុមរដូវកាលនេះ។ «ខ្ញុំសប្បាយចិត្តខ្លាំងចំពោះលទ្ធផល និងការបង្ហាញខ្លួនរបស់ក្រុមថ្ងៃនេះ ក្រុមកីឡាករទាំងនេះប្រៀបដូចជាឡានទំនើប Ferraris ដែលទុកក្នុងឃ្លាំងអ៊ីចឹងទោះមិនសូវបានលេង តែគុណភាពនៅខ្លាំងរហូត។ ខ្ញុំមិនធ្លាប់មានកីឡាករល្អៗបែបនេះពីមុនមកឡើយ ពួកគេបន្តស្វែងរកជ័យជម្នះ ហើយធ្វើបានល្អបំផុតសម្រាប់ក្រុមសឹងគ្រប់ការប្រកួត។»។ លោក Klopp និយាយប្រាប់ទូរទស្សន៍ Sky Sports ក្រោយចប់ការប្រកួតបែបនេះ។ Liverpool តាមពីក្រោយ Man City ១ពិន្ទុ នឹងត្រូវទទួលក្រុម Wolverhampton Wanderers សម្រាប់ជំនួបចុងក្រោយ ហើយហង្សក្រហមគឺត្រូវការឈ្នះជាចាំបាច់ដើម្បីអាចមានឱកាសលើកពាន Premier League។ ឯ Man City ក៏ត្រូវការឈ្នះជាចាំបាច់ពេលប្រកួតទល់ក្រុម Aston Villa ផងដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8886.txt
|
គិតត្រឹមព្រឹកថ្ងៃទី១២ ខែឧសភា នេះ ម្ចាស់ផ្ទះវៀតណាម ឈ្នះមេដាយសរុប២៨ហើយពីព្រឹត្តិការណ៍កីឡាស៊ីហ្គេមលើកទី៣១នៅទឹកដីរបស់ខ្លួន ដោយនាំមុខទាំងមេដាយមាស ប្រាក់ និងសំរឹទ្ធ។ បើផ្អែកតាមចំនួនមេដាយមាស ម៉ាឡេស៊ី ស្ថិតនៅលេខ២ ឥណ្ឌូណេស៊ី លេខ៣។
|
នៅមុនពិធីបើកព្រឹត្តិការណ៍ស៊ីហ្គេមលើកទី៣១ជាផ្លូវការ ម្ចាស់វៀតណាម ឈ្នះមេដាយសរុប២៧ (មាស១០ ប្រាក់ និងសំរឹទ្ធ១០)។ មេដាយមាសដល់ទៅ៦របស់វៀតណាម បានមកពីកីឡាករឃូរ៉ាស្ស (Kurash)។ ម៉ាឡេស៊ី ស្ថិតនៅលំដាប់លេខ២ ដោយឈ្នះមេដាយសរុប១៨ (មាស៩ ប្រាក់៣ និងសំរឹទ្ធ៦) ឥណ្ឌូណេស៊ី ឈ្នះមេដាយ៧ (មាស៣ និងប្រាក់៤)។ ហ្វីលីពីន សិង្ហបុរី ថៃ និងមីយ៉ាន់ម៉ា សុទ្ធតែឈ្នះមេដាយមាស១រៀងៗខ្លួន ប៉ុន្តែខុសគ្នាត្រង់មេដាយប្រាក់ និងសំរឹទ្ធ។ ព្រុយណេឈរពីលើកម្ពុជាបណ្តោះអាសន្ន ដោយឈ្នះមេដាយប្រាក់១ និងសំរឹទ្ធ១។ ឡាវ និងកម្ពុជា ទទួលបានមេដាយសំរឹទ្ធ១រៀងៗខ្លួនជាផ្លូវការ ខណៈទីម័រខាងកើត មិនទាន់ឈ្នះមេដាយណាមួយឡើយ។ កីឡាករប្រណាំងទូករ៉ូអ៊ីង ផន សុភា និង ជៅ សំរេច ជាអត្តពលិកដំបូងរបស់កម្ពុជាដែលឡើងទទួលមេដាយសំរឹទ្ធពីព្រឹត្តិការណ៍កីឡាស៊ីហ្គេមលើកទី៣១ ខណៈកីឡាករឃីកបុកស៊ីង សាន រ៉ាគីម រងចាំពិធីទទួលមេដាយសំរឹទ្ធជាផ្លូវការ។ បច្ចុប្បន្ន កីឡាករឃីកបុកស៊ីងខ្មែរដល់ទៅ៤រូប បានឡើងទៅកាន់វគ្គផ្តាច់ព្រ័ត្រដើម្បីប្រជែងយកមេដាយមាស ក្នុងនោះរួមមាន ទូច រ៉ាឆាន់ (បឺត សង្ឃឹម), លន់ បញ្ញា, កាន់ ម៉េងហុង និង ឈឿន ល្វៃ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8887.txt
|
ម្ចាស់ការពារតំណែងជើងឯក Mark Verstappen ឈ្នះការប្រណាំងរថយន្តលំដាប់ពិភពលោក Formula One ក្នុងកម្មវិធី Miami Grand Prix ដែលធ្វើនៅទីលានប្រណាំងក្នុងទឹកដី សហរដ្ឋអាម៉េរិក ថ្ងៃទី៨ ខែឧសភា។ នេះជាជ័យជម្នះលើកទី៣របស់ Verstappen ក្នុងចំណោមការប្រណាំង៥លើករដូវកាលឆ្នាំ២០២២។
|
Verstappen ដែលបើកបរឱ្យក្រុម Red Bull ប្រជែងឈ្នះ Charles Leclerc របស់ Ferrari ដើម្បីទៅដល់ទីមុនគេ ដោយប្រើថេរវេលា១ម៉ោង ៣៤នាទី និង២៤វិនាទី។ Carlos Sainz មិត្តរួមក្រុម Ferrari បញ្ចប់ក្នុងចំណាត់ថ្នាក់ទី៣។ ក្នុងចំណោមការប្រណាំង៥លើកដំបូងនៅរដូវកាលថ្មីនេះ Verstappen ដែលជាម្ចាស់ការពារតំណែងជើងឯក F1 រកបានពិន្ទុពេញ៣លើក ខណៈ Leclerc ឈ្នះពីរលើក។ ដោយឡែក ម្ចាស់ជើងឯក៧សម័យ Lewis Hamilton នៅមិនទាន់រកឃើញជ័យជម្នះនៅឡើយទេ ស្របពេលការប្រណាំងនៅទីលានទី៥នេះ រូបគេបញ្ចប់ក្នុងចំណាត់ថ្នាក់ទី៦។ ឆ្លងកាត់ការប្រណាំង៥លើក អ្នកប្រណាំងអង់គ្លេសដែលបើកបរឱ្យក្រុម Mercedes ធ្វើបានល្អបំផុតនៅជំនួបបើកឆាកដោយបញ្ចប់ក្នុងចំណាត់ថ្នាក់ទី៣។ សរុបពិន្ទុក្រោយការប្រណាំង៥លើក កីឡាករសញ្ជាតិមូណាកូ Leclerc ឈរកំពូលតារាងមាន១០៤ពិន្ទុ តាមពីក្រោយដោយអ្នកប្រណាំងហូឡង់ Verstappen រកបាន ៨៥ពិន្ទុ។ Sergio Perez ដែលបើកឱ្យ Red Bull ឈរលេខ៣មាន៦៦ពិន្ទុ នាំមុខ George Russell របស់ Mercedes នៅលេខ៤ចំនួន៧ពិន្ទុ។ Hamilton នៅលេខ៦ ទើបរកបាន៣៦ពិន្ទុប៉ុណ្ណោះ។ ដោយឡែក សម្រាប់ផ្នែកគ្រឿងម៉ាស៊ីនវិញ Ferrari នៅតែនាំមុខគេក្នុងតារាង F1 ជាមួយពិន្ទុសរុប១៥៧ពិន្ទុ ខណៈ Red Bull ដេញពីក្រោយចំនួន៦ពិន្ទុ។ Mercedes ម្ចាស់ការពារជើងឯកគ្រឿងម៉ាស៊ីនល្អបំផុត នៅលេខ៣ រកបាន៩៥ពិន្ទុ។ ការប្រណាំងបន្ទាប់នៅទីលានទី៦ នឹងធ្វើឡើងនៅប្រទេសអេស្ប៉ាញ ក្នុងកម្មវិធី PIRELLI GRAN PREMIO DE ESPANA នាថ្ងៃទី២២ ខែសឧសភា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8888.txt
|
លោក Pep Guardiola កាលពីថ្ងៃទី៩ ខែឧសភា បានអះអាងថា ពលរដ្ឋ ក៏ដូចជាប្រព័ន្ធផ្សព្វផ្សាយនៅប្រទេសអង់គ្លេសសុទ្ធតែចង់ឱ្យក្រុម Liverpool ឈ្នះពានរង្វាន់ Premier League ជាងក្រុម Manchester City។
|
លោក Guardiola ដឹកនាំក្រុមមេឃខៀវឈរកំពូលតារាងលីគកំពូលអង់គ្លេស នារដូវកាល ២០២១-២២ ដោយមាន៨៦ពិន្ទុ ឈរពីលើក្រុមហង្សក្រហម Liverpool ដែលមាន៨៣ពិន្ទុឈរលេខពីរ។ នាការប្រកួតសប្តាហ៍កន្លងទៅ ក្រុមហង្សក្រហម បានប្រកួតត្រឹមលទ្ធផលស្មើ ១-១ ជាមួយក្រុម Tottenham Hotspurs ចំណែក Man City ប្រកួតយកឈ្នះលើក្រុម Newcastle United លទ្ធផល ៥-០។ ក្រុមទាំងពីរនៅសល់៣ប្រកួតក្នុងដៃរៀងៗខ្លួនៗ ដែលជាប្រកួតដ៏ចាំបាច់ក្នុងការប្រជែងពានរង្វាន់កំពូលអង់គ្លេសក្នុ ងរដូវកាលនេះ។ ទោះជាមានពិន្ទុនាំមុខ តែលោក Guardiola ជាគ្រូបង្វឹកបង្ហាញអារម្មណ៍មិនសប្បាយចិត្ត ដោយនិយាយថាមនុស្សគ្រប់គ្នានៅអង់គ្លេសគាំទ្រ Liverpool។ «មនុស្សគ្រប់គ្នានៅអង់គ្លេសគាំទ្រ Liverpool ទាំងប្រព័ន្ធផ្សព្វផ្សាយ ពិតណាស់ព្រោះ Liverpool ធ្វើបានយ៉ាងល្អក្នុងប្រវត្តិសាស្រ្តប្រកួតប្រជែងពានរង្វាន់អឺរ៉ុប។ ទោះពួកគេមានអ្នកគាំទ្រច្រើនជាងពួកយើងទូទាំងពិភពលោក និងអង់គ្លេស ខ្ញុំមិនខ្វល់ឡើយ ក្រុមយើងនឹងព្យាយាមយកពាននេះឱ្យខានតែបាន។»។ Guardiola ប្រាប់ទូរទស្សន៍ BeIN Sports បែបនេះ។ យ៉ាងណាមិញ ការប្រកួតដែលនៅសល់ជាការប្រកួតដ៏លំបាកគ្រូបង្វឹកសញ្ជាតិអេស្ប៉ាញបានអះអាងថា ក្រុមមេឃត្រូវការ៦ពិន្ទុឬ៩ពិន្ទុបន្ថែមដើម្បីសម្រេចក្តីសង្ឃឹមលើកពាន Premier League រដូវកាលនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8889.txt
|
លោក Erik ten Hag នឹងមកដឹកនាំក្រុម Manchester United ក្នុងនាមជាម្ចាស់ជើងឯកលីគកំពូល Eredivisie បន្ទាប់ពីលោកបានដឹកនាំក្រុម Ajax Amsterdam ឈ្នះលើ SC Heerenveen លទ្ធផល ៥-០ នាជំនួបសប្តាហ៍ទី៣៣ ថ្ងៃទី១២ ខែឧសភា។
|
ក្រុម Ajax គឺជាក្រុមប្រកួតប្រជែងពានរង្វាន់ជាមួយក្រុម PSV Eindhoven ដ៏តឹងតែងបំផុតមួយក្នុងរដូវកាល ២០២១-២២ នេះ។ ជ័យជម្នះលើក្រុម Heerenveen បានជួយឱ្យក្រុម Ajax ដែលដឹកនាំដោយលោក Ten Hag ឈ្នះពានលីគកំពូលជាលើកទី៣ ក្នុងរយៈពេល៤ រដូវកាលចុងក្រោយ។ មិនធ្វើឱ្យលោក Ten Hag អស់សង្ឃឹមមុនពេលចាកចេញទៅក្លិបថ្មីឡើយ ជ័យជម្នះ៥គ្រាប់របស់ Ajax នៅក្នុងកីឡដ្ឋាន Johan Cruijff Arena ធ្វើបានដោយកីឡាករ Nicolas Tagliafico, Steven Berghuis, Sebastien Haller, Brian Brobbey និង Edson Alvarez។ ទោះបីក្រុម PSV អាចស្វែងរកជ័យជម្នះរបស់ខ្លួនក្នុងលទ្ធផល ៣-២ ទល់ក្រុម NEC Nijmegen ក្តី ក៏ Ajax បន្តនាំមុខលើកំពូលតារាងដោយមានពិន្ទុសរុប៨២ ពីលើ PSV ៤ពិន្ទុ ដែលមាន ៧៨ពិន្ទុ ខណៈក្រុមទាំងពីរនៅសល់ត្រឹមម្នាក់១ប្រកួតចុងក្រោយ។ នេះជាពានរង្វាន់លីគកំពូលទី៣៦ និងជាលើក៧ ក្នុងរយៈពេល ១១ រដូវកាល ។ ក្នុងនោះលោក Ten Hag ជួយស្វែងរកពានរង្វាន់ Eredivisie នេះ៣លើក និងពាន Dutch Cup ២លើក និង Dutch Super Cup ១លើកទៀតផង។ យ៉ាងណាមិញក្រុមបិសាចក្រហមនៅសល់ត្រឹម១ប្រកួតប៉ុណ្ណោះ ដើម្បីបង្រ្គប់ការប្រកួត Premier League ហើយក្រោយបញ្ចប់ការប្រកួតនោះលោក Ten Hag នឹងធ្វើដំណើរទៅដឹកនាំក្រុមយក្សរបស់អង់គ្លេសមួយនេះសម្រាប់រដូវកាលថ្មី៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_889.txt
|
ជប៉ុនប្រកាសទម្លាក់ជំនួយកម្ចី ២៥០ពាន់លានដុល្លារ ដល់អាស៊ាន សម្រាប់ដោះស្រាយវិបត្តិកូវីដ-១៩។ នាយករដ្ឋមន្ត្រីជប៉ុន លោក គីស៊ីដា ហ្វូមីអូ ដែលបានប្រកាសនៅក្នុងកិច្ចប្រជុំកំពូលអាស៊ាន-ជប៉ុន នាព្រឹកថ្ងៃទី២៧ តុលា។
|
ប្រមុខរដ្ឋាភិបាលនៃប្រទេសអាស៊ាន បានគាំទ្រជំនួយជាកម្ចីពីជប៉ុន ចំនួន ២៥០ពាន់លានដុល្លារ ដែលអាចឆ្លើយតបគ្រោះមហន្តរាយពាក់ព័ន្ធជំងឺកូវីដ-១៩ ។ ជប៉ុន ក៏ប្រកាសពីជំហរគាំទ្រតួនាទីស្នូលរបស់អាស៊ានផងដែរ។ នេះបើតាមសម្ដេច ហ៊ុន សែន ដែលបានស្រង់ខ្លឹមសារក្នុងកិច្ចប្រជុំបង្ហោះលើហ្វេសប៊ុក។ បើតាមសម្ដេច ហ៊ុន សែន ប្រមុខរដ្ឋាភិបាលអាស៊ានបានស្នើឱ្យជប៉ុន បន្តភាពជាដៃគូយុទ្ធសាស្ត្រអាស៊ានឱ្យកាន់តែស៊ីជម្រៅ និងរីកចម្រើន ក្នុងការពង្រីកកិច្ចសហប្រតិបត្តិការលើគ្រប់វិស័យ ដែលមានដូចជា វិស័យឌីជីថល វិស័យសេដ្ឋកិច្ច វប្បធម៌ វិស័យសន្តិសុខ និងវិស័យផ្សេងៗទៀត។ ក្នុងកិច្ចប្រជុំនេះ ប្រមុខរដ្ឋាភិបាលអាស៊ានបានកត់សម្គាល់ លើឯកសារចំនួន២ រួមមាន របាយការណ៍វឌ្ឍនភាពស្ដីអំពីការអនុវត្តការកែសម្រួលការអនុវត្តសេចក្តីប្រកាសចក្ខុវិស័យស្ដីអំពីមិត្តភាព និងកិច្ចសហប្រតិបត្តិការអាស៊ាន-ជប៉ុន។ ឯកសារមួយទៀតទាក់ទង របាយការណ៍ វឌ្ឍនភាពស្ដីពីការអនុវត្តសេចក្តីប្រកាសរួម ស្ដីពីកិច្ចសហប្រតិបត្តិការអាស៊ាន-ជប៉ុន លើចក្ខុវិស័យអាស៊ាន ស្ដីពីឥណ្ឌូប៉ាស៊ីហ្វិក ។ រដ្ឋាភិបាលជប៉ុនបានផ្ដល់ជំនួយសន្ធឹកសន្ធាប់ ជាពិសេសពាក់ព័ន្ធនឹងការផ្ដល់វ៉ាក់សាំងប្រឆាំងជំងឺកូវីដ- ១៩ ដល់ប្រទេសអាស៊ាន និងផ្ដល់វិភាគទាន ៥០លានដុល្លារ ដល់មជ្ឈមណ្ឌលអាស៊ាន សម្រាប់គ្រោះអាសន្នសុខភាពសាធារណៈ និងជំងឺកើតថ្មី។ កន្លងមក រដ្ឋាភិបាលជប៉ុន ក៏បានប្រកាសផ្ដល់ជំនួយឥតសំណងចំនួន ២០០លានដុល្លារ សម្រាប់ជួយដល់បរិក្ខាពេទ្យ និងឧបករណ៍ផ្សេងៗ ព្រមទាំងផ្នែកបច្ចេកទេសដល់បណ្ដាប្រទេសអាស៊ាន។ ប្រមុខរដ្ឋាភិបាលអាស៊ាន ក៏បានស្វាគមន៍ជំនួយនេះ ហើយស្នើជប៉ុនបន្តជួយកសាងសហគមន៍អាស៊ាន ជាពិសេសការតភ្ជាប់ផែនការមេឆ្នាំ២០២៥ និងសមាហរណកម្មអាស៊ាន សម្រាប់ផែនការគំនិតផ្ដួចផ្ដើមអាស៊ានលើកទី៤ ក៏ដូចជាការកាត់បន្ថយគម្លាតនៃការអភិវឌ្ឍ ជាពិសេសនៅតំបន់មេគង្គ ។ ជប៉ុន គឺជាដៃគូសន្ទនារបស់អាស៊ាន ៤៨ ឆ្នាំមកហើយ។ ប្រមុខរដ្ឋាភិបាលអាស៊ាន ក៏បានឯកភាពតាមសំណើរបស់ជប៉ុន រៀបចំកិច្ចប្រជុំពិសេសនៅជប៉ុន ក្នុងឆ្នាំ២០២៣ ដែលជាខួបលើកទី៥០នៃការបង្កើតភាពដៃគូរវាងអាស៊ាន និងជប៉ុន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8890.txt
|
អ្នកតំណាងប្រទេសរុស្ស៊ីនាថ្ងៃទី១១ ខែឧសភា ត្រូវបានអនុញ្ញាតឱ្យចូលរួមក្នុងកិច្ចប្រជុំសមាជធំរបស់សហព័ន្ធបាល់ទាត់កីឡាបាល់ទាត់អឺរ៉ុប (UEFA) ក្នុងទីក្រុងវីយែន ទោះក្រុមជម្រើសជាតិនិងក្លិបរុស្ស៊ីត្រូវបានហាមឃាត់់ចូលរួមប្រកួតអន្តរជាតិនានាក្តី។
|
កាលពីខែកុម្ភៈកន្លងទៅស្ថាប័នបាល់ទាត់ដ៏ធំទាំងពីរក្នុងពិភពលោករួមមាន UEFA និងសហព័ន្ធបាល់ទាត់ពិភពលោក (FIFA) បានសម្រេចចិត្តហាមឃាត់ប្រទេសរុស្ស៊ី និងក្លិបរុស្ស៊ីពីការប្រកួតអន្តរជាតិនានា។ មិនត្រឹមប៉ុណ្ណោះ UEFA ក៏បានដកសិទ្ធិរបស់រុស្ស៊ីក្នុងការដេញថ្លៃធ្វើជាម្ចាស់ផ្ទះកាលប្រកួតពានរង្វាន់ទិ្វបអឺរ៉ុប Euro 2028 និង Euro 2032 កាលពីដើមខែឧសភានេះ។ យ៉ាងណាមិញ សហព័ន្ធបាល់ទាត់ប្រចាំតំបន់អឺរ៉ុបមួយនេះបានអនុញ្ញាតឱ្យអ្នកតំណាងរុស្ស៊ីចូលរួមកិច្ចប្រជុំសមាជរបស់ខ្លួននាថ្ងៃទី១១ ខែឧសភា។ «អគ្គលេខាធិការសហព័ន្ធបាល់ទាត់រុស្ស៊ីបានចូលរួមក្នុងកិច្ចប្រជុំសមាជនាថ្ងៃនេះក្នុងទីក្រុងវីយែន»។ អ្នកនាំពាក្យ UEFA ប្រាប់ទៅកាន់ទីភ្នាក់ងារព័ត៌មាន Reuters បែបនេះ។ ប្រធាន UEFA លោក Aleksander Ceferin និយាយថា មិនទាន់ដល់ពេលវេលាព្យួរសិទ្វិរបស់សហព័ន្ធបាល់ទាត់រុស្ស៊ីឡើយ។ «បើសិនអ្នកសួរខ្ញុំកាលពីខែមុន ខ្ញុំនឹងអាចគិតផ្ទុយគ្នាខុសពីថ្ងៃនេះ ហើយពីមួយខែទៅមួយខែយើងមិនដឹងថានឹងមានរឿងអ្វីកើតឡើងដែរ ហើយវាមិនទាន់ដល់ពេលវេលាឡើយ។ ខ្ញុំមិនអាចនិយាយបានឡើយថារឿងអនាគតទៅជាយ៉ាងណា ទណ្ឌកម្មរបស់យើងបានធ្វើឱ្យមានផលលំបាកដល់អត្តពលិក ខ្ញុំក៏សុំទោសពួកគេ ប៉ុន្តែក្នុងកាលៈទេសៈដូច្នេះ យើងគ្មានដំណោះស្រាយអ្វីឡើយ។» លោក Ceferin បាននិយាយបែបនេះក្នុងសិន្និសីទកាសែតបន្ទាប់ពីកិច្ចប្រជុំ។ លើសពីនេះទៅទៀត ប្រធានសហព័ន្ធបាល់ទាត់អឺរ៉ុបមួយនេះ ក៏បានអះអាងបន្ថែមថា លោករំពឹងថានៅពេលអនាគត ទិដ្ឋភាពដ៏ខ្មៅងងឹតនៃសង្រ្គាមនឹងបានបញ្ចប់ទៅដោយឆាប់រហ័ស៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8891.txt
|
សហព័ន្ធបាល់ទាត់ពិភពលោក (FIFA) គួរតែផ្តល់សំណងប្រាក់ប្រមាណជាង ៤៤០លានដុល្លារ ទៅឱ្យកម្មករចំណាកស្រុកដែលសាងសង់កីឡដ្ឋាននៅប្រទេសកាតា ដែលរងការរំលោភបំពានសិទ្ធិមនុស្សកន្លងមក។ នេះបើតាមសេចក្តីថ្លែងការណ៍អង្គការលើកលែងទោសអន្តរជាតិ Amnesty International (AI) ថ្ងៃទី១៨ ខែឧសភា។
|
អង្គការការលើកលែងទោសអន្តរជាតិ (AI) សហការជាមួយអង្គការឃ្លាំមើលសិទ្ធិមនុស្ស HRW ,ក្រុមអ្នកគាំទ្របាល់ទាត់ទ្វីបអឺរ៉ុប និងសហជីពកម្មករសំណងនិងឈឺអន្តរជាតិ បានអំពាវនាវឱ្យមានការដោះស្រាយការបំពានសិទ្វិរបស់កម្មករសាងសង់កីឡដ្ឋានទាំងអស់នៅកាតា។ កាលពីដើមឆ្នាំ ២០២២ កន្លងទៅ ក្រុមអង្គការក្រៅរដ្ឋាភិបាលរបស់ប្រទេសអង់គ្លេសទាំងអស់នេះ ក៏ដូចជាគ្រូបង្វឹកក្រុមអង់គ្លេសលោក Gareth Southgate បានស្នើសុំឱ្យមានការគាំទ្រពីសំណាក់ FIFA ឱ្យមានការផ្តួចផ្តើមគំនិត បង្កើតកម្មវិធីផ្តល់សំណងពិតប្រាកដមួយចំនួនទៅកាន់កម្មករដែលសាងសង់កីឡដ្ឋានទាំងនោះ។ «FIFA គួរតែត្រៀមប្រាក់បម្រុងប្រមាណ ៤៤០លានដុល្លារដើម្បីផ្តល់សំណងដល់កម្មកររាប់សែននាក់ដែលបានរងគ្រោះពីបញ្ហារំលោភបំពានសិទ្ធិមនុស្សនៅប្រទេសកាតាមុនការត្រៀមរៀបចំព្រឹត្តិការណ៍ World Cup 2022។»។ នេះបើតាមអង្គការការលើកលែងទោសអន្តរជាតិ។ លើសពីនេះ អង្គការដែលមានទីតាំងស្ថិតនៅប្រទេសអង់គ្លេសមួយនេះក៏បានជំរុញឱ្យប្រធាន FIFA លោក Gianni Infantino ធ្វើការងារជាមួយកាតាក្នុងការបង្កើតកម្មវិធីផ្តល់ប្រាក់សំណងដ៏ទូលំទូលាយមួយផងដែរ។ យ៉ាងណាមិញសហព័ន្ធ FIFA ក៏បានឆ្លើយតបថា ខ្លួនកំពុងតែ វាយតម្លៃលើសំណើពីសំណាក់អង្គការក្រៅរដ្ឋាភិបាលទាំងអស់នោះ។ FIFA ក៏បានអះអាងបន្ថែមថា សហព័ន្ធនឹងបង្កើនសមត្ថភាពចំពោះការការពារសិទ្ធិរបស់កម្មករចំណាកស្រុកនៅកាតា រួមទាំងសហការជាមួយអ្នករៀបចំកម្មវិធីរបស់ប្រទេសកាតាទទួលខុសត្រូវចំពោះបញ្ហាដែលកើតមានមុខការប្រកួតមកដល់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8892.txt
|
លោក Jurgen Klopp គ្រូបង្វឹកក្រុម Liverpool នៅថ្ងៃទី២០ ខែឧសភានេះ បាននិយាយថាក្រុមមិនគួរសោកស្តាយឬអស់សង្ឃឹមឡើយ បើទោះមិនអាចឈ្នះពានរង្វាន់ Premier league រដូវកាល ២០២១-២២។ គ្រូបង្វឹកសញ្ជាតិអាល្លឺម៉ង់បន្ថែមថា Premier league រដូវកាលនេះពិតជាអស្ចារ្យខ្លាំង។
|
ហង្សក្រហមបានឈានជើងដល់ការប្រជែងពានរង្វាន់លីគកំពូលអង់គ្លេសសម្រាប់ជំនួបសប្តាហ៍ចុងក្រោយ ដោយមានពិន្ទុពីក្រោយ Manchester City ត្រឹម១ពិន្ទុ។ Man City នឹងជួប Aston Villa នាជំនួបចុងក្រោយថ្ងៃទី២២ ខែឧសភា ដែលដឹកនាំដោយអតីតកីឡាករដ៏ឆ្នើមរបស់ Liverpool លោក Steven Gerrard។ ក្រុមដែលស្ថិតនៅតំបន់ Merseyside និងត្រូវស្វាគមន៍ក្រុម Wolverhampton Wanderers ក្នុងទឹកដី Anfield។ ទោះបីជា Liverpool ត្រូវមានការងារធ្ងន់នៅ Champions league វគ្គផ្តាច់ព្រ័ត្រដូចឆ្នាំ ២០១៩ ប៉ុន្តែលោក Klopp ជឿជាក់ថា រដូវកាល ២០២១-២២ ជារដូវកាលដ៏អស្ចារ្យ ហើយលោនឹងកសម្លឹងមើលឱកាសដែលមាន។ «បន្ទាប់ពីប្រកួតជំនួប Wolver កាលពីឆ្នាំ ២០១៩ ជាជំនួបចុងក្រោយដូចឆ្នាំនេះ យើងធ្វើបានល្អក្នុងការលៈទេសៈនេះ។ ខ្ញុំមានស្នាមញញឹមជាមួយកីឡាករ ព្រោះថា យើងបានចាត់ទុកនេះជារដូវកាលដ៏អស្ចារ្យនិងល្អបំផុត ហើយរឿងដែលកើតឡើងនៅថ្ងៃទី២២ យើងនឹងមិនបំភ្លេចរដូវកាលដ៏ពិសេសនេះឡើយ។»។ លោក Klopp និយាយបែបនេះក្នុងសន្និសិទកាសែតមុនជំនួបទល់ក្រុម Wolver។ ជារដូវកាលដ៏អស្ចារ្យសម្រាប់ Liverpool កំពុងសម្លឹងការឈ្នះពានរង្វាន់៤ ក្នុងឆ្នាំនេះ ដោយឈ្នះពានរង្វាន់ EFP Cup, FA Cup ខណៈពេលដែល Champions league វគ្គផ្តាច់ព្រ័ត្រនៅថ្ងៃទី២៩ ខែឧសភា ទល់ Real Madrid និង Premier League កំពុងរង់ចាំប្រកួតចុងក្រោយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
Subsets and Splits
No community queries yet
The top public SQL queries from the community will appear here once available.